****

**REPUBLIKA E SHQIPERISË**

**MINISTRIA E FINANCAVE**

****

**REPUBLIKA E SHQIPERISË**

**MINISTRIA E FINANCAVE**

**STRATEGJIA AFATMESME E TË ARDHURAVE 2024 – 2027 DHE PLANI I VEPRIMIT 2024-2027**

Tabela e Përmbajtjes

[PËRMBLEDHJE EKZEKUTIVE 6](#_Toc185235072)

[I. HYRJE 9](#_Toc185235073)

[**II: Nevoja për hartimin e Strategjisë Afatmesme të të Ardhurave** 12](#_Toc185235074)

[**II.1. Përputhshmëria me qëndrueshmërinë fiskale** 12](#_Toc185235075)

[**II.2 Problematika e identifikuar në “pajtueshmërinë tatimore”** 14](#_Toc185235076)

[**II*.*2.1. Rritja e pajtueshmërisë vullnetare të tatimpaguesve.** 14](#_Toc185235077)

[**II.2.2.Politikat tatimore – Përjashtimet dhe normat e reduktuara** 15](#_Toc185235078)

[**II.3. Politikat fiskale të ndërmarra gjatë 2013-2023** 17](#_Toc185235079)

[**II.4. Bashkëpunimi me FMN lidhur me Strategjinë Afatmesme të të Ardhurave, 2019-2023** 19](#_Toc185235080)

[**III. Vizioni, Qëllimet dhe Objektivat e Strategjisë Afatmesme të të Ardhurave** 21](#_Toc185235081)

[**III.1.Vizioni dhe Qëllimet e SAA-së** 21](#_Toc185235082)

[**III.2.Objektivat e SAA-së** 22](#_Toc185235083)

[**III.3 Përmbledhja e Strategjisë së të ardhurave** 22](#_Toc185235084)

[**III.1.Përputhshmëria e Strategjisë me Dokumentat Strategjikë** 25](#_Toc185235085)

[**IV: Shtylla 1: Rishikimi i politikave tatimore** 28](#_Toc185235086)

[**IV.1. Hyrje** 28](#_Toc185235087)

[**IV. 2. Komponenti 1.1. Rishikimi i politikës tatimore të tatimeve indirekte (taksave mbi konsumin)** 30](#_Toc185235088)

[**IV.3. Komponenti 1.2. Rishikimi i politikës tatimore lidhur me tatimet dhe taksat direkte** 38](#_Toc185235089)

[**IV.3 Komponenti 1.3. Rishikimi i politikës tatimore të taksës mbi pasuritë e paluajtshme** 45](#_Toc185235090)

[**V: Shtylla 2: Mirëadministrimi Tatimor** 48](#_Toc185235091)

[**V.1.Hyrje** 48](#_Toc185235092)

[**V.2. Komponenti 2.1: Zvogëlimi i hendekut të pajtueshmërisë në lidhje me TVSH-në** 50](#_Toc185235093)

[**V. 3. Komponenti 2.2. Ulja e pagesave me para në dorë në ekonomi** 59](#_Toc185235094)

[**V. 4. Komponenti 2.3. Verifikimi i të ardhurave dhe kontrolli i pasurive të pajustifikuara** 63](#_Toc185235095)

[**V. 5. Komponenti 2.4. Zvogëlimi i shmangies tatimore** 70](#_Toc185235096)

[**V.5 Komponenti 2.5: Reduktimi i punës së padeklaruar dhe nëndeklarimit të pagës reale** 75](#_Toc185235097)

[**V. 6. Komponenti 2.6. Reduktimi i kostove të pajtueshmërisë dhe rritja e besimit tek administrata tatimore** 81](#_Toc185235098)

[**V. 6. Komponenti 2.7. Përmirësimi i cilësisë së shërbimit të ofruar nga administratës tatimore nëpërmjet zhvillimit të kapaciteteve institucionale** 85](#_Toc185235099)

[**VI.Shtylla 3: Mirëadministrimi doganor** 89](#_Toc185235100)

[**VI.1.Hyrje** 89](#_Toc185235101)

[**VI.2. Komponenti 3.1. Modernizimi i proceseve të biznesit, duke përfshirë centralizimin e funksionit të profilizimit të riskut** 92](#_Toc185235102)

[**VI.3. Komponenti 3.2. Zhvillimi i aftësive të zgjeruara analitike të të dhënave** 95](#_Toc185235103)

[**VI.4. Komponenti 3.3. Rritja e investimeve në zhvillimin e sistemeve të Teknologjisë së Informacionit** 96](#_Toc185235104)

[**VI.5. Komponenti 3.4. Zhvillimi dhe zbatimi plotësisht i një kornizë integriteti për të ndihmuar në ndërtimin e besimit të komunitetit** 97](#_Toc185235105)

[**VI.6. Komponenti 3.5. Rritja e numrit të Operatorëve Ekonomikë të Autorizuar** 99](#_Toc185235106)

[**VI.7. Komponenti 3.6. Implementimi i Dritares së Vetme Kombëtare (National Single Window)** 100](#_Toc185235107)

[**VI.8. Komponenti 3.7. Implementimi i Sistemit të Ri të Kompjuterizuara të Transitit (NCTS)** 102](#_Toc185235108)

[**VI.9. Komponenti 3.8. Rritja e bashkëpunimit në luftën kundër informalitetit, kontrabandës, korrupsionit dhe importit të mallrave të falsifikuara** 104](#_Toc185235109)

[**VI.10. Komponenti 3.9. Zgjerimi i shkëmbimit të informacionit me partnerët vendas dhe ndërkombëtarë për të përmirësuar profilin e riskut** 105](#_Toc185235110)

[**VII: Risqet dhe masat zbutëse** 106](#_Toc185235111)

[**VIII. Monitorimi i Strategjisë** 109](#_Toc185235112)

[**IX. Vlerësimi i kostove dhe financimi** 110](#_Toc185235113)

[**Shtojca 1: Plani i Veprimit i Strategjisë së Afatmesme të të Ardhurave 2024 – 2027** 112](#_Toc185235114)

[**Shtojca 2: Pasaporta e Treguesve të Strategjisë së Afatmesme të të Ardhurave 2024 – 2027** 122](#_Toc185235115)

[**Shtojca 3: Vlerësimi i kostove dhe financimi sipas objektivave specifikë (komponentëve)** 126](#_Toc185235116)

***Lista e Shkurtimeve:***

ASYCUDA World-Sistem i Automatizuar për të Dhënat Doganore

ADSH- Administrata Doganore Shqiptare

AT – Administrata Tatimore

AKSHI-Agjensia Kombëtare e Shoqërisë së Informacionit

AKEP-Autoriteti i Komunikimeve Elektronike dhe Postare

BSH-Banka e Shqipërisë

BE – Bashkimi Europian

BP – Ballkani Perëndimor

DIVA – Deklarata Individuale Vjetore e të Ardhurave

DPD – Drejtoria e Përgjithshme e Doganave

DPT – Drejtoria e Përgjithshme e Tatimeve

FMN – Fondi Monetar Ndërkombëtar

ILO – Organizata Botërore e Punës

ITMS - Sistemi i Integruar i Menaxhimit të Tarifave

IT – Teknologjia e Informacionit

ISHPSHSH -Inspektoriati Shtetëror i Punës dhe Shërbimeve Shoqërore

ISSH-Instituti i Sigurimeve Shoqërore

MF – Ministria e Financave

MIE-Ministria e Infrastrukturës dhe Energjisë

MRP – Menaxhimi i Riskut të Pajtueshmërisë

NCTS - Sistemi i Ri i Kompjuterizuar i Transitit

KE-Komisioni Europian

OECD -Organizata për Bashkëpunimin Ekonomik dhe Zhvillim

OEA- Operatorë Ekonomikë të Autorizuar

PBA – Projekt Buxheti Afatmesëm

PBB – Produkti i Brendshëm Bruto

PFM – Strategjia e Financave Publike

SAA – Strategjia Afatmesme e të Ardhurave

AEOI - Standardet e Shkëmbimit Automatik të Informacionit

SKZHI-Strategjia Kombëtare për Zhvillim dhe Integrim

T.TH.F – Tatimi i Thjeshtuar mbi Fitimin

T-F – Tatim Fitimi

TP-Tatimpagues

TVSH – Tatimi mbi Vlerën e Shtuar

QTATD – Qendra e Trajnimit të Administratës Tatimore dhe Doganore

VKM – Vendim i Këshillit të Ministrave

***Lista e Grafikëve:***

[Grafik 1: Të ardhurat, shpenzimet dhe deficiti, për periudhën 2019-2027, në % të PPB 12](#_Toc185235117)

[Grafik 2: Përbërja e të ardhurave të buxhetit të shtetit, viti 2023 13](#_Toc185235118)

[Grafik 3: Përbërja e të ardhurave tatimore, viti 2023 14](#_Toc185235119)

[Grafik 4 :Struktura e të ardhurave nga tatimet dhe doganat, 2023 14](#_Toc185235120)

[Grafik 5 : Të ardhurat nga TVSH në % ndaj PBB në Shqipëri 33](#_Toc185235121)

[Grafik 6: Sektorët kontribues në TVSH-në e brendshme 51](#_Toc185235122)

[Grafik 7: Pagesat e TVSH-së sipas qarkullimit të bizneseve në sektorin e ndërtimit 55](#_Toc185235123)

[Grafik 8: Terminale POS (Point of Sale ) gjatë viteve 60](#_Toc185235124)

[Grafik 9: Indikator Terminale POS për 100.000 banorë 61](#_Toc185235125)

***Lista e tabelave:***

[Tabela 1: Rritja e të ardhurave tatimore në përqindje të PBB, 2019, 2023 dhe 2027 13](#_Toc185235126)

[Tabela 2:Shpenzimi tatimor, vitet 2021 dhe 2022, në miliardëë lekë dhe në % të PBB 16](#_Toc185235127)

[Tabela 3: Shpenzimi tatimor i TVSH-së në vitet 2021 dhe 2022 16](#_Toc185235128)

[Tabela 4:Shpenzimi tatimor i tatimi mbi fitimin në vitet 2021 dhe 2022 17](#_Toc185235129)

[Tabela 5 : Efektet buxhetore të politikave tatimore për periudhën 2022-2024 19](#_Toc185235130)

[Tabela 6 : Rritja e të ardhurave vjetore nga zbatimi i Strategjisë 23](#_Toc185235131)

[Tabela 7 :Rritja e të ardhurave vjetore nga zbatimi i Strategjisë, sipas shtyllave 24](#_Toc185235132)

[Tabela 8 :Tatimpaguesit e regjistruar në skemën e TVSH-së në vitin 2023 35](#_Toc185235133)

[Tabela 9:Përjashtimet tatimore dhe normat e reduktuara në ligjin për tatimin mbi të ardhurat 41](#_Toc185235134)

[Tabela 10 : Të ardhura në buxhetin e shtetit nga Shtylla 2 “Mirëadminitrimi Tatimor”, sipas zërave të taksave 50](#_Toc185235135)

[Tabela 11 : Realizimi i Tvsh sipas Administratave fiskale, në vlerë dhe % ndaj PBB. 51](#_Toc185235136)

[Tabela 12 :Të ardhurat nga TVSH në % të PBB dhe numri i subjekteve në sektorin "Akomodim" dhe "Aktivitetet e shërbimit të ushqimit dhe pijeve", me më shumë se 100.000 lekë shitje të tatueshme me 6 % 56](#_Toc185235137)

[Tabela 13:Numri i subjekteve aktive me përgjegjësi TVSH-je 59](#_Toc185235138)

[Tabela 14 :Rritja e të ardhurave nga tatimi mbi fitimin dhe mbi qeratë 70](#_Toc185235139)

[Tabela 15: Numri i pozicioneve të punës, 2019-2023 75](#_Toc185235140)

[Tabela 16: Të ardhurat nga kontributet e sigurimeve shoqërore dhe shëndetësore, që mblidhen nga AT, 2019-2023 75](#_Toc185235141)

[Tabela 17 :Të ardhurat shtesë nga Komponenti 2.2 sipas zërave të taksave. 76](#_Toc185235142)

[Tabela 18: Të ardhura shtesë nga Shtylla 3”Mirëadministrimi doganor”, sipas komponentëve 91](#_Toc185235143)

[Tabela 19: Risqet kryesore të mundshme 108](#_Toc185235144)

[Tabela 20: Kostimi i Strategjisë 111](#_Toc185235145)

***Lista e Figurave:***

[Figura 1: Përmbledhja e Strategjisë Afatmesme të të Ardhurave 24](#_Toc185235146)

# PËRMBLEDHJE EKZEKUTIVE

Në këtë dokument prezantohet Strategjia Afatmesme e të Ardhurave (SAA) në Republikën e Shqipërisë për periudhën 2024-2027, e cila pasqyron reformat në fushën e politikave tatimore, administrimit tatimor e doganor që parashikohen të ndërmerren gjatë kësaj periudhe katër vjeçare, me synim, rritjen e të hyrave në buxhetin e shtetit nga sistemi tatimor, përmirësimin e efektivitetit në punën e administratës tatimore dhe doganore, si elementë të rëndësishëm për konsolidimin e financave publike.

Strategjia Afatmesme e të Ardhurave (SAA) 2024-2027 dhe Plani i Veprimit, paraqet të detajuara reformat që do të ndërmerren në politikat tatimore, mirëadministrimin tatimor dhe doganor, të cilat së bashku do të sjellin rritje të të ardhurave tatimore prej 64.85 miliardëë lekë gjatë viteve 2024-2027. Kjo rritje e të ardhurave do të vij nga rritja e të ardhurave nga politikat fiskale me rreth 9.28 miliardëë lekë ose 0.33% të PBB-së, rritja e të ardhurave nga mirëadministrimi tatimor me 51 miliardëë lekë ose 1,96% e PBB-së dhe rritja e të ardhurave nga mirëadministrimi doganor, me 4,5 miliardëë lekë ose 0,17% e PBB-së.

Në total, të ardhurat nga tatimet[[1]](#footnote-1) do të rriten me 1.8% të PBB-së, nga 25.9% e PBB në 2023 në 27.7% e PBB në 2027.

Kjo Strategji është një nga kushtet që Shqipëria duhet të përmbushë në kuadër të dokumentit të politikave "Axhenda e Reformës Kombëtare 2024-2027", në kuadër të instrumentit të Bashkimit Europian "Reforma dhe Lehtësia e Rritjes për Ballkanin Perëndimor" dhe përfshin kushtet, masat dhe hapat që do të ndërmarrë Shqipëria për zbatimin e këtyre kushteve të tjera të vëna nga KE në këtë dokument që lidhen me tatimet dhe mirëadministrimin tatimor.

Kjo strategji është në përputhje me Strategjinë Kombëtare për Zhvillim dhe Integrim Evropian (SKZHIE) 2022-2030, Kuadrin Makroekonomik dhe Fiskal 2025-2027, si dhe rekomandimet e Bashkimit Europian dhe rekomandimet e Fondit Monetar Ndërkombëtar.

Qëllimi i përgjithshëm është mobilizimi i të ardhurave përmes politikave të qëndrueshme fiskale dhe reformave administrative tatimore e doganore, duke thjeshtuar procedurat, kostot e pajtimit, luftën ndaj shmangieve dhe evazionit tatimor, me qëllim krijimin e hapësirave fiskale për më shumë investime dhe zhvillim të qëndrueshëm.

Reformat kryesore tatimore dhe administrative të parashikuara në SAA, janë hartuar me asistencën teknike të Fondit Monetar Ndërkombëtar, dhe janë të bazuara në direktivat e Bashkimit Evropian në fushën e tatimeve, taksave dhe doganave.

Nevoja për një Strategji gjithëpërfshirëse të rritjes së të ardhurave të buxhetit është identifikuar herët dhe në vitin 2019, Ministria e Financave, e mbështetur nga asistenca e FMN identifikoi masat konkrete të politikës fiskale dhe mirë administrimit tatimor e doganor, të cilat duhej të ndërmerreshin në vitet në vijim, me qëllim që sistemi tatimor të garantonte gjenerimin e të ardhurave shtesë për mbulimin e shpenzimeve buxhetore.

Për arsye të impaktit negativ në ekonomi në vitet 2019-2021 të ngjarjeve dhe situatave të paparashikuara (pasojat e tërmetit 2019 dhe të pandemisë Covid-19), zbatimi i masave të dizenjuara në fushën e politikave tatimore filloi të materializohej në vitin 2022 dhe më tej në vitin 2023.

Nga Janari i vitit 2022, Shqipëria filloi zbatimin e masave të parashikuara në draft Strategjinë Afatmesme të të Ardhurave (SAA), 2022-2026, megjithëse nuk ishte miratuar në bazë të një akti formal. Pavarësisht se situata ekonomike e pafavorshme e vitit 2020, si rezultat i mbylljes së ekonomisë për shkak të Covid-19 reduktoi të ardhurat e buxhetit me -1 % të PBB-së, si rezultat i masave të ndërmarra në vijim, sidomos në fushën e politikave tatimore, rikuperimi ishte i shpejtë. Nëpërmjet masave të marra në kuadër të draft SAAS 2022-2026, janë gjeneruar të ardhura shtesë me +0,7% të PBB-së në vitin 2023 krahasuar me vitin 2019, viti kur filloi proçesi i SAA.

Zbatimi i masave të politikës fiskale sipas Rekomandimeve të FMN, masa të cilat u detajuan në draft Strategjinë Afatmesme e të Ardhurave, 2022-2026, ka nisur me “Paketën Fiskale 2022”, dhe ka vazhduar me “Paketën Fiskale 2023” dhe “Paketën fiskale 2024”.

Ndryshimet e ndërmarra në fushën e politikave dhe administrimit fiskal kanë synuar zgjerimin e bazës së tatimit, reduktimin e incentivave fiskale, rishikimin e tarifave tatimore të reduktuara dhe atyre preferenciale. Ndryshimet e realizuara përfshijnë legjislacionin e tatimeve indirekte (akcizat dhe TVSH-në), si dhe tatimet direkte mbi të ardhurat e entiteteve dhe personave fizike. Së fundi u miratua Ligji i ri “Për tatimin mbi të ardhurat” i cili modernizon tatimet direkte dhe zgjeron më tej bazën e tatimit.

Kjo Strategji Afatmesme e të Ardhurave për periudhën 2024-2027, bazohet në jo vetëm në përditësimin e draftit të mëparshëm të SAA 2022-2026 me fokus mirëadministrimin e taksave, por përfshin edhe kushtet e vëna në Planin e Rritjes së Axhendës së Reformave të KE-së si dhe masat për zbatimin e tyre.

Gjatë viteve 2024-2027, të ardhurat tatimore si pjesë e PBB-së vlerësohen të rriten me 1.8 % në 27.7% të PBB-së në vitin 2027, mbështetur nga masat e përfshira në këtë Strategji. Duke marrë një horizont më të gjatë, nga viti 2019 deri në vitin 2027, të ardhurat nga tatimore si pjesë e PBB-së vlerësohen të rriten me 2.5 %, rritje që pasqyron efektet e masave të zbatuara deri tani nga Strategjia e mëparshme, masat aktuale të propozuara në këtë Strategji si dhe faktorë të tjerë ekonomikë.' Në terma afatgjatë, synohet që nëpërmjet zbatimit të masave shtesë që do parashikohen në draft Strategjinë e rishikuar, të ardhurat totale të buxhetit në vitin 2030, ku përfshihen krahas të ardhurave tatimore edhe të ardhurat jotatimore dhe ato nga grant-et, të arrijnë në mbi 30% të PBB-së, ku pjesa më e rëndësishme është rritja e të ardhurave nga përmirësimi i politikave të administrimit tatimor.

Reformat e parashikuara për periudhën 2024-2027 synojnë:

* të thellojnë më tej reformat në fushën e politikave dhe sidomos në drejtim të administrimit tatimor e doganor, duke bërë të mundur rritjen e neutralitetit të sistemit tatimor, eliminimin e deformimeve të krijuara në sistem, përmirësimin e nivelit të normave tatimore dhe rritjen e bazës së tatimit.
* të informojnë dhe orientojnë vendimarrjen politike në lidhje me politikat fiskale të vendit, si dhe në vendimarrjet e operatorëve ekonomikë në lidhje me strategjitë e biznesit, të cilat kërkojnë qëndrueshmëri në politikat fiskale me qëllim programimin e veprimtarisë dhe aktiviteteve në terma afatgjatë.
* t’i ofrojnë qeverisë një pasqyrë të qartë të nivelit të të ardhurave tatimore të pritshme në secilin vit të kësaj periudhe 4 vjeçare,
* t’i ofrojnë operatorëve ekonomikë pamje të qartë dhe mbi të gjitha më shumë siguri, mbi mënyrën se si do të trajtohen dhe cilat do të jenë detyrimet tatimore në lidhje me vendimet që do ndërmarrin për investimet e tyre.

Për të ardhurat tatimore të cilat përfshijnë: (i) të ardhurat tatimore nga tatimet dhe doganat; (ii) të ardhurat nga taksat vendore, dhe (iii) të ardhurat nga kontributet e sigurimeve shoqërore dhe shëndetësore, në Strategji janë programuar një sërë masash të ndara në tre shtylla kryesore:

**Shtylla 1: Rishikimi i politikës tatimore**

1. Rishikimi i politikës tatimore të tatimeve indirekte (taksat mbi konsumin);
2. Rishikimi i politikës tatimore të tatimevedirekte;
3. Rishikimi i politikës tatimore të taksës mbi pasuritë e paluajtshme.

**Shtylla 2: Mirëadministrimi tatimor**

1. Zvogëlimi i hendekut të pajtueshmërisë në lidhje me TVSH-në;
2. Ulja e pagesave me para në dorë në ekonomi;
3. Verifikimi i të ardhurave dhe kontrolli i pasurive të pajustifikuara;
4. Zvogëlimi i shmangies tatimore;
5. Reduktimi i punës së padeklaruar dhe të nëndeklarimit të pagës reale;
6. Reduktimi i kostove të pajtueshmëris dhe rritja e sigurisë tatimore dhe besimit tek administrata tatimore;
7. Përmirësimi i cilësisë së shërbimit të ofruar nga Administrata Tatimore (AT) nëpërmjet zhvillimit të kapaciteteve institucionale të administratës tatimore.

**Shtylla 3: Mirëadministrimi doganor**

1. Modernizimi i proceseve të biznesit, duke përfshirë centralizimin e funksionit të profilizimit të riskut;
2. Zhvillimi i aftësive të zgjeruara analitike të të dhënave;
3. Rritja e investimeve në zhvillimin e sistemeve të Teknologjisë së Informacionit;
4. Zhvillimi dhe zbatimi plotësisht i një kornizë integriteti për të ndihmuar në ndërtimin e besimit të komunitetit;
5. Rritja e numrit të operatorëve ekonomikë të autorizuar;
6. Implementimi i Dritares së Vetme Kombëtare (National Single Window);
7. Implementimi i Sistemit të Ri të Kompjuterizuar të Transitit (NCTS);
8. Rritja e bashkëpunimit në luftën kundër informalitetit, kontrabandës, korrupsionit dhe importit të mallrave të falsifikuara;
9. Zgjerimi i shkëmbimit të informacionit me partnerët vendas dhe ndërkombëtarë për të përmirësuar profilin e riskut.

# I. HYRJE

Vitet e fundit kanë qenë një periudhë prove për qëndrueshmërinë dhe elasticitetin e ekonomisë shqiptare. Përballë një sërë goditjesh të jashtëzakonshme, si tërmeti shkatërrues i vitit 2019, pandemia globale e COVID-19 në vitet 2020-2021 dhe së fundmi pasojat e agresionit rus ndaj Ukrainës dhe kriza e çmimeve të energjisë, vendi ynë ka arritur të ruajë me sukses stabilitetin makroekonomik dhe të minimizojë dëmet afatgjata në ekonomi dhe mirëqenie.

Aftësia për t'u përshtatur me ndryshime kaq të mëdha në mjedisin e jashtëm, në një hark kohor kaq të shkurtër, dëshmon për maturitetin dhe kompetencën e institucioneve tona ekonomike dhe financiare, si dhe për miksin e duhur të politikave makroekonomike të ndjekura. Ndonëse goditjet ishin të forta dhe të menjëhershme, ndikimi i tyre u zbut ndjeshëm falë reagimit të shpejtë dhe të koordinuar të autoriteteve përgjegjëse, veçanërisht në fushën e politikës fiskale dhe asaj monetare.

Viti 2020 shënoi recesionin e parë për ekonominë shqiptare që prej vitit 1997. Si rezultat i saj, të ardhurat tatimore u ulën me -1% të PBB-së krahasuar me vitin 2019, ndërkohë që të ardhurat totale të buxhetit u ulën me -1.3 % të PBB-së.

Por tkurrja ekonomike rezultoi në fakt më e moderuar se parashikimet fillestare, dhe më e butë në krahasim me shumicën e vendeve të rajonit dhe Evropës. Kjo falë masave në kohë të duhur për të mbështetur bizneset, punësimin dhe shtresat në nevojë. Si rezultat, rimëkëmbja në vitin pasardhës 2021 qe më e shpejtë dhe më e fuqishme, duke e rikthyer ekonominë në trajektoren e rritjes së qëndrueshme.

Ecuria pozitive ka vijuar edhe në vitet në vazhdim. Gjatë vitit 2022, ekonomia shqiptare u rrit me mbi 4%, pamvarësisht sfidave të reja në sektorin e energjisë dhe rritjes së pasigurisë globale. Edhe për vitin 2023 rritja ekonomike rezultoi relativisht e kënaqshme në rreth 3.4%, duke u mbështetur nga ecuria e favorshme e kërkesës së brendshme dhe sektorit të shërbimeve, veçanërisht turizmit.

Ecuria e agregatëve kryesorë makroekonomikë e konfirmon këtë panoramë inkurajuese. Konsumi dhe investimet private, dy motorët kryesorë të kërkesës, kanë shënuar rritje të vazhdueshme, përkundër luhatjeve në besimin e konsumatorëve dhe biznesit. Eksportet e mallrave dhe shërbimeve, gjithashtu, kanë dhënë një kontribut pozitiv, sidomos falë një sezoni turistik rekord në dy vitet e fundit 2022 dhe 2023. Si rezultat, deficiti i llogarisë korrente ka shënuar përmirësim të ndjeshëm gjatë vitit të kaluar.

Zhvillimet në tregun e punës janë një tjetër dëshmi e rimëkëmbjes së qëndrueshme të aktivitetit ekonomik. Shkalla e papunësisë ka arritur nivelet më të ulëta historike gjatë vitit 2023, me rënie të vazhdueshme në çdo tremujor. Ky përmirësim ka përfshirë pothuajse të gjitha grupmoshat dhe rajonet, duke e bërë rimëkëmbjen më gjithëpërfshirëse. Në të njëjtën kohë, rritja e qëndrueshme e punësimit është shoqëruar me tendenca pozitive në pjesëmarrjen në forcat e punës, vecanërisht e spikatur tek gratë dhe rinia, e cila tregon se ka ende hapësira të pashfrytëzuara për rritjen e mëtejshme.

Një tjetër sukses i rëndësishëm ka qenë menaxhimi i sfidës së inflacionit, e cila u përshkallëzua ndjeshëm gjatë vitit 2022 në të gjithë botën si pasojë e goditjeve në ofertën globale dhe rritjes së çmimeve të energjisë. Megjithatë, Shqipëria arriti ta mbajë nën kontroll më të mirë situatën krahasuar me shumicën e vendeve të rajonit dhe Europës. Kjo falë ndihmesës së kursit të këmbimit, i cili absorboi një pjesë domethënëse të pjesë të presioneve inflacioniste, si dhe besueshmërisë së fituar të politikës sonë monetare, e cila u ankorua qartazi në ruajtjen e stabilitetit të çmimeve, por edhe në saj të një politike fiskale qartësisht konsoliduese, e kështu tërësisht në harmoni dhe në ndihmesë të politikës monetare për të zbutur inflacionin.

Ruajtja e ekuilibrave të shëndetshëm makroekonomikë është mbështetur në fondamentale edhe në konsolidimin e vazhdueshëm të financave publike. Megjithëse pandemia i dha një goditje të fortë parametrave fiskalë, veçanërisht në vitin 2020, por duke filluar nga viti 2021 ato kanë hyrë në një trajektore të qartë përmirësimi. Falë rimëkëmbjes së shpejtë të të ardhurave tatimore dhe kujdesit në menaxhimin e shpenzimeve, deficiti buxhetor ka shënuar rënie progresive, ndërsa raporti i borxhit publik është ulur me shpejtësi drejt niveleve para pandemisë që në vitin 2022 dhe gjatë vitit të shkuar 2023 niveli i borxhit publik zbriti në nivelin prej 58.2% të PBB, niveli më të ulët ky i të shënuar që prej vitit 2010.

Konsolidimi fiskal do të vijojë të jetë një nga prioritetet kryesore të politikës sonë ekonomike edhe në periudhën afatmesme, në përputhje të plotë me rregullat fiskale të përcaktuara në ligjin organik të buxhetit. Duke filluar nga viti 2024, synojmë të ruajmë një balancë primare pozitive, çka do të thotë që të ardhurat buxhetore do të jenë të mjaftueshme për të mbuluar të gjitha shpenzimet, duke përjashtuar pagesat e interesit për borxhin publik. Kjo do të sigurojë që borxhi në raport me PBB-në të vijojë trajektoren rënëse, me objektivin afatgjatë për ta ulur atë nën 50% të PBB-së.

Ndërkohë, politika jonë fiskale do të ruajë gjithmonë një balancë midis nevojës për konsolidim dhe asaj për të mbështetur rritjen ekonomike nëpërmjet investimeve publike cilësore. Në periudhën afatmesme 2024-2027, investimet kapitale publike synohen të qëndrojnë në nivelin mesatar prej mbi 5% të PBB-së në vit, duke u fokusuar në projekte me impakt të lartë në rritjen potenciale dhe produktivitetin e ekonomisë. Gjithashtu, do të vijojmë të përmirësojmë efikasitetin e shpenzimeve korrente, duke synuar rritjen e vazhdueshme të financimit për sektorët prioritarë si arsimi, shëndetësia dhe infrastruktura.

Të gjitha këto zhvillime pozitive në sferën makroekonomike na japin besimin se ekonomia shqiptare gëzon sot një shkallë të lartë qëndrueshmërie dhe elasticiteti. Pavarësisht sfidave të jashtëzakonshme, ne kemi arritur të ruajmë e të përforcojmë fondamentet makroekonomike më jetike: qëndrueshmërinë e financave publike, stabilitetin e çmimeve dhe stabilitetin financiar. Kjo është baza e shëndoshë mbi të cilën mund të ndërtojmë hapin tonë të radhës drejt një modeli më të avancuar e gjithëpërfshirës të zhvillimit ekonomik e social.

E ardhmja kërkon që ta ngremë ekonominë dhe shoqërinë tonë në një nivel të ri, në përputhje me ambiciet tona për integrimin e plotë evropian. Kjo do kërkojë një sistem fiskal dhe financiar më efikas, më të drejtë dhe më transparent, që u shërben sa më mirë nevojave të qytetarëve dhe bizneseve, duke siguruar në të njëjtën kohë burime të mjaftueshme dhe të qëndrueshme për ofrimin e të mirave dhe shërbimeve publike cilësore.

Strategjia Afatmesme e të Ardhurave, e detajuar në këtë dokument, përbën udhërrëfyesin tonë në këtë rrugëtim sfidues por shpresëdhënës. Ajo synon të rrisë në mënyrë të qëndrueshme të ardhurat buxhetore duke zgjeruar bazën e taksueshme, duke përmirësuar administrimin tatimor dhe duke luftuar evazionin fiskal, me synim arritjen gradualisht të një niveli të lartë të të ardhurave tatimore dhe atyre totale të buxhetit.

Përtej synimit sasior, theks i veçantë do t'i kushtohet edhe përmirësimit të vazhdueshëm cilësor të të ardhurave, duke synuar një sistem më të thjeshtë, më të qëndrueshëm dhe më miqësor me rritjen ekonomike. Politikat specifike do të detajohen në vijim të këtij dokumenti, por ndër objektivat kryesore përmendim mobilizimin e të ardhurave përmes politikave të qëndrueshme fiskale dhe reformave administrative tatimore e doganore, duke thjeshtuar procedurat, kostot e pajtimit, luftën ndaj shmangieve dhe evazionit tatimor.

Njëkohësisht, rritja e të ardhurave do të shoqërohet edhe me reforma në krahun e shpenzimeve, për të siguruar që burimet publike përdoren në mënyrën më efektive dhe efiçente, duke u dhënë përparësi investimeve në kapitalin njerëzor dhe projekteve me impakt të lartë në rritjen ekonomike afatgjatë. Në këtë kontekst, prioritet do të kenë fusha me rëndësi strategjike si arsimi cilësor dhe gjithëpërfshirës, kujdesi shëndetësor, mbështetja për grupet vulnerabël dhe tranzicioni i gjelbër e dixhital i ekonomisë.

Hartimi dhe zbatimi i kësaj strategjie do të udhëhiqet nga parimet e ruajtjes së stabilitetit makroekonomik dhe financiar, respektimit të rregullave fiskale, transparencës së plotë me publikun dhe komunikimit e koordinimit të ngushtë me të gjithë aktorët dhe grupet e interesit. Ne besojmë se vetëm nëpërmjet një procesi gjithëpërfshirës dhe të përgjegjshëm mund të ndërtojmë konsensusin e nevojshëm shoqëror për reforma të tilla të rëndësishme e afatgjata.

Siç e kanë provuar edhe zhvillimet sfiduese të viteve të fundit, ekonomia dhe shoqëria jonë gëzojnë një shkallë të lartë rezistence dhe elasticiteti, si dhe një kuadër të shëndoshë politik që garanton stabilitetin dhe besueshmërinë e institucioneve. Pikërisht mbi këtë themel të fortë që kemi ngritur së bashku, jemi të bindur se mund ta çojmë Shqipërinë në etapën e radhës të zhvillimit dhe mirëqënies së qëndrueshme, në rrugën tonë të integrimit të plotë në familjen evropiane.

# **II: Nevoja për hartimin e Strategjisë Afatmesme të të Ardhurave**

## **II.1. Përputhshmëria me qëndrueshmërinë fiskale**

Domosdoshmëria për përcaktimin e objektivave afatmesëm të të ardhurave buxhetore, buron nga nevojat për financimin e shpenzime të buxhetit. Bazuar në Kuadrin Makroekonomik dhe Fiskal, 2025-2027 të miratuar me VKM Nr. 399, datë 19.6.2024:

* Burimet totale të qeverisë për t’u shpenzuar gjatë viteve 2025 – 2027 pritet të jenë mesatarisht në rreth 825 miliardëë Lekë në çdo vit ose mesatarisht rreth 30.7 përqind e PBB.
* Të ardhurat totale të buxhetit gjatë viteve 2025-2027 parashikohet të jenë mesatarisht 778 miliardëë lek çdo vit ose mesatarisht 28.9% e PBB.
* Të ardhurat tatimore për këtë periudhë parashikohen të jenë mesatarisht 737.6 miliardë lek çdo vit ose 27.4 % e PBB. Të ardhurat tatimore parashikohen të jenë 27.7% në vitin 2027, me +2.5% e PBB rritje në krahasim me vitin 2019, kur ishin 25.2% e PBB-së, dhe rreth 1.8% të PBB-së më shumë krahasuar me 2023.

Grafik 1: Të ardhurat, shpenzimet dhe deficiti, për periudhën 2019-2027, në % të PPB

Burimi: Ministria e Financave, Kuadri Makorekonomik, 2025-2027

Sikurse duket qartë dhe nga Grafiku 1 më sipër, të ardhurat tatimore të planifikuara në periudhën 2025-2027, financojnë gjithnjë e më shumë vëllimin e shpenzimeve buxhetore përgjatë kësaj periudhe, duke mundësuar njëkohësisht dhe arritjen e objektivit për uljen e borxhit publik në terma realë. Për ilustrim, hendeku i financimit të shpenzimeve buxhetore nga të ardhurat tatimore në vitin 2020 rezultoi 7.9%, ndërsa për vitin 2027 parashikohet që ky hendek të shkojë në 2.3% e PBB.

Vitet 2023 dhe 2024 janë vitet me rritjen me domethënëse të të ardhurave tatimore, përkatësisht me +0.6 % e PBB-së dhe +0.8 % e PBB-së krahasuar me vitet paraardhëse të tyre. Sikurse shpjegohet në detaje në vijim, për shkak të masave të ndërmarra në fushën e politikave fiskale, në dy vitet e fundit, kombinuar kjo me efektet e mirëadministrimit, viti 2024 ka shënuar vitin më të mirë fiskal, ndërkohë që, në vitet në vijim, pritet që impakti pozitiv në të ardhura do të jetë i fokusuar kryesisht në efektet e politikave të mirëadministrimit tatimor e doganor.

Arritja e objektivave ambicioze për rritjen e të ardhurave tatimore në nivelin 27.7% e PBB në 2027, garantohet nga masat e projektuara dhe që do realizohen sipas kësaj Strategjie.

Objektivi i rritjes së të ardhurave tatimore për 2024-2027 është 1.8% e PBB-së krahasuar me 2023 dhe 2.5% e PBB-së krahasuar me 2019, sikurse paraqitet në tabelën më poshtë.

Tabela 1: Rritja e të ardhurave tatimore në përqindje të PBB, 2019, 2023 dhe 2027

|  |  |  |  |  |
| --- | --- | --- | --- | --- |
| Të ardhura Tatimore 2019 | Të ardhura Tatimore 2023. | Të ardhurat tatimore 2027 Objektivi i synuar | Rritja e të ardhurave Tatimore (Diferenca 2027-2023) | Rritja e të ardhurave Tatimore (Diferenca 2027-2019) |
| 25.2% e PBB | 25.9% e PBB | 27.7% of PBB | * 1. % | 2.5 % |

Duke marrë në konsideratë se politika fiskale përdoret edhe për të stimuluar dhe zhvilluar sektorë të ndryshëm të ekonomisë, synohet që nëpërmjet kësaj strategjie të ndërmerren masa të forta që të mund të financojnë me rreth +2.5% të PBB nevojat shtesë buxhetore, duke rritur kështu financimin e politikave sektoriale.

Tre janë grupet përbërëse të të ardhurave të buxhetit të shtetit:

1. të ardhurat nga grantet,
2. të ardhurat tatimore, dhe
3. të ardhurat jotatimore.

Të ardhurat tatimore përbëjnë grupin më të madh të të ardhurave, me 93% të të ardhurave të buxhetit të shtetit.

Të ardhurat tatimore përbëhen nga tre grupe të ardhurat: të ardhurat nga tatimet dhe doganat, të ardhurat nga pushteti vendor dhe të ardhurat nga kontributet.

Grafik 2: Përbërja e të ardhurave të buxhetit të shtetit, viti 2023

Grafik 3: Përbërja e të ardhurave tatimore, viti 2023

Grafik 4 :Struktura e të ardhurave nga tatimet dhe doganat, 2023

*Burimi: Ministria e Financave*

Strategjia parashikon ndërrmarjen e reformave në fushën e politikave dhe administrimit fiskal, të cilat do të prekin të tre përbërësit kryesorë të të ardhurave tatimore, dhe konkretisht: të ardhurat nga tatimet dhe doganat; të ardhurat nga taksat lokale; dhe të ardhurat nga fondet speciale, që përfshijnë kontributet e sigurimeve shoqërore dhe shëndetësore, për të siguruar rritjen e synuar.

Nisur nga pesha që zenë të ardhurat e buxhetit në raport me PBB-në dhe veçanërisht të ardhurat që gjenerohen nga sistemi i tatimeve, taksave dhe kontributeve të detyrueshme, e kombinuar kjo me nivelin e normave tatimore, përjashtimeve dhe incentivave sektoriale, rezulton se Shqipëria ka hapësirë për të rritur të ardhurat e buxhetit, të cilat duhet të derivojnë si nga ndryshimet e domosdoshme në politikat fiskale, por kryesisht nga përmirësimet në administrimin e të ardhurave nga tatimet dhe taksat.

## **II.2 Problematika e identifikuar në “pajtueshmërinë tatimore”**

### **II.2.1. Rritja e pajtueshmërisë vullnetare të tatimpaguesve.**

Qeveria shqiptare ka bërë përpjekje të vazhdueshme në uljen e informalitetit dhe minimizimin e fenomeve të shmangieve tatimore nga tatimpaguesit.

Reformat kundër informalitetit kanë vazhduar të jenë prioritet për qeverinë shqiptare. Shërbimet tatimore online kanë krijuar mundësi që taksapaguesit dhe individët të marrin shërbimin e kërkuar, duke rritur nivelin e pajtimit me ligjin tatimor, kursyer kohë, burime njerëzore dhe kosto administrative. Aktualisht, 100% e shërbimeve tatimore dhe deklaratave janë online. Ndërsa, aministrata doganore funksionon “pa letër” (paperless) që nga viti 2018.

Gjithashtu, ndër vite, administrata tatimore ka përdorur forma të ndryshme të luftës ndaj informalitetit si Plane Operacionale për sektorë specifikë të tillë si turizmi, hidrokarburet, ndërtimi, etj, fushata për tërheqjen e kuponit tatimor, forma të ndryshme komunikimi me tatimpaguesit për rritjen e përputhshmërisë si letra të personalizuara, etj.

Lufta kundër informalitetit ka vazhduar përmes zgjerimit dhe futjes së sistemeve të IT-së dhe dixhitalizimit. Gjatë viteve të fundit është investuar në krijimin e sistemeve dhe dixhitalizimin e proceseve të punës për të dy administratat, me qëllim shmangien kontakteve direkte mes punonjësve të administratave dhe bizneseve, si dhe për lehtësimin e të bërit biznes nëpërmjet uljes së kohës dhe kostove të pajtimit për bizneset. Arritja më e rëndësishme ishte zbatimi i sistemit të fiskalizimit, duke përfshirë “e-invoice”, si rezultat i të cilit të ardhurat nga tatimi mbi vlerën e shtuar janë rritur. Fiskalizimi si reforma më madhore e implementuar nga Administrata Tatimore gjatë viteve të fundit, ndryshoi rrënjësisht mënyrën e faturimit, duke krijuar mundësi për të monitoruar faturimet ndërmjet operatorëve ekonomikë si dhe deklarimet pranë administratës tatimore në kohë reale. Hapat pozitivë në administrim dhe kryesisht fiskalizimi si proces, kanë ndikuar në rritjen e të ardhurave të brendshme gjatë vitit 2023 dhe në periudhën vijuese të vitit 2024.

Megjithatë, informaliteti vazhdon të jetë prezent si një fenomen i konsoliduar në një periudhë 30 vjeçare, megjithë reformat e ndërmarra dhe sistemet e prezantuara për të eliminuar ndërveprimin korruptiv ndërmjet bizneseve dhe strukturave të administratave tatimore e doganore.

### **II.2.2.Politikat tatimore – Përjashtimet dhe normat e reduktuara**

Që prej vitit 2019, Ministria e Financave harton dhe publikon Raportin e “Shpenzimeve Tatimore”. Ky raport llogarit nivelin teorik të të ardhurave nga tatimet dhe taksat, me supozimin që cdo bazë tatimore të taksohet me normën standarte të tatimit, pra llogarit diferencat ndërmjet normës standarte me normat e reduktuara dhe përjashtimet, të shumëzuara këto me bazën e tatimit. Aktualisht, janë prodhuar dy raporte: Raporti i Shpenzimeve Tatimore 2019-2020[[2]](#footnote-2) dhe Raporti i “Shpenzimeve Tatimore 2021-2022.

Këto raporte pasqyrojnë nivelin e “shpenzimeve tatimore” sipas kuadrit fiskal në fuqi dhe llogarisin të ardhurat e munguara në buxhet si rezultat i përjashtimeve tatimore dhe normave të ndryshme tatimore nga ato standarde, të cilat burojnë nga Tatimi mbi Vlerën e Shtuar (TVSH), Tatimi mbi Fitimin (TF), Tatimi i Thjeshtuar mbi Fitimin (TTHF) dhe Akciza. Gjithashtu këto raporte pasqyrojnë edhe disa analiza më të detajuara përsa lidhet me këto shpenzime tatimore.

Raportet e Shpenzimeve Tatimore janë bërë gjithashtu pjesë e relacioneve të Projektbuxhetit të vitit pasardhës, me synimin e sensibilizimit të ligjvënësve për të ardhurat që i mungojnë buxhetit të shtetit nga përjashtimet apo tarifat e reduktuara tatimore.

Raporti i “Shpenzimeve Tatimore 2021-2022” tregon se vlera e të ardhurave të munguara si rezultat i evazionit, përjashtimeve, zbatimit të normave të reduktuara, të quajtura ndryshe “shpenzime tatimore”, për vitin 2022 llogaritet rreth 101,68 miliardëë lekë ose 4.76 % e Produktit të Brendshëm Bruto të vendit. Rreth 82,6% e “shpenzimeve tatimore” rrjedhin nga përjashtimet, aplikimi i shkallëve të reduktuara dhe kufiri minimal i regjistrimit për TVSH-së. Ky rezultat është i pritshëm pasi të ardhurat nga TVSH-ja zënë peshën kryesore në portofolin e të ardhurave tatimore. Shpenzimet tatimore, që krijohen nga përjashtimet apo aplikimet e normave të reduktuara në tatimet e tjera, si Akcizë, Tatimi mbi të ardhurat, Tatimi mbi fitimin korporativ, variojnë nga 0.5%–1% të PBB-së, ku pas TVSH-së, vlera më e lartë e shpenzimeve tatimore me rreth 16%, vjen nga norma 0% e tatimit mbi fitimin e bizneseve të vogla.

Në tabelën në vijim pasqyrohet në mënyrë të detajuar shpenzimet tatimore për vitet 2021-2022. Vihet re se kemi një rënie të nivelit të shpenzimit tatimor në lidhje me Akcizën dhe TVSH-në, kjo dhe si shkak i rishikimit të disa normave të reduktuara dhe përjashtimeve për këto tatime. Ndërkohë, si shkak i rritjes së numrit të bizneseve me tatim 0% dhe i rritjes së nivelit të fitimit të tatueshëm të tyre, shpenzimet tatimore të tatimit mbi fitimin janë në rritje.

Tabela :Shpenzimi tatimor, vitet 2021 dhe 2022, në miliardëë lekë dhe në % të PBB

A graph of numbers and percentages

Description automatically generated

* Tatimi mbi Vlerën e Shtuar

Nëse, çdo mall ose shërbim do të ngarkohej me normën standarde të tatimit, të ardhurat teorike nga TVSH-ja do ishin 367.6 miliardë lekë. Në fakt janë arkëtuar 191,4 miliardë lekë, ose 52,1% e shumës teorike. Diferenca 176,2 miliardë lekë që nuk arkëtohet i takon “shpenzimeve tatimore”, si dhe TVSH-së së humbur për shkak të nënraportimit/informalitetit/evazionit.

Shpenzimet tatimore nga TVSH-ja për vitin 2021 dhe 2022, pasqyrohen në mënyrë të përmbledhur në tabelën në vijim.

Tabela : Shpenzimi tatimor i TVSH-së në vitet 2021 dhe 2022

|  |  |  |  |  |
| --- | --- | --- | --- | --- |
| Shpenzimi tatimor | 2021 | | 2022 | |
| **Mil Lekë** | **%** | **Mil Lekë** | **%** |
| Nga normat e reduktuara, përjashtimet dhe pasuritë e paluajtshme | 27,695 | 36.2 | 29,340 | 34.9 |
| 1. Normat e Reduktuara (furnizimi i akomodimit, reklamat nga media audiovizive, furnizimi i librave, etj) | 1,443 | 1.9 | 1,883 | 2.2 |
| 1. Përjashtimet (furnizimi i arsimit, shëndetësisë, barnave, lojrat e fatit, sherbimet financiare, etj) | 21,324 | 27.8 | 24,351 | 29.0 |
| 1. Pasuritë e paluajtshme | 4,929 | 6.4 | 3,106 | 3.7 |
| Shpenzimi tatimor nga bizneset e vogla nën kufirin e TVSH-së, nga prodhimet vetjake dhe të tjera | 48,894 | 63.8 | 54,664 | 65.1 |
| Totali i shpenzimeve tatimore | **76,589** | 100 | **84,004** | **100** |

* Tatimi mbi të ardhurat e korporatës dhe biznesit (tatimi mbi fitimin)

Nëse do të aplikohej norma standarde 15% e tatimit mbi fitimin për të gjithë bizneset, të ardhurat tatimore teorike nga ky tatim për vitin 2022 do të ishin 64,3 miliardë lekë, nga 47.9 miliardë lekë (rreth 34% më shumë). Kjo diferencë prej 16.4 miliardë lekë vjen si shkak i tatimit 0% dhe normave të reduktuara tatimore të tatimit mbi fitimin, duke patur kështu një ndikim negativ me 0.77% të PBB-së. Shpenzimet tatimore nga tatimi mbi fitimin për vitin 2021 dhe 2022, pasqyrohen në mënyrë të përmbledhur në tabelën në vijim.

Tabela :Shpenzimi tatimor i tatimi mbi fitimin në vitet 2021 dhe 2022

|  |  |  |  |  |
| --- | --- | --- | --- | --- |
| Niveli i qarkullimit | Norma Tatimore | Numri i bizneseve deklaruese | Shpenzimi Tatimor | % e PBB |
| Viti 2021 | | **137,755** | **13,018,282,002** | **0.7** |
| 0 – 14,000,000 | 0% | 125,056 | 12,226,625,997 | 0.66 |
| Mbi 14,000,000 | 15% | 12,699 | 791,656,005 | 0.04 |
| Viti 2022 | | **141,623** | **16,403,644,459** | **0.77** |
| 0 – 14,000,000 | 0% | 128,035 | 15,447,672,131 | 0.72 |
| Mbi 14,000,000 | 15% | 13,588 | 955,972,328 | 0.05 |

Raporti i Shpenzimeve tatimore 2021-2022 tregon se vlera e “shpenzimeve tatimore”, për vitin 2021 llogaritet rreth 91 miliardëë lekë ose 4.90% e Produktit të Brendshëm Bruto (PBB). Nga totali i shpenzimeve tatimore rezulton se rreth 84.16% e tyre i përkasin TVSH-së, për shkak të përjashtimeve, aplikimit të normave të reduktuara, kufirit të lartë të regjistrimit në TVSH, si dhe nga përjashtimi i prodhimit bujqësor vetjak. Rezultatet e shpenzimit tatimor për vitin 2022, si përqindje e PBB-së, janë paraqiten në rënie krahasuar ato të vitit 2021, ku në total vlera e shpenzimeve tatimore, për vitin 2022 llogaritet rreth 101.68 miliardë lekë ose 4.76% e PBB-së. Ndërkohë, shpenzimi tatimor i secilit tatim përkatësisht, shpenzimi tatimor i TVSH-së është rreth 3.93% e PBB-së, i tatimit mbi fitimin dhe tatimit të thjeshtuar mbi fitimin është 0.77% e PBB-së, ndërsa shpenzimi tatimor nga akciza është rreth 0.06% e PBB-së.

## **II.3. Politikat fiskale të ndërmarra gjatë 2013-2023**

Për shkak të rënies së të ardhurave të buxhetit të shtetit, dhe sidomos të të ardhurave tatimore, pas vitit 2013 janë ndërmarrë reforma dhe ndryshime të rëndësishme në fushën e politikave dhe administrimit tatimor, me qëllim rritjen e të ardhurave, reduktimin e defiçitit buxhetor, pagesën e detyrimeve të prapambetura dhe uljen graduale të borxhit publik. Reforma në fushën e të ardhurave konsistoi kryesisht në:

* zëvendësimin e taksës së sheshtë mbi të ardhurat me taksën progresive, duke zbatuar parimin “kush fiton më shumë, paguan një pjesë më të madhe nga të ardhurat në formën e tatimeve dhe taksave”;
* rritjen e normës së tatimit mbi fitimin koorporativ për kompanitë e mëdha;
* rritjen graduale të ngarkesës fiskale për mallrat e akcizës, kryesisht për produktin cigare.

Ndryshimet në politikat fiskale ndihmuan në rritjen e të ardhurave tatimore, të cilat në vitin 2017 arritën në 25,7% e PBB-së nga 22,2% e PBB-së në vitin 2013, para politikave të reja fiskale. Ndërkohë në vijim, qeveria ndërmori një sërë masash lehtësuese në politikat fiskale, përfshirë:

* tatimin zero përqind për bizneset e vogla me të ardhura deri 5 milionë lekë në vit;
* normë të reduktuar tatimi 5% për sipërmarrjet me të ardhura deri 14 milionë lekë;
* norma të reduktuara preferenciale për sektorë dhe industri prioritare në zhvillimin e vendit si turizmi elitar, agroturizmi, teknologjia e informacionit, industria automotive;

përjashtimin nga TVSH-ja të një sërë mallrash (inputeve dhe makineri bujqësore, etj), apo importeve të tjera në funksion të zhvillimit të turizmit.

Në vitet në vijim, për shkak të një sërë ngjarjesh të paparashikuara si : (i) efektet negative në ekonomi të situatës energjitike për shkak të thatësirës; (ii) pasojave të fatkeqësisë natyrore për shkak të tërmetit dhe pandemisë; (III) efekteve negative për shkak të mbylljes së ekonomisë si pasojë e Pandemisë së Covid – 19, kanë rezultuar në ulje të të ardhurave të buxhetit të shtetit dhe veçanërisht të të ardhurave tatimore që gjenerohen nga sistemi tatimor, të cilat në fund të vitit 2020 rezultuan në 24,2 % të PBB-së, ose -1% të PBB-së më pak se në vitin 2019. Gjatë vitit 2020 një sërë aktesh ligjore janë ndërmarrë me qëllim zbutjen e efekteve financiare të shkaktuara nga Pandemia e Covid-19 mbi veprimtarinë e bizneseve dhe të ardhurave individuale. Nga Janari i vitit 2022, Shqipëria ka filluar zbatimin e masave të parashikuara për t’u zbatuar në kuadrin e Strategjisë. Si rezultat i tejkalimit të problematikës së krijuar nga faktorët e paparashikuar dhe masave fiskale të ndërmarra, të ardhurat tatimore në vitin 2023 janë rritur me +0.7 % të PBB-së krahasuar me vitin 2019, dhe në vitin 2024 do arrijnë në 26.7 % e PBB-së, nga 25.2 % në vitin 2019. Fillimi i zbatimit të masave të politikës fiskale sipas Rekomandimeve të FMN dhe detajimi i tyre në vite, ka filluar me “Paketën Fiskale 2022”, dhe ka vazhduar me “Paketën Fiskale 2023” dhe “Paketën fiskale 2024”. Ndryshimet e ndërmarra në fushën e politikave fiskale kanë synuar zgjerimin e bazës së tatimit, reduktimin e incentivave fiskale të panevojshme apo që e kanë përmbushur qëllimin për të cilin ishin dizenjuar, si dhe shfuqizimin e tarifave tatimore të reduktuara dhe preferenciale pa thelb ekonomik.Ndryshimet e realizuara përfshijnë legjislacionin e tatimeve/taksave indirekte (TVSH-në dhe akcizat ), si dhe tatimet direkte mbi të ardhurat e entiteteve dhe personave fizike. Së fundi u miratua Ligji i ri “Për tatimin mbi të ardhurat” i cili zgjeron bazën e tatimit, shfuqizon tarifën e reduktuar tatimore për industrinë e IT dhe parashikon heqjen e lehtwsive tatimore nw vitin 2029.  Bazuar në këto reforma, viti 2023 shënoi vitin me rritjen më të lartë të të ardhurave totale të buxhetit të shtetit në përqindje të PBB, me 27.8% si dhe të të ardhurave tatimore, me 25.9% të PBB. Efektet në të ardhurat e buxhetit të shtetit, të politikave fiskale të ndërmarra 2022, 2023 dhe 2024, jepen sipas tabelës 7 më poshtë.

Ministria e Financave përballet me rritje të kërkesave për më shumë shpenzime buxhetore, për shkak të nevojave dhe kërkesave në rritje investimesh, rritje pagash, pensionesh dhe mbështetje sociale, kërkesa të cilat bëjnë të domosdoshme ndërmarrjen e reformave të thella me qëllim rritjen dhe konsolidimin e të ardhurave të buxhetit, nëpërmjet të cilave do të bëhet i mundur financimi i shpenzimeve, mbajtja nën kontroll e defiçitit buxhetor dhe reduktimi gradual i borxhit publik.

Tabela : Efektet buxhetore të politikave tatimore për periudhën 2022-2024



## **II.4. Bashkëpunimi me FMN lidhur me Strategjinë Afatmesme të të Ardhurave, 2019-2023**

Me qëllim adresimin e problematikës me të ardhurat e buxhetit dhe sigurimin në terma afatmesme të burimeve për financimin e shpenzimeve buxhetore, Ministria e Financave ka iniciuar hartimin e një strategjie afatmesme të të ardhurave të buxhetit. Për këtë qëllim, në vitin 2019, u ftua Departamenti i Çështjeve Fiskale në FMN për të dhënë ekspertizën e kualifikuar në drejtim të rishikimit të politikës fiskale dhe përmirësimeve në administrimin tatimor dhe doganor. Stafi i Ministrisë së Financave, administratës tatimore dhe asaj doganore, së bashku me ekspertët e FMN-së analizuan politikat fiskale aktuale, problematikat e shfaqura në administrimin tatimor dhe atë doganor, mbi bazën e të cilave u dhanë rekomandimet përkatëse. Raportet dhe rekomandimet e asistencës teknike të FMN-së, kanë shërbyer si guidë për hartimin e draftit fillestar të Strategjisë Afatmesme të të Ardhurave.

Duke marrë në konsideratë efektet dhe pasojat e shkaktuara në ekonomi dhe në financat publike të vendit nga tërmeti i 26 nëntorit 2019, nga pandemia globale e Covid -19, dhe së fundi nga konflikti Rusi-Ukrainë, Ministria e Financave rianalizoi dhe rishikoi objektivat dhe afatet e dizenjuara për ndryshimin e politikave dhe administrimit tatimor, me qëllim tejkalimin së pari të problematikës së efekteve negative që krijuan për ekonominë e vendit, për operatorët ekonomikë dhe financat publike këta faktorë të paparashikuar dhe këto ngjarje të jashtëzakonshme. Ridizenjimi i objektivave synoi kryesisht:

* dhënien fillimisht të stimujve fiskale me qëllim tejkalimin e situatës së vështirë ekonomike dhe financiare që pritej të kalonin bizneset, kryesisht ato të vogla dhe të mesme sidomos në vitin 2020;
* shtyrjen në kohë të zbatimit të masave të parashikuara në politikat fiskale, duke i dhënë mundësi ekonomisë së vendit dhe sipërmarrjes në vitet 2020 dhe 2021, që fillimisht të rikuperonin pasojat e tërmetit dhe pandemisë së Covid-19. Ridizenjimi i Strategjisë dhe shtyrja në kohë e aplikimit të masave fiskale u diskutua edhe me ekipin e Departamentit të Çështjeve Fiskale të FMN-së.

Zbatimi i rekomandimeve të asistencës së FMN-së në lidhje me rritjen e të ardhurave, ka filluar në Janar 2022, pas miratimit në dhjetor 2021 të “Paketës Fiskale 2022”, kryesisht me masat e rekomanduara nga FMN në fushën e akcizës dhe tatimit mbi vlerën e shtuar. Kjo paketë përfshinte eliminimin e një sërë përjashtimesh nga TVSH-ja dhe akciza, rimbursimet dhe tarifat e reduktuara, si dhe rritjen e akcizës për një sërë produktesh si duhani, etj.

Në dhjetor 2022 u miratua “Paketa Fiskale 2023”, e cila përmban masa të mëtejshme të parashikuara në rekomandimet për hartimin e Strategjisë, ndërsa në 3 mujorin e parë të 2023 u diskutua dhe u miratua në Parlament ligji i ri “Për tatimin mbi të ardhurat”, i cili përmban një seri të masave të kësaj strategjie në fushën e taksave direkte, duke përfshirë normën minimale tatimore për 15%, trajtimin tatimor të personave fizikë me norma progresive 15% dhe 23 % pas vitit 2029, si dhe përfundimi i një sërë stimujsh si ato të kompanive që operojnë në fushën e teknologjisë së informacionit.

Si rezultat i masave ligjore dhe administrative të ndërmarra gjatë viteve 2022 dhe 2023, (si në politikën tatimore ashtu edhe në administrimin tatimor dhe doganor), të ardhurat tatimore në vitin 2023 janë rritur me +0,7 % të PBB-së krahasuar me vitin bazë 2019 (nga 25,2 % në 2019 në 25,9 % në fund të vitit 2023), ndërsa duke përfshirë masat e reformës të vitit 2024, deri në fund të 2024 si rezultat i masave të strategjisë të ardhurat tatimore rriten me +1.5 % të PBB-së (60 % e objektivit final).

Sipas vlerësimeve të FMN-së, Shqipëria ka miratuar dhe zbatuar më shumë se 90% të masave të politikës tatimore të propozuara nga asistenca teknike e FMN-së, lidhur me tatimet indirekte dhe ato direkte. Zbatimi i masave të parashikuara në fushën e politikave tatimore do të vazhdojë edhe gjatë viteve të ardhshme, duke rishikuar çështjet e TVSH-së për të qenë në përputhje me Direktivën e BE-së, taksat mbi pasuritë e paluajtshme, taksën e karbonit, si dhe burimet e tjera potenciale të të hyrave të buxhetit.

Zbatimi i masave të rekomanduara nga Fondi Monetar Ndërkombëtar dhe të përfshira në draft Strategji në lidhje me administrimin tatimor dhe doganor, ka filluar menjëherë, ku arritja më e rëndësishme ishte zbatimi i sistemit të fiskalizimit, duke përfshirë faturën elektronike, përmirësimin e profileve të riskut, shkëmbimin automatik të informacionit, si dhe zhvillime të tjera në fushën e administrimit.

Për dizenjimin dhe zbatimin e masave që duhet të ndërmerren në kuadrin e kësaj strategjie, administratat tatimore dhe doganore kanë pasur suport permanent nga asistenca teknike e FMN-së. Departamenti i Administratës së të Ardhurave të FAD-it rekomandoi në vitin 2019 opsionet e masave që duhet të ndërmerrte administrata fiskale në kuadër të zhvillimit dhe implementimit të Strategjisë. Në vitin 2023, asistenca teknike analizoi masat e marra dhe arritjet, duke dhënë rekomandimet përkatëse për ridizenjimin e strategjisë. Asistenca teknike e FMN-së ka ndihmuar DPT-në në lidhje me dizenjimin e një strukture organike efektive dhe bashkëkohore, menaxhimin e riskut të përputhshmërisë, analitikën e të dhënave, menaxhimin e borxhit, fiskalizimin, individët me pasuri të lartë, auditin etj.

Administrata doganore është asistuar në lidhje me masat që duhet të ndërmerren për forcimin e kontrollit të akcizës.

Fiskalizimi është zbatuar plotësisht dhe janë bërë hapa të rëndësishëm për të reduktuar punën e paregjistruar. Masa të tjera të tilla si shkëmbimi automatik i informacionit, ngritja e bazës së të dhënave dhe forcimi i kapacitetit analitik të të dhënave, janë në fazë të hershme implementimi.

Në Prill 2024, me Urdhër të Ministrit të Financave, u ngrit Grupi Teknik i Punës, i cili në bashkëpunim me Fondin Monetar Ndërkombëtar ka punuar për ridizenjimin e Strategjisë për periudhën 2024-2027, duke u bazuar tek përditësimi dhe pasurimi me masa të reja, por me fokus mirëadministrimin tatimor dhe doganor. FMN do të asistojë edhe për monitorimin e zbatimit të kësaj strategjie dhe vlerësimin e të gjitha përjashtimeve tatimore.

# **III. Vizioni, Qëllimet dhe Objektivat e Strategjisë Afatmesme të të Ardhurave**

Për forcimin dhe rritjen e të ardhurave në raport me PBB-në, nevojitet hartimi i një Strategjie Afatmesme të të Ardhurave, e cila do të shërbejë si pika kyçe e orientimit të vendimmarjes në lidhje me të ardhurat publike. Kjo strategji përmbledh në mënyrë vizionare objektivin kryesor mbi rritjen e qëndrueshme të të ardhurave tatimore në raport me PBB-në, si dhe rrugën sesi do arrihet drejt këtij objektivi.

## **III.1.Vizioni dhe Qëllimet e SAA-së**

SAA mbështetet në vizionin se politikat fiskale të mirë dizenjuara luajnë rol të rëndësishëm në zhvillimin e qëndrueshëm të vendit. Kjo Strategji mbështetet gjithashtu në vizionin që ka Ministria e Financave për zhvillimin e një sistemi të të ardhurave buxhetore, eficent, të thjeshtë, transparent, të qëndrueshëm, të aftë për të mbështetur ofrimin e shërbimeve të përmirësuara ndaj publikut dhe rritjen ekonomike, si dhe forcimin e stabilitetit të financave publike të vendit. Ky vizion synon të gjenerojë të ardhura të qëndrueshme për buxhetin, përmes një sistemi tatimor efektiv, të drejtë dhe neutral.

Qëllimi i SAA-së është mobilizimi i të ardhurave përmes politikave të qëndrueshme fiskale, dhe reformave administrative tatimore e doganore, duke thjeshtuar procedurat, kostot e pagimit të taksave, luftën ndaj shmangieve tatimore, me qëllim krijimin e hapësirave fiskale për investime dhe zhvillimi të qëndrueshëm, përfshirë shëndetësinë, arsimin, mbrojtjen sociale dhe infrastrukturën.

SAA është një udhërrëfyes i nivelit të lartë të vendimmarrjes për reformimin e sistemit fiskal për një periudhë afatmesme, të nevojshme për të ndihmuar në financimin e objektivave strategjikë të qeverisë.

## **III.2.Objektivat e SAA-së**

Objektivi i Strategjisë është rritja e të ardhurave tatimore me 64.85 miliardëë lekë ose rreth 2.5% e PBB-së, për periudhën 2024-2027. Ky objektiv do të arrihet kryesisht në adresimin e problemeve të mirëadministrimit tatimor dhe doganor, përmirësimi i të cilave pritet të sjellë të ardhura shtesë.

Synohet që të rriten të ardhurat tatimore në përqindje të PBB me 1,8% në 2027 në krahasim me 2023. Për më tepër, në terma afatgjatë synojmë që totali i të ardhurave të buxhetit të arrijë në 30-31% të PBB-së në vitin 2030, ku pjesa më e rëndësishme është rritja e të ardhurave nga tatimet dhe taksat si dhe përmirësimet e mirëadministrimit tatimor.ë

Prioritetet mbi të cilat bazohet kjo Strategji, me synim realizimin e vizionit, qëllimit dhe objektivave janë:

1. Përcaktim i qartë i objektivave sasiorë dhe synimeve që duhet të arrihen nëpërmjet SAA-së;
2. Përcaktimi i linjës së politikave tatimore për një periudhë katërvjecare me synim analizën e efekteve dhe rishikim tërësor e politikave tatimore, duke synuar neutralitetin e tatimit dhe zgjerimin e bazës së tatimpaguesve;
3. Krijimi i sistemeve dhe rritja e kapaciteteve të administratave fiskale për minimizimin e shmangieve tatimore dhe rritja e ndërgjegjësimit të pagimit të tatimeve.
4. Zbatimi i plotë i kushteve të përcaktuara në Planin e Rritjes së Axhendës së Reformave të KE-së, brenda afateve dhe treguesve të përcaktuar aty.

SAA-ja bashkon këto katër prioritete për të trajtuar boshllëqet e identifikuara përmes proçesit të analizës së hendekut tatimor. Pikërisht qasja kryesore në këtë strategji, bazohet në ndërthurjen e këtyre katër prioriteteve së bashku me tre shtyllat dhe komponentëve përbërës të tyre të lartpërmendur.

## **III.3 Përmbledhja e Strategjisë së të ardhurave**

SAA-ja trajton shtyllat e politikave fiskale, ato administrative dhe ligjore të sistemit tatimor dhe doganor në një mënyrë tërësore dhe interaktive. Ajo ofron bashkërendim thelbësor midis këtyre tre elementëve të sistemit fiskal, politikat tatimore, legjislacioni fiskal dhe mirëadministrimi:

Kjo qasje është thelbësore për menaxhimin e sfidave të mbledhjes së të ardhurave, nëpërmjet krijimit të një sistemi tatimor të qëndrueshëm, që përputhet me mjedisin e ndryshueshëm ekonomik dhe praktikat në zhvillim të biznesit.

Ndërvarësia dhe lidhjet midis elementëve të ndryshëm të sistemit tatimor, krijojnë një mjedis biznesi, investimesh dhe pagese taksash, i cili përmban politika të qarta për të mbështetur arritjen e objektivave të qëndrueshme të zhvillimit, dhe që inkurajojnë investimet.T re drejtimet kryesore ku do të bazohet Strategjia Afatmesme e të Ardhurave (SAA 2024-2027) janë:

1. Rishikimi dhe ridizenjimi i politikave tatimore nëpërmjet analizës së efekteve të politikave aktuale dhe korrigjimeve të nevojshme për periudhën afatmesme, bazuar në kushtet e përcaktuara në Axhendën e Reformës së Planit të Rritjes
2. Përmirësimi i proçedurave të administrimit tatimor dhe doganor me qëllim rritjen e efikasitetit të administratës fiskale nëpërmjet investimeve në teknologji, burime njerëzore dhe modernizim të proçedurave operacionale.
3. Zbatimi i kushteve sipas Planit të Rritjes të.Axhendës të Reformës së KE-së.

Sa më sipër, SAA synon të sjellë të ardhura shtesë në vlerën 64.8 miliardëë lekë ose rreth 2.5% e PBB-së, dhe llogaritjet e detajuara janë në tabelën e mëposhtme.

Tabela : Rritja e të ardhurave vjetore nga zbatimi i Strategjisë

|  |  |  |  |  |  |  |  |
| --- | --- | --- | --- | --- | --- | --- | --- |
| **Viti** | **2023** | **2024** |  | **2025** | **2026** | **2027** | **Total 2024-2027** |
| Të ardhurat nga taksat (në milionëë lekë) | 598,662 | 650,925 |  | 694,748 | 735,957 | 782,162 |  |
| Të ardhurat nga taksat (% e PBB-së) | 25.9 | 26.7 |  | 27.2 | 27.4 | 27.7 |  |
| PBB-ja Nominal[[3]](#footnote-3) | 2,312,588 | 2,434,311 |  | 2,557,740 | 2,690,518 | 2,828,616 |  |
| **Kontributi i SAA (në milionëë lekë)** |  | **18,852** |  | **15,963** | **12,240** | **17,802** | **64,858** |
| **Kontributi i SAA (në % ndaj PBB-së)** |  | **0.77%** |  | **0.62%** | **0.45%** | **0.63%** | **2.48%** |

Kjo Strategji është e strukturuar në tre shtylla, me disa komponentë në secilën shtyllë, sipas figurës më poshtë.

Të ardhurat që do të gjenerohen nga secila shtyllë janë paraqitur në tabelën e mëposhtme, në vlerë nominale në lekë dhe në përqindje të PBB-së së vitit referues.

Tabela :Rritja e të ardhurave vjetore nga zbatimi i Strategjisë, sipas shtyllave

*në % të PPB*

|  |  |  |  |  |  |
| --- | --- | --- | --- | --- | --- |
| **Shtyllat e Strategjisë** | **2024** | **2025** | **2026** | **2027** | **Totali 2024-2027** |
| **Shtylla 1:** Rishikimi i politikës tatimore | 0.04% | 0.03% | 0.04% | 0.23% | 0.34% |
| **Shtylla 2:** Mirëadministrimi tatimor | 0.68% | 0.54% | 0.37% | 0.38% | 1.97% |
| **Shtylla 3:** Mirëadministrimi doganor | 0.05% | 0.06% | 0.04% | 0.02% | 0.17% |
| **Totali** | **0.77%** | **0.62%** | **0.45%** | **0.63%** | **2.48%** |
| *në milionë Lekë* | | | | | |
| **Shtyllat e Strategjisë** | **2024** | **2025** | **2026** | **2027** | **Totali 2024-2027** |
| **Shtylla 1:** Rishikimi i politikës tatimore | 1,010 | 800 | 1,000 | 6,473 | 9,283 |
| **Shtylla 2:** Mirëadministrimi tatimor | 16,577 | 13,755 | 10,069 | 10,665 | 51,067 |
| **Shtylla 3:** Mirëadministrimi doganor | 1,265 | 1,408 | 1,171 | 664 | 4,508 |
| **Totali** | **18,852** | **15,963** | **12,240** | **17,802** | **64,858** |

Për të mbajtur siç duhet në kontroll dhe në fokus prioritetet, si dhe për të reflektuar mjedisin dinamik ndryshimet në këtë Strategji, deri në fund të periudhës së zbatimit të saj, do të jenë të kufizuara. Plani i Veprimit dhe Pasaporta e Treguesve do të jenë më fleksibël dhe do të rishikohen sipas nevojës, dhe rrjedhimisht me zbatimin e saj mund të ndryshojnë dhe masat e aktivitetet.

Figura : Përmbledhja e Strategjisë Afatmesme të të Ardhurave

|  |  |  |
| --- | --- | --- |
| Shtylla 1: Rishikimi i politikës tatimore | Shtylla 2: Mirëadministrimi tatimor | Shtylla 3 : Mirëadministrimi doganor |
| Rishikimi i politikës tatimore të tatimeve indirekte ( taksave mbi konsumin) | Zvogëlimi i hendekut të pajtueshmërisë në lidhje me TVSH-në. | Modernizimi i proceseve të biznesit, duke përfshirë centralizimin e funksionit të profilizimit të riskut |
| Rishikimi i politikës tatimore të tatimeve direkte | Ulja e pagesave me para në dorë në ekonomi | Zhvillimi i aftësive të zgjeruara analitike të të dhënave |
| Rishikimi i politikës tatimore të taksës mbi pasuritë e paluajtshme | Verifikimi i të ardhurave dhe kontrolli i pasurive të pajustifikuara. | Rritja e investimeve në zhvillimin e sistemeve të Teknologjisë së Informacionit |
|  | Zvogëlimi i shmangies tatimore | Zhvillimi dhe zbatimi plotësisht i një kornizë integriteti për të ndihmuar në ndërtimin e besimit të komunitetit |
|  | Reduktimi i punës së padeklaruar dhe të nëndeklarimit të pagës reale | Rritja e numrit të operatorëve ekonomikë të autorizuar |
|  | Reduktimi i kostove të pajtueshmërisë dhe rritja e sigurisë tatimore dhe besimit tek administrata tatimore. | Implementimi i i Dritares së Vetme Kombëtare (National National Single Window) |
|  | Përmirësimi i cilësisë së shërbimit të ofruar nga Administrata Tatimore (AT) nëpërmjet zhvillimit të kapaciteteve institucionale të administratës tatimore | Implementimi i Sistemit të Ri të Kompjuterizuar të Transitit (NCTS) |
|  |  | Rritja e bashkëpunimit në luftën kundër informalitetit, kontrabandës, korrupsionit dhe importit të mallrave të falsifikuara |
|  |  | Zgjerimi i shkëmbimit të informacionit me partnerët vendas dhe ndërkombëtarë për të përmirësuar profilin e riskut |

## **III.1.Përputhshmëria e Strategjisë me Dokumentat Strategjikë**

Kjo Strategji është në përputhje me dokumentat strategjikë të miratuar së fundmi dhe më konkretisht.

1. **Raporti i Komisionit Evropian për Shqipërinë, Nëntor 2023 dhe Axhendës së Reformës të Planit të Rritjes.**

Raporti Vjetor i BE-së për Shqipërinë, në nëntor 2023, i ka dhënë theks të veçantë rëndësisë së miratimit të SAA-së. Miratimi i SAA-së për periudhën 2024-2027 është një nga parakushtet që Shqipëria duhet të përmbushë në kuadër të dokumentit të politikave “Axhenda e Reformës Kombëtare 2024-2027”, në kuadër të instrumentit të Bashkimit Europian “Reforma dhe Lehtësia e Rritjes për Ballkanin Perëndimor”, sipas tekstit që i bashkëlidhet këtij vendimi dhe është pjesë përbërëse e tij.

Ndër kushtet e vendosura në këtë Agjendë të Reformave është rritja e mobilizimit të të hyrave të brendshme dhe gjithëpërfshirja e sistemit tatimor, veçanërisht përmes miratimit dhe zbatimit të Strategjisë Afatmesme të të Ardhurave (SAA). Gjithashtu, reforma të tjera prioritare dhe të rëndësishme në lidhje me mirëadministrimin tatimor që përfshijnë:

* + një vlerësim të të gjitha përjashtimeve tatimore me synimin për të vendosur nëse ndonjë prej tyre mund të hiqet gradualisht, dhe me synimin për të vendosur nëse përdorimi i grupeve të të dhënave nga palët e treta që mundëson hetime të pajustifikuara të pasurisë mund të jetë i mundur ( qershor 2025).
  + përfshirja në SAA dhe zbatimi i masave në lidhje me përmirësimin e administratës tatimore, si përdorimi i të dhënave nga palët e treta (energjia, uji, regjistrimi i automjeteve),
  + të mundësojë programin e administratës tatimore të hetimeve të pasurisë së pajustifikuar mbi pasuritë e tatimpaguesve (dhjetor 2026).
  + plotësimi i regjistrit të pasurisë së tatimpaguesve për 10% të tatimpaguesve (dhjetor 2026).
  + parambushja e deklaratave të TVSH-së dhe tatimit mbi të ardhurat personale (duke përdorur informacionin nga Fiskalizimi) (dhjetor 2026).
  + të forcojë performancën e hetimeve kundër mashtrimit tatimor (qershor 2027).
  + kryerja e analizës së të dhënave nga deklaratat e DIVA (dhjetor 2024)
  + përdorimi i të dhënave nga regjistri i shoqërive (energjia elektrike, uji),regjistrimi i automjeteve, bashkitë për të mundësuar programin e administratës tatimore të hetimeve të pasurisë së pajustifikuar mbi pasuritë e tatimpaguesve (dhjetor 2026).
  + administrata tatimore plotëson regjistrin e pasurisë së tatimpaguesve për 10% të tatimpaguesve (dhjetor 2026).
  + kryerja e proçedurave të kontrollit për 200 tatimpaguesit e përzgjedhur, bazuar në vlerësimin e rrezikut. (dhjetor 2026).
  + paraparaqitja e deklaratave të TVSH-së dhe deklaratave të tatimit mbi të ardhurat personale (duke përdorur informacionin nga fiskalizimi) në 100% (dhjetor 2026).
  + hartimi dhe zbatimi i deklaratave të reja për deklaratat e tatimit mbi të ardhurat personale (dhjetor 2026).
  + hartimi dhe miratimi i Planit të Integritetit (qershor 2025).
  + kryhen të paktën 500 hetime tatimore, bazuar në planet vjetore (qershor 2027).

Kjo strategji ka përfshirë në Shtyllën 1 dhe Shtyllën 2 të gjitha këto kushte të Planin të Rritjes së Axhendës së Reformave të KE-së, me masa dhe aktivitete konkrete për zbatimin e plotë të tyre sipas afateve kohore dhe treguesve.

1. **Strategjia Kombëtare për Zhvillim dhe Integrim**

Në janar 2023 u miratua me Vendim të Këshillit të Ministrave Strategjia Kombëtare për Zhvillim dhe Integrim (SKZHI) për periudhën 2023-2030. Sipas këtij dokumenti strategjik:

* Reformat kryesore tatimore dhe administrative të parashikuara për periudhën 2022-2030 kanë në fokus përmirësimin e politikave tatimore me synim rritjen e neutralitetit të sistemit tatimor dhe tatimor, eliminimin e deformimeve të krijuara në sistem si dhe përmirësimin e nivelit të normave tatimore me qëllim stimulimin e sektorëve prioritarë të ekonomisë.
* Reformat tatimore 2022-2030 pritet të rrisin të ardhurat tatimore, duke e çuar raportin "Të ardhurat tatimore"/PBB në 30% nga 25.2% që rezultoi në vitin 2019.
* Dy drejtimet kryesore mbi të cilat do të mbështetet reforma e sistemit tatimor shqiptar dhe mbi të cilat do të bazohet Strategjia e të Ardhurave janë:
  + Rishikimi dhe ridizejnimi i politikave tatimore nëpërmjet analizës së efekteve të politikave aktuale dhe korrigjimeve të nevojshme për periudhën afatmesme.
  + Përmirësimi i procedurave të administratës tatimore dhe doganore me qëllim rritjen e efikasitetit të administratës fiskale nëpërmjet investimeve në teknologji, burimet njerëzore dhe modernizimin e procedurave operacionale.
* Konsensusi politik sa më i gjerë për objektivat afatmesme në lidhje me të ardhurat e nevojshme për financimin e shpenzimeve publike të dakordësuara;

1. **Kuadri Makroekonomik dhe Fiskal 2025-2027**

Kuadri Makroekonomik dhe Fiskal 2025-2027, miratuar me VKM Nr. 399, datë 19.6.2024, ka përcaktuar se në vitin 2027 të ardhurat totale të buxhetit të shtetit do të jenë 29.1% e PBB, ndërsa të ardhurat tatimore në masën 27.7% e PBB.

**ç) Strategjia e Menaxhimit të Financave Publike (MFP) 2023-2030**

Strategjia e Menaxhimit të Financave Publike (MFP) dhe Plani i Veprimit për periudhën 2023-2026 paraqet reformat e planifikuara për përmirësimin e sistemeve të MFP-së. Qëllimi i përgjithshëm i strategjisë është të krijojë një sistem të menaxhimit të financave publike që garanton transparencë, llogaridhënie, disiplinë fiskale dhe efikasitet në përdorimin e burimeve publike për ofrimin e shërbimeve publike të përmirësuara dhe zhvillimit ekonomik që të sigurojë një integrim të lehtë dhe të shpejtë të Shqipërisë në Bashkimin Evropian (BE).

Masat e reformës së MFP-së janë formuluar në gjashtë Shtylla, një ndër të cilat është Shtylla 3 “Menaxhimi dhe mobilizimi i të ardhurave”. Objektivi specifik i kësaj shtylle është përmirësimi i sistemeve të menaxhimit doganor dhe të të ardhurave me synim rritjen e të ardhurave dhe përmirësimin e ofrimit të shërbimeve dhe mbulon komponentët: Menaxhimi i Taksave, Menaxhimi i Taksës së Pasurisë (Kadastra Fiskale) dhe Menaxhimi Doganor. Miratimi i Strategjisë Afatmesme të të Ardhurave, 2024-2027 është një ndër masat e parashikuara nën këtë shtyllë.

**d) Dokumenti i Programit të Reformave Ekonomike (ERP)**

Në janar 2024 është miratuar Dokumenti i ERP,me VKM Nr. 12, datë 11.1.2024 “Për miratimin e programit të reformave ekonomike (ERP) 2024–2026”, sipas të cilit administrata tatimore ka përcaktuar 6 masa (në linjë me SAA 2022-2026) nën reformën “Forcimi i luftës kundër informalitetit”.

# **IV: Shtylla 1: Rishikimi i politikave tatimore**

## **IV.1. Hyrje**

Në 10 vitet e fundit, Shqipëria ka rritur gradualisht përqindjen e të ardhurave të mbledhura në raport me PBB-në. Ecuria e mbledhjes së të ardhurave është parashikuar të vazhdojë me trend rrites të raportit Të ardhura/PBB-së edhe sipas parashikimeve të bëra në Kuadrin Makrofiskal 2025–2027 të Ministrisë së Financave, ndërkohë që, kërkesat për më tepër shpenzime buxhetore të tilla si investime, mbrojtjen sociale, rritje pensionesh apo paga, do të vijojnë në rritje.

Nëse do të ndërmerren ndryshime që lidhen me legjislacionin tatimor dhe kryesisht mirëadministrimin tatimor, këto përqindje të të ardhurave ndaj PBB-së duhet dhe mund të rriten edhe më tej, duke suportuar në këtë mënyrë rritjen e presionit për shpenzime dhe duke garantuar realizimin e objektivave për defiçitin buxhetor dhe borxhin publik.

Nën seksionin II.2. 2. Politikat tatimore – Përjashtimet dhe normat e reduktuara përshkruhen të ardhurat tatimore të munguara nga përjashtimet tatimore dhe incentivat tatimore që janë në fuqi. Një kusht i rëndësishëm i vendosur për Shqipërinë në Planin e Rritjes së Agjendës së Reformës së BE-së është i lidhur me vlerësimin e të gjithë përjashtimive tatimore brenda qershorit 2025, me qëllim që të vendoset nëse ndonjë mund të hiqet gradualisht. Për këtë arsye, nën këtë Shtyllë, janë të detajuara aktivitetet që do të ndërmerren për kryerjen e këtyre vlerësimeve. Për këto aktivitete, asnjë vlerësim i të ardhurave shtesë nuk përfshihet në këtë Strategji sepse do të varet nga masat tatimore që do të vendosen të hiqen gradualisht bazuar në këto vlerësime.

Shtesa në të ardhurat e buxhetit të shtetit lidhet më së shumti me faktorët e mëposhtëm:

1. Të ardhura shtesë nga strategjia dhe reformat tatimore që do ndërmerren dhe që lidhen me mirëadministrimin fiskal në administratën tatimore dhe atë doganore. Ky do të jetë edhe burimi kryesor i rritjes së të ardhurave në 4 vitet në vijim.
2. Të ardhura shtesë nga zbatimi i akteve ligjore dhe nënligjore që mbulojnë sektorë të vecantë të ekonomisë:

* Zbatimi i dispozitave të reja të legjislacionit në fushën e turizmit nëpërmjet: (i) verifikimit të kapaciteteve dhe llogaritjen e detyrimeve tatimore mbi bazën e koeficientit minimal të shfrytëzimit të kapaciteteve, sipas përcaktimeve në aktet nënligjore në zbatim të tij, (ii) marrjen e informacionit nga site-t ndërkombëtare të prenotimeve të shërbimit të akomodimit. Dispozitat e reja në legjislacionin e turizmit do të impaktojnë njëkohësisht: (i) tatimin mbi vlerën e shtuar, (ii) tatimin mbi fitimin e njësive akomoduese dhe (iii) tatimin mbi të ardhurat personale nga qeradhënia afatshkurtër të individëve.
* Zbatimi i dispozitave të VKM-së Nr.132, Datë 07.03.2024 “Për metodologjinë për përcaktimin e vlerës së taksueshme të pasurisë së paluajtshme “ndërtesa”, e bazës së taksës për kategori specifike, natyrën dhe prioritetin e informacionit, dhe të dhënave për përcaktimin e bazës së taksës, si dhe të kritereve dhe rregullave për vlerësimin alternativ të detyrimit”.Ndryshimet e këtij Vendimi do të impaktojnë bazën e llogaritjes së: (i) tatimit mbi fitimin e ndërmarrjeve të ndërtimit, (ii) tatimit mbi të ardhurat personale nga transferimi i së drejtës së pronësisë, dhe (iii) taksës lokale mbi pasurinë (ndërtesa).

1. Të ardhura shtesë nga tatimet/taksat indirekte – tatimet/taksat mbi konsumin. Këto të ardhura do të sigurohen kryesisht nga zbatimi i i akteve ligjore që do të miratohen bazuar në rezultatet dhe vendimet e marra pas analizës së ndikimit të politikave fiskale në të ardhurat e deritanishme, nga rishikimi i përjashtimeve, kryesisht nga TVSH-ja të disa furnizimeve të mallrave dhe shërbimeve, të cilat kanë përfunduar misionin për të cilin janë projektuar, ose që kanë rezultuar jo me ndikimet e pritura pozitive, si dhe nga zbatimi i skedulit të rritjes të nivelit të akcizave për mallra të tillë si cigaret dhe duhanet.
2. Të ardhura shtesë nga tatimet direkte. Këto të ardhura do të sigurohen nga ndryshime të mundshme në sistemin ligjor që prekin tatimet direkte të tilla si:

* analiza dhe rishikimi i tarifave preferenciale sektoriale,
* analiza për politika fiskale më të drejta në funksion të mbrojtjes së ambientit.

1. Të ardhura shtesë nga taksat e pasurisë së paluajtshme. Këto të ardhura do të sigurohen nëpërmjet rishikimit të sistemit tatimor mbi këto pasuri, rritjes së eficiencës së Kadastrës Tatimore, si dhe rishikimit të përjashtimeve të shumta nga këto taksa, përfshirë edhe rishikimin e tarifës së taksës për kategori të caktuara rezidenciale apo disponim të pasurive rezidenciale të dyta dhe të treta.

Nevojitet që krahas dizenjimit të një sistemi tatimor të qëndrueshëm vëmendja të përqëndrohet edhe tek nevojat për rritjen e kapaciteteve institucionale me qëllim hartimin dhe zbatimin e reformave që ndërmerren.

* Rritja e besimit, stabilitetit dhe qëndrueshmërisë në sistemit tatimor shqiptar, të cilat çojnë drejt zbatimit vullnetar të ligjit tatimor nga publiku tatimpagues, mund të realizohen nëpërmjet krijimit të një sistemi të qëndrueshëm, të parashikueshëm dhe frenues ndaj ndryshimeve të shpeshta.
* Forcimi i kapaciteteve me qëllim kryerjen e analizave të detajuara dhe të thelluara të politikave tatimore të ndjekura, efekteve të tyre në ekonomi dhe në sjelljen e tatimpaguesve janë të domosdoshme për dizenjimin e perspektivës dhe të ndryshimeve që mund të bëhen, në funksion të përmirësimeve të sistemit tatimor dhe rritjes së transparencës së tij.
* Forcimi dhe rritja e kapaciteteve në strukturat e administratës tatimore (Tatimore dhe Doganore) si dhe në Ministrinë e Financave (Drejtoria e Përgjithshme e Politikave Tatimore), me qëllim menaxhimin e zbatimit të Strategjisë Afatmesme të të Ardhurave, përbëjnë elementë të rëndësishëm për mbarëvajtjen e proçesit dhe suksesin e kësaj Strategjie.

**Objektivi**

Objektivi kryesor për periudhën afatmesme, 2024-2027, është vlerësimi i të gjitha përjashtimeve tatimore dhe stimujve brenda qershorit 2025, në bazë të të cilit do të bëhet rishikimi i politikës tatimore për të minimizuar përjashtimet tatimore dhe taksat me norma të reduktuara, në përputhje me kuadrin ligjor evropian dhe Planin e Rritjes së Axhendës së Reformës së KE-së.

|  |
| --- |
| **Komponenti 1.1: Rishikimi i politikës tatimore të tatimeve indirekte ( taksave mbi konsumin)**  Synohet që brenda vitit 2027 të kemi një rishikim të politikës tatimore bazuar në një analizë e detajuar të të gjitha përjashtimeve/shkallëve të reduktuara për tatimin mbi vlerën e shtuar, përfshirë pragun e regjistrimit dhe akcizën, për të përcaktuar nëse ndonjë prej tyre mund të hiqet gradualisht, si dhe të niveleve të akcizës krahasuar me ato minimale të BE-së.  Masat për vitet 2024-2027:   * Masa 1.1.1 Analiza e përjashtimeve/normave të reduktuara në TVSH. * Masa 1.1.2. Analiza e kufirit minimal (pragu i regjistrimit) për TVSH-në. * Masa 1.1.3. Hartimi i akteve konkrete ligjore për TVSH-në bazuar në rezultatet dhe vendimet e marra pas analizës. * Masa 1.1.4. Analiza e niveleve të akcizës duke synuar harmonizimin me BE-në * Masa 1.1.5 Hartimi i akteve ligjore konkrete për akcizën bazuar në rezultatet dhe vendimet e marra pas analizës. * Masa 1.1.6. Hartimi i kalendarit të ri të nivelit të akcizës së duhanit. * Masa 1.1.7 Analiza e skemave fiskale incentivuese (direkte dhe indirekte) si pjesë e politikave për nxitjen e përdorimit të energjisë së rinovueshme, efiçencës së energjisë dhe performancës energjitike në ndërtesa   **Komponenti 1.2: Rishikimi i politikës tatimore të tatimeve direkte**  Synohet që brenda vitit 2027 të kemi një analizë të detajuar të të gjitha përjashtimeve dhe normave të reduktura për tatimin mbi të ardhurat dhe përafrim me legjislacionin e BE-së për tatimet direkte.  Masat për vitet 2024-2027:   * Masa 1.2.1. Analiza e skemës tatimore të personave fizikë. * Masa 1.2.2. Vlerësimi i të gjitha përjashtimeve dhe normave të reduktuara në ligjin për tatimin mbi të ardhurat. * Masa 1.2.3 Harton aktin ligjor bazuar, nëse është e nevojshme, në analizën e përjashtimeve dhe normave të reduktuara dhe skemën tatimore të personave fizikë. * Masa 1.2.4. Marrëveshjet për shmangien e taksimit të dyfishtë * Masa 1.2.5.: Plotësimi i angazhimeve për tatimin ndërkombëtar, kryesisht ato në kuadër të projektit ndërkombëtar BEPS. * Masa 1.2.6. Harmonizimet e plota të legjislacionit vendas me acquis të BE-së në fushën e taksimit të drejtpërdrejtë * Masa 1.2.7. Analizon përjashtimet nga taksat dhe tarifat kombëtare, duke përfshirë taksat mjedisore.   Masa 1.2.8 Hartimi i aktit ligjor bazuar në analizën e taksave kombëtare, përfshirë taksat mjedisore.  **Komponenti 1.3: Rishikimi i politikës tatimore të taksimit të pasurisë së paluajtshme**  Synohet miratimi i ligjit të ri për pasuritë e paluajtshme, taksën e pasurisë dhe fillimi i zbatimit të tij.  Masat për vitet 2024-2027:   * Masa 1.3.1. Miratimi i ligjit dhe konsolidimi i Kadastrës Tatimore. * Masa 1.3.2. Popullimi me të dhëna i Kadastrës Tatimore. * Masa 1.3.3. Fillimi i taksimit të pasurive të paluajtshme mbështetur në ligjin e ri |

## **IV. 2. Komponenti 1.1. Rishikimi i politikës tatimore të tatimeve indirekte (taksave mbi konsumin)**

**Objektivi:**

Synimi është që brenda vitit 2027 të bëhet një rishikim i politikës tatimore bazuar në një analizë të detajuar (brenda qershor 2025) të të gjitha përjashtimeve tw furnizimeve, normave të reduktuara, si dhe të niveleve të akcizës të lidhura me nivelet minimale të BE-së për këtë taksë, me synimin për të përcaktuar nëse ndonjë prej tyre mund të hiqet gradualisht.

**Konteksti**

Një nga kushtet e vendosura në Planin e Rritjes së Agjendës së Reformave të KE-së lidhet me vlerësimin e të gjitha përjashtimeve apo stimujve tatimorë brenda qershorit 2025. Për këtë arsye, ky komponent për taksat indirekte është hartuar bazuar në këtë kusht. Për këtë arsye, sipas këtij komponenti, vlerësimi i të ardhurave shtesë lidhet vetëm me efektet në të ardhurat nga akciza nga zbatimi i kalendarit të rritjes së akcizës së duhanit.

Tatimet mbi konsumin ose tatimet indirekte siç janë TVSH-ja dhe akciza, zënë një peshë të konsiderueshme në të ardhurat e buxhetit. Në 10 vitet e fundit ato janë rreth 11.4% të PBB-së dhe në strukturën e të ardhurave tatimore, përbëjnë rreth 46.4% të tyre. Për shkak të rëndësisë dhe peshës së madhe që kanë në të ardhurat tatimore, është e nevojshme t'i kushtohet vëmendje e veçantë politikave tatimore që duhet të ndiqen për tatimet indirekte (tatimet mbi konsumin).

Theksojmë se rritjet e parashikuara në programet buxhetore afatmesme nga të ardhurat nga taksat e konsumit, bazuar edhe në këtë Strategji, do të parashikohen kryesisht si rezultat i analizës dhe rishikimit të përjashtimeve të shumta, reduktimit të rimbursimeve jo-ekonomike, apo eliminimi i disa furnizimeve me tarifa të reduktuara që janë aplikuar, por që nuk kanë qenë efektive. Rritja e të ardhurave në buxhet do të vijë për shkak të rishikimit të politikave ekzistuese përjashtuese, apo eliminimit të disa furnizimeve të TVSH-së me normë të reduktuar si dhe nga rritja e nivelit të akcizës së duhanit sipas kalendarit të ri.

Peshën më të madhe të efekteve pritet ta sjellë reduktimi i përjashtimeve joefektive të përcaktuara në ligjin nr. 92/2014 “Për Tatimin mbi Vlerën e Shtuar në Republikën e Shqipërisë”, i ndryshuar, apo përjashtimeve të cilat do të zëvendësohen nëpërmjet politikave subvencionuese për produkte, sektorë apo operatorë specifikë.

Gjithashtu, do të mbahet në vëmendje dhe analizimi i politikave fiskale incentivuese në fushën e energjisë së rinovueshme, efiçencës së energjisë dhe performancës energjitike në ndërtesa, politika të cilat do të fillojnë materializimin e tyre në kuadër të përafrimit të legjislacionit kombëtarë për këto fusha me atë të BE-së.

**Prioriteti:**

Prioriteti për periudhën 2024-2027 është:

* Zbatimi i kushteve të vendosura në Planin e Rritjes së Axhendës së Reformës për kryerjen e një vlerësimi të të gjitha përjashtimeve dhe furnizimeve me normë të reduktuar nga tatimet indirekte, brenda Qershorit 2025.
* Analizë e detajuar lidhur me efektivitetin e incentivave të dhëna për TVSH dhe Akcizën.

**Masat dhe aktivitetet**

|  |  |  |  |  |
| --- | --- | --- | --- | --- |
| Masa | Aktiviteti | Fillimi | Mbarimi | Institucioni përgjegjës |
| Masa 1.1.1 Analizë e përjashtimeve/normave të reduktuara në TVSH | Aktiviteti 1.1.1 Kryerja e një analize lidhur me efektivitetin e përjashtimeve/normave të reduktuara në TVSH, me synimin për të përcaktuar nëse ndonjë mund të hiqet gradualisht. | 2024 | Qershor 2025 | MF, DPT, DPD dhe me asistencën e FMN |
| Masa 1.1.2. Analiza e (pragut të regjistrimit për TVSH-në | Aktiviteti 1.1.2.1. Kryerja e një analize në lidhje me pragun e regjistrimit të TVSH-së | 2024 | Qershor 2025 | MF, DPT, DPD dhe me asistencën e FMN |
| Masa 1.1.3. Hartimi i akteve konkrete ligjore për TVSH-në bazuar në rezultatet dhe vendimet e marra pas analizave. | Aktiviteti 1.1.3.1. Përgatitja e projekt ndryshimeve ligjore bazuar në vendimin e marrë pas analizës dhe në përputhje me acquis të BE-së. | 2024 | Në varësi të raportit | MF, me asistencë nga TAIEX |
| Masa 1.1.4. Analiza e niveleve të akcizës me synim harmonizimin me BE-në | Aktiviteti 1.1.4.1: Kryerja e një analize në lidhje me nivelet e akcizës dhe nivelet minimale të BE-së | 2024 | Qershor 2025 | MF, DPD |
| Masa 1.1.5. Hartimi i akteve konkrete ligjore për akcizën, bazuar në rezultatet dhe vendimet e marra pas analizave. | Aktiviteti 1.1.5.1. Përgatitja e projekt ndryshimeve ligjore bazuar në vendimin e marrë pas analizës dhe në përputhje me acquis të BE-së. | 2024 | Në varësi të raportit | MF |
| Masa 1.1.6  Hartimi i kalendarit të ri të nivelit të akcizës së duhanit | Aktiviteti 1.1.6.1: Hartimi dhe miratimi i amendamentit në ligjin e akcizës lidhur me kalendarin e ri të tarifave të duhanit. | 2026 | 2026 | MF, DPD, dhe me asistencën e FMN dhe DG TAXUD |
| Masa 1.1.7 Analiza e skemave fiskale incentivuese (direkte dhe indirekte) si pjesë e politikave për nxitjen e përdorimit të energjisë së rinovueshme, efiçencës së energjisë dhe performancës energjitike në ndërtesa | Aktiviteti 1.1.7.1, Kryerja e një analize për incentiva fiskale (direkte dhe indirekte) si pjesë e politikave për nxitjen e përdorimit të energjisë së rinovueshme, efiçiencës së energjisë dhe performacës energjitike, të | 2025 | 2026 | MF dhe MIE |
| Aktiviteti 1.1.7.2. Përgatitja e projekt ndryshimeve ligjore bazuar në vendimin e marrë pas analizës dhe në përputhje me acquis të BE-së, në bashkëpunim të të dy institucioneve, | 2027 | 2027 | MF dhe MIE |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti)** | **Vlera e synuar** | | | |
| **2024** | **2025** | **2026** | **2027** |
| Raporti mbi analizën e përjashtimeve/normave të reduktuara të TVSH |  |  | Analiza e kryer |  |  |
| Raporti mbi analizën e pragut të regjistrimit të TVSH |  |  | Analiza e kryer |  |  |
| Ndryshimi i ligjit për për TVSH-në bazuar në rezultatet dhe vendimet e marra pas analizës. |  |  | Në varësi të Raportit | Në varësi të Raportit | Në varësi të Raportit |
| Raport mbi analizën e niveleve të akcizës lidhur me nivelet minimale të BE-së |  |  | Analizë e kryer |  |  |
| Hartimi dhe miratimi i ndryshimeve në ligjin për akcizat, për rinovimin e kalendarit të cigareve dhe duhanit |  |  |  | Hartimi dhe miratimi i ligjit |  |
| Rritja e të ardhurave doganore nga rritja e normave të akcizës së cigareve dhe duhaneve |  | 0.03% e  PBB | 0.03% e PBB | 0.03% e PBB | 0.03% e PBB |

**Masa 1.1.1. Analiza e përjashtimeve/normave të reduktuara në TVSH**

Tatimi mbi Vlerën e Shtuar është burim kryesor dhe më i rëndësishëm në strukturën e të ardhurave tatimore, duke siguruar rreth 8.7% të PBB-së në 10 vitet e fundit. Shqipëria aplikon TVSH me bazë të gjerë, me shkallë standarde 20% dhe dy shkallë të reduktuara 6% dhe 10%. Legjislacioni në fushën e këtij tatimi është në përputhje të pjesshme me Direktivën 2006/112/CE të Këshillit “Mbi sistemin e përbashkët të Tatimit mbi Vlerën e Shtuar”, të ndryshuar.

Grafik : Të ardhurat nga TVSH në % ndaj PBB në Shqipëri

*Burimi : Ministria e Financave*

Nëse do supozonim se çdo mall dhe shërbim i furnizuar në Republikën e Shqipërisë do të ngarkohej me TVSH sipas shkallës standarde 20%, rezulton se humbja e të ardhurave tatimore për shkak të përjashtimeve/shkallëve të reduktuara të TVSH-së të parashikuara në legjislacion, llogaritet në rreth 4,7-4,8 për qind e PBB-së. Reduktimi gradual dhe eliminimi i përjashtimeve të papërshtatshme dhe pa efekt ekonomik thelbësor nga TVSH-ja, ka impakt shumë të rëndësishëm, pasi e bën TVSH-në më transparente dhe më të thjeshtë për t’u mbledhur dhe administruar. Është e nevojshme që të eliminohen disa përjashtime nga ky tatim, ato që nuk kanë efekt dhe nuk realizojnë qëllimet për të cilat janë dizenjuar, si dhe e komplikojnë në mënyrë të panevojshme sistemin dhe e bëjnë të vështirë administrimin efikas të tij. Në vende me sistem fiskal relativisht të ri sikurse është vendi ynë, reduktimet e normave të tatimeve të konsumit, apo edhe përjashtimet nga tatimi, nuk shkojnë plotësisht në favor të konsumatorit, qytetarit, për të cilin janë dizenjuar por “përfitohen” nga sipërmarrjet në zinxhirin e transaksioneve ku kalon malli/shërbimi.

Për këtë arsye, lista e përjashtimeve/normave të reduktuara të tatimit duhet të jetë objekt analizimi dhe matje performance të vazhdueshme, sikurse çdo përjashtim/normë e reduktuar apo incentivë tjetër duhet të ketë karakter të përkohshëm dhe jo të përhershëm. Rishikimi i politikave tatimore në fushën e Tatimit mbi Vlerën e Shtuar do të synojë harmonizimin e mëtejshëm me legjislacionin kuadër të BE-së. Gjithashtu, do të synojë heqjen apo vendosjen e afateve kufizuese për përjashtime/shkallë të reduktuara të implementuara në vitet e mëparshme.

Së pari do analizohen të gjitha incentiva/përjashtimet/normat e reduktuara të cilat kanë qënë politikë e brendshme e vendit tonë, dhe më pas të gjitha inventivat/përjashtimet/normat e reduktuara që janë të përfshira si të tilla në Direktivën 2006/112/CE e Këshillit dhe Direktivat amenduese të saj.

Në këtë kuadër, rishikimi i politikave tatimore për TVSH-në do përfshijë: analizën e listës së përjashtimeve nga TVSH-ja në import dhe brenda vendit, analizwn e furnizimeve me norma të reduktuara TVSH-je, si dhe analizën e pragut të regjistrimit për TVSH.

|  |
| --- |
|  |

**Aktiviteti 1.1.1.1: Kryerja e një analize në lidhje me efektivitetin e listës së përjashtimeve/normave të reduktuara të TVSH-së, për të përcaktuar nëse ndonjë prej tyre mund të hiqet gradualisht.**

Ministria e Financave do të mbështetet nga Fondi Monetar Ndërkombëtar për kryerjen e këtij vlerësimi. Pjesë e kësaj asistence teknike nga FMN-ja do të jetë kryerja e një analizë kosto përfitimi për dy ose tre lloje përjashtimesh/norma të reduktuara, të cilat do të përcaktohen ndërmjet FMN-së dhe MF-së. Në muajin Nëntor 2024 është zhvilluar takimi i parë me FMN për këët cështje dhe në vijim do të përgatitet kalendari i misioneve të FMN-së për janar-qershor 2025.

Aktualisht është bërë një punë parapërgatitore në vlerësimin e të ardhurave të munguara nga përjashtimi nga TVSH dhe norma e reduktuar e TVSH-së.

Gjithashtu, MF me asistencën e BB-së dhe FMN-së po përdor Modelin e TVSH-së që është në përditësim me të dhënat e fundit të INSTAT në Tabelën Input Output 2022. Gjithashtu, FMN do të asistojë MF-në në përditësimin e këtij modeli. Modeli i TVSH-së lejon të vlerësohet se sa do të ishte mbledhja e TVSH-së me pajtueshmëri të plotë, në kushtet e strukturës aktuale të politikës dhe çdo strukture hipotetike të politikës.

Sipas këtij aktiviteti, lista e përjashtimeve/normave të reduktuara të TVSH-së ekzistuese do t'i nënshtrohet analizës dhe matjes së performancës.Vlerësimet do të synojnë harmonizimin e mëtejshëm me legjislacionin kuadër të BE-së dhe do të synojnë heqjen ose vendosjen e periudhave të kufizimit për përjashtimet/normat e reduktuara të zbatuara në vitet e mëparshme.

Fillimisht do të analizohen përjashtimet/normat e reduktuara që kanë qenë politika e brendshme e vendit tonë dhe më pas përjashtimet/normat e reduktuara që përfshihen si të tilla në Direktivën e Këshillit 2006/112/CE dhe ndryshimin e saj.

Ky vlerësim do të përfshijë:

1. analizën e listës së përjashtimeve nga TVSH-ja në import dhe brenda vendit,
2. analizën e furnizimeve me norma të reduktuara dhe analizën e pragut të regjistrimit për TVSH-në.

Nenet 51, 53, 54 dhe 56 të Ligjit nr. 92/2014 “Për Tatimin mbi Vlerën e Shtuar në Republikën e Shqipërisë”, të ndryshuar, përcaktojnë listën e furnizimeve që janë të përjashtuara nga TVSH-ja brenda vendit dhe në import.. Lista e furnizimeve të përjashtuara do të rishikohet sipas parimeve të mëposhtme:

* do trajtohen si furnizime të përjashtuara, ato furnizime të parashikuara si të tilla nga Direktiva 2006/112/CE e Këshillit, të ndryshuar.
* efektiviteti i përjashtimeve brenda vendit dhe veçanërisht në import.

Do rishikohet lista e përjashtimeve nga TVSH në import, me synimin e heqjes së përjashtimeve të panevojshme. Në kushtet kur skema e rimbursimit të TVSH-së nga viti 2020 e në vijim funksionon brenda kornizave dhe afateve të përcaktuara në legjislacionin për rimbursimet, disa përjashtime në import, të cilat janë akorduar 10 apo 15 vite më parë, për shkak të problematikës dhe vonesave në rimbursimin e TVSH-së për investitorët e mëdhenj, nuk ka arsye objektive të vazhdojnë më tej. Këto ndryshime kanë filluar të miratohen nga viti 2022 e në vijim.

Neni 49 i ligjit të TVSH-së parashikon një listë të furnizimeve që trajtohen me normë të reduktuar të TVSH-së prej 6% si turizmi, shërbimi i reklamave në media audiovizive, librat etj dhe një normë e reduktuar prej 10% për inputet bujqësore. Kjo listë do të rishikohet sipas të njëjtave parime siç u tha më sipër për përjashtimet.

**Masa 1.1.2. Analiza e pragut të regjistrimit për TVSH-në**

Në 2019, asistenca teknike e FMN-së sugjeroi rritje të pragut të regjistrimit për TVSH, pragu në 8 milionëë lekë në vit, e shoqëruar kjo me lejimin e regjistrimit vullnetar në TVSH të tatimpaguesve me qarkullim 5-8 milionëë lekë, por jo më poshtë se 5 milionëë lekë. Po ashtu u sugjerua që pragu duhet të jetë unik për të gjitha kategoritë e tatimpaguesve. Pas analizave ky sugjerim u implementua në legjislacionin për TVSH-në, me përjashtim të nivelit të pragut, i cili nga 8 milionë lekë u rrit në 10 milionëë lekë në vit, në fuqi nga janar 2021. Para këtij ndryshimi, pragu i regjistrimit në TVSH ishte dhe qarkullimi mbi 2 milionë lekë në vit, ndërkohë që për tatimpaguesit që ofrojnë shërbime specifike, pragu i regjistrimit ishte zero lekë.

Tatimpagues të regjistruar në skemën e TVSH-së në vitin 2023 të ndarë sipas nivelit të qarkullimit janë si në tabelën 8 më poshtë. Me rritjen e pragut të regjistrimit në TVSH deri në 10 milionëë lekë në vit, rezulton se krahasuar me skemën e vjetër, rreth 48 mijë tatimpagues me xhiro të deklaruar 70.4 miliardëë lekë, me TVSH të llogaritur për shitje 14 miliardëë lekë dhe TVSH potenciale për t’u paguar 3-4 miliardëë lekë, kanë dalë nga skema e TVSH-së. Aktualisht janë të regjistruar vullnerarisht dhe paguajnë TVSH rreth 19 mijë subjekte me qarkullim nën pragun detyrues për regjistrim TVSH-je.

Tabela :Tatimpaguesit e regjistruar në skemën e TVSH-së në vitin 2023

|  |  |
| --- | --- |
| Subjektet sipas xhiros | Numri i subjekteve me përgjegjësi TVSH-je (deklarues TVSH) |
| 0-2 milionë | 5,920 |
| 2-5 milionë | 4,039 |
| 5-8 milionë | 3,439 |
| 8-9 milionë | 800 |
| 9-10 milionë | 841 |
| 10-11 milionë | 821 |
| 11-12 milionë | 873 |
| 12-15 milionë | 2,370 |
| 15-20 milionë | 1,700 |
| 20-30 milionë | 2,419 |
| 30-50 milionë | 2,777 |
| mbi 50 milionë | 7,284 |
| Totali | **33,283** |
| \*Kanë deklaruar TVSH por jo TF/TFTH | 219 |
| Totali | **33,502** |

*Burimi: Drejtoria e Përgjithshme e Tatimeve*

Duhet patur parasysh që heqja nga skema e TVSH-së së këtij grupi tatimpaguesish reduktoi TVSH-në e llogaritur prej tyre, TVSH e cila u faturohet tatimpaguesve të tjerë që janë në skemën e TVSH-së dhe për të cilët ajo është e zbritshme. Pra efekti në uljen e të ardhurave nga rritja e pragut të TVSH-së duhet të marrë në konsideratë vetëm furnizimet që tatimpaguesit me qarkullim 0-10 milionëë lekë bëjnë për konsumatorët finalë. Gjithashtu, duhet të merret në konsideratë edhe teprica kreditore e trashëguar nga tatimpaguesit e TVSH-së, e cila redukton TVSH-në e pagueshme çdo muaj.

**Aktiviteti 1.1.2.1: Kryerja e një analize në lidhje me pragun e regjistrimit të TVSH-së**

Në kuadrin e kësaj Strategjie dhe të ndryshimeve të ndodhura në strukturën e ekonomisë shqiptare pas ndryshimit të fundit të pragut të regjistrimit për TVSH, është e nevojshme të kryhet analiza e mëtejshme e efekteve dhe nevojës/domosdoshmërisë për të ndryshuar/mosndryshuar pragun e regjistrimit, gjithmonë në funksion të miradministrimit të zinxhirit të TVSH-së, duke rritur bazën tatimore dhe duke ulur kostot e pajtueshmërisë dhe kostot e administrimit.

Si më sipër, FMN-ja do të ndihmojë MF-në për kryerjen e kësaj analize.

**Masa 1.1.3. Hartimi i akteve konkrete ligjore për TVSH-në bazuar në rezultatet dhe vendimet e marra pas analizave.**

Bazuar në Raportin e analizës së përjashtimeve/normave të reduktuara të TVSH-së dhe pragut të TVSH-së , i cili do tw analizoj furnizimet e mallrave/shërbimeve të parashikuara në ligjin nr. 92/2014 “Për Tatimin mbi Vlerën e Shtuar në Republikën e Shqipërisë”, i ndryshuar, për t'u trajtuar si të përjashtuar nga TVSH-ja ose me normë të reduktuar të TVSH-së, do të nisë procesi i përgatitjes së projektakteve ligjore/nënligjore. Ky draft do të pasqyrojë vendimin e marrë bazuar në rezultatet e këtyre analizave.

**Masa 1.1.4. Analiza e niveleve të akcizës me synim harmonizimin me BE-në**

Shqipëria aplikon një grup gjithëpërfshirës të akcizave, të cilat janë të harmonizuara pjesërisht me direktivën e BE-së. Ligji nr. 61, datë 24.05.2012, “Për Akcizat në Republikën e Shqipërisë”, të ndryshuar është i përafruar pjesërisht me Direktivën e Këshillit 2008/118/KE, datë 16 dhjetor 2008 “Lidhur me masat e përgjithshme mbi taksën e akcizës”, e cila është zëvendësuar nga Direktiva e Këshillit (BE) 2020/262 e datës 19 dhjetor 2019 “*Mbi përcaktimin e masave të përgjithshme për akcizën*”. Akciza është taksë specifike, e pagueshme për disa kategori mallrash që importohen apo prodhohen brenda vendit dhe përfshin alkoolin dhe pijet alkoolike, duhanin dhe nënproduktet e tij, produktet energjetike, kafenë, fishekzjarret, gomat, etj. Akciza zë rreth 11% të të ardhurave tatimore. Rreth 55% e të ardhurave nga akciza vijnë nga nënproduktet e naftës, 35% nga nënproduktet e duhanit dhe pjesa e mbetur prej 10% nga kategoritë e tjera të mallrave të akcizës. Për vitin 2023, të ardhurat nga produktet alkoolike janë 6.8% e totalit të të ardhurave nga akciza. Akciza indeksohet çdo dy vjet me normën zyrtare të inflacionit të shpallur nga INSTAT (jo më shumë se 1.5%), me përjashtim të duhanit dhe nënprodukteve për të cilat ka një kalendar rritje të paracaktuar deri në vitin 2026.

**Problematika me akcizat**

Shqipëria aplikon akcizat me tarifë specifike për njësi. Niveli i akcizave të mallrave kryesore që ngarkohen me akcizë si karburantet dhe duhanet, është përgjithësisht me i ulët se nivelet e akcizave që zbatohen nga vendet e BE-së apo ato të parashikuara në Direktivën e Këshillit 2008/118/KE, datë 16 dhjetor 2008, shfuqizuar nga Direktiva e Këshillit (BE) 2020/262 e datës 19 dhjetor 2019 që përcakton rregullimet e përgjithshme për akcizën. Problematikat kryesore në lidhje me akcizat janë:

* Në vendin tonë, për disa mallra të akcizueshme sikurse janë duhanet, nuk aplikohet skema e kombinuar e taksimit që përfshin edhe një tarifë specifike akcize për njësi produkti, por edhe një tarifë me përqindje akcize mbi çmimin e shitjes së produktit. Kjo skemë e kombinuar aplikohet në disa vende. Në vitet në vijim, pas përfundimit të kalendarit të rritjes së akcizës 2022-2026, do dizenjohet kalendari i ri i cili do marrë në konsideratë skemën e taksimit që kombinon sistemin me kuotë fikse me atë ad valorem.
* Niveli i parashikuar i akcizave në ligjin shqiptar është përgjithësisht më i ulët se niveli i akcizës që zbatohet nga vendet e BE-së, por edhe nga nivelet minimale të akcizës të përcaktuara në Direktivën e Këshillit 2008/118/KE, datë 16 dhjetor 2008, shfuqizuar nga Direktiva e Këshillit (BE) 2020/262 e datës 19 dhjetor 2019 që përcakton rregullimet e përgjithshme për akcizën. Ndryshimet e synuara për akcizat:

**Aktiviteti 1.1.4.1: Kryerja e një analize në lidhje me nivelet e akcizës dhe nivelet minimale të BE-së**

Do të bëhet një analizë në lidhje me nivelet minimale të akcizës për çdo kategori produkti, me synim përafrimin e mëtejshëm me nivelet minimale të parashikuara në Direktivat e Bashkimit Evropian. Përgjatë viteve, synimi ka qenë përafrimi gradualisht i nivelit të akcizës me minimumet e direktivave të BE-së. Analiza do të fokusohet në:

1. Reduktimin e sasisë të patatueshme me akcizë të pijeve alkoolike të përdorura për konsum personal.

Do të rishikohet sasia e pijeve alkoolike që i nënshtrohen akcizës që trajtohen si vetëkonsumim nga prodhuesit dhe nuk ngarkohen me akcizë, kjo kryesisht për “rakinë” dhe verën e prodhuar në vend.

1. Unifikimi i nivelit të akcizës për kategoritë e mallrave që ende kanë akciza të diferencuara.

Akciza e verës për prodhuesit e vegjël është rreth një e treta e normës së rregullt të akcizës që vlen për prodhuesit e mëdhenj. Niveli i akcizës për prodhuesit e mëdhenj nuk konsiderohet i lartë dhe nuk ka gjasa që unifikimi i akcizës në nivel të lartë të krijojë probleme te operatorët dhe çmimet e shitjes së produkteve.

1. Eliminimi në disa industri të përjashtimeve dhe rimbursimeve nga akciza dhe zëvendësimi i tyre me subvencione direkte.

Që nga viti 2022, ka filluar zbatimi i rekomandimeve të asistencës së FMN-së në lidhje me masat në fushën e akcizës, duke eliminuar disa përjashtime/rimbursime për industri të caktuara. Megjithatë, është ende e nevojshme të analizohen përjashtimet dhe rimbursimet aktuale nga akciza.

**Masa 1.1.5. Hartimi i akteve konkrete ligjore për akcizën, bazuar në rezultatet dhe vendimet e marra pas analizave**.

Bazuar në raportin pas analizimit të niveleve të akcizës që parashikohen në ligjin nr. 61/2012 “Për akcizën në Republikën e Shqipërisë”, i ndryshuar, në funksion të përafrimit me nivelet minimale të direktivave të BE-së, do të nisë procesi i përgatitjes së projektakteve ligjore/nënligjore. Ky draft do të pasqyrojë vendimin e marrë bazuar në rezultatet e këtyre analizave.

**Masa 1.1.6. Hartimi i kalendarit të ri të nivelit të akcizës së duhanit**

Duke filluar nga viti 2022 deri në vitin 2026, ka një plan 5-vjeçar për rritjen e nivelit të akcizës për cigaret dhe duhanin. Me synim përafrimin e mëtejshëm me nivelin e akcizës që aplikohet në BE dhe unifikimin e nivelit të akcizës mes duhanit dhe nënprodukteve të tij, do të përgatitet një kalendar i ri për rritjen e nivelit të akcizës për këto produkte.

Administrata doganore ka punuar me ekspertë të FMN-së për përgatitjen e draftit të kalendarit të ri të rritjes së akcizës për duhanin, për periudhën 2027-2033. Kalendari i ri është në përputhje me Direktivën 2011/64 që kërkon që taksimi i cigareve të kombinojë një komponent specifik dhe ad valorem. Taksimi i ri do përmbajë kombinimin e të dy komponentëve specifike/ad valore. Kalendari i ri do finlizohet pas konsultimeve me Drejtorinë e Përgjithshme të Taksave dhe Doganave të KE-së, në mënyrë që të jetë në përputhje të plotë me Direktivën e BE-së.

**Masa 1.1.7 Analiza e skemave fiskale incentivuese (direkte dhe indirekte) si pjesë e politikave për nxitjen e përdorimit të energjisë së rinovueshme, efiçencës së energjisë dhe performancës energjitike në ndërtesa**

Nën këtë masë do të analizohen edhe skemat fiskale incentivuese (direkte dhe indirekte) si pjesë e politikave për nxitjen e përdorimit të energjisë së rinovueshme, efiçencës së energjisë dhe performancës energjitike në ndërtesa, në kushtet e përafrimit të legjislacionit kombëtar për këto fusha me atë të Bashkimit Evropian, në kuadër edhe të arritjes së targeteve për zhvillim të qëndrueshëm dhe ndryshimeve klimaterike.

Për realizimin e kësaj mase do të ndërmerren dy aktivitete, si më poshtë:

1. Aktiviteti 1.1.7.1, ku të përcaktohet kryerja e një analize për incentiva fiskale (direkte dhe indirekte) si pjesë e politikave për nxitjen e përdorimit të energjisë së rinovueshme, efiçiencës së energjisë dhe performacës energjitike. Këto analzia do të kryhen nga Ministria e Financave dhe Ministrisë së Infrastrukturës dhe Energjisë, brenda vitit 2026.
2. Aktiviteti 1.1.7.2. ku të përcaktohet përgatitja e projekt ndryshimeve ligjore bazuar në vendimin e marrë pas analizës dhe në përputhje me acquis të BE-së, në bashkëpunim të të dy institucioneve, brenda vitit 2027.

## **IV.3. Komponenti 1.2. Rishikimi i politikës tatimore lidhur me tatimet dhe taksat direkte**

**Konteksti**

Tatimet mbi të ardhurat e entiteteve dhe personave fizikë (tatimi mbi fitimin korporativ dhe tatimi mbi të ardhurat personale), janë burim i rëndësishëm në të hyrat e buxhetit të shtetit. Në 3 vitet e fundit ato përbëjnë 4,5 % të PBB-së dhe kapin rreth 18% në strukturën e të ardhurave tatimore gjithsej.

Politika tatimore në vitet e ardhshme do të synojë analizën e efektivitetit dhe pajtueshmërisë së qëllimeve për të cilat janë dizenjuar disa incentiva tatimore për tatimet mbi të ardhurat, duke rishikuar incentivat pa efekte substanciale në rritjen ekonomike të vendit, si dhe mbajtjen në fokus të një sistemi të thjeshtë, gjithpërfshirës dhe me synim zgjerimin e bazës së tatimit në lidhje me tatimin mbi të ardhurat personale.

**Prioriteti:**

Prioriteti për periudhën 2024-2027 është:

* Zbatimi i kushtit të vendosua në Planin e Rritjes së Axhendës së Reformës së KE-së për kryerjen e një vlerësimi të të gjitha përjashtimeve dhe normave të reduktuara në lidhje me tatimet direkte, brenda qershorit 2025.
* Analiza e efektivitetit dhe pajtueshmërisë së qëllimeve për të cilat janë dizenjuar incentivat tatimore për tatimet mbi të ardhurat.
* Harmonizimi i plotë i legjislacionit vendas me acquis të BE-së në fushën e tatimeve direkte.

**Masat dhe aktivitetet**

|  |  |  |  |  |
| --- | --- | --- | --- | --- |
| Masa | Aktivitetet | Fillimi | Mbarimi | Institucioni përgjegjës |
| Masa 1.2.1.Analizimi i skemës së tatimi të personave fizikë. | Aktiviteti 1.2.1 Kryerja e një analize lidhur me skemës së taksimit të personave fizikë. | 2024 | Dhjetor 2025 | MF |
| Masa 1.2.2. Vlerësimi i të gjitha përjashtimeve/normave tatimore të reduktuara në ligjin për të ardhurat | Aktiviteti 1.2.2. Kryerja e një vlerësimi në lidhje me përjashtimet, normat e reduktuara në ligjin për tatimin mbi të ardhurat | 2024 | Qershor 2025 | MF me asistencën e FMN |
| Masa 1.2.3 Hartimi i aktit ligjor bazuar në analizën e përjashtimeve dhe normave të reduktuara dhe skemës tatimore të personave fizikë. | Aktiviteti 1.2.3.1 Përgatitja e ndryshimeve, nëse e nevojshme, të ligjit për tatimin mbi të ardhurat bazuar në raportin e vlerësimit. | Korrik 2025 | 2027 | MF |
| Masa 1.2.4. Marrëveshje për shmangien e taksimit të dyfishtë | Aktiviteti 1.2.4.1 : Negociatat me Lituaninë, Danimarkën, Portugalinë dhe Qipron  Aktiviteti 1.2.4.2. Finalizimi i procedurave ligjore të brendshme për miratimin nga parlamenti të marrëveshjeve të nënshkruara për shmangien e taksimit të dyfishtë | 2024 | 2027 | MF |
| Masa 1.2.5: Përmbushja e angazhimeve për tatimet ndërkombëtare, kryesisht ato në kuadër të projektit ndërkombëtar BEPS | Aktiviteti 1.2.5.1 Vazhdimi i zbatimeve bazuar në raportet e rishikuara për BEPS,dhe standardet minimale.  Aktiviteti 1.2.5.2: Analizimi i efektit të zbatimit të Rregullës Globale, shtylla 2 e BEPS | 2024- | 2025 | MF, DPT |
| Masa 1.2.6. Harmonizim i plotë i legjislacionit vendas me acquis të BE-së në fushën e tatimeve direkte | Aktiviteti 1.2.6.1: Puna përgatitore për transpozim të plotë me acquis të BE-së në tatimet direkte  Aktiviteti1.2.6.2. Hartimi dhe miratimi i aktit ligjor për transpozimin e plotë të legjislacionit të brendshëm me acquis të BE-së sipas Kapitullit 16. | 2024  Korrik 2025 | Qershor 2025  Dhjetor 2026 | MF me asistencën e TAIEX |
| Masa 1.2.7. Rishikimi i përjashtimeve nga taksat dhe tarifat kombëtare, duke përfshirë taksat mjedisore | Aktiviteti 1.2.7.1. Rishikimi i përjashtimeve nga taksat dhe tarifat kombëtare.Aktiviteti 1.2.7.2 Analiza e taksave mjedisore | 2024 | Qershor 2025 | MF, DPT dhe DPD |
| Masa 1.2.8 Hartimi i aktit ligjor bazuar në analizën e taksave kombëtare, duke përfshirë taksat mjedisore. | Aktiviteti 1.2.8.1 Përgatitja e ndryshimeve në ligjin për taksat kombëtare bazuar në raportin e vlerësimit | Qershor 2025 | Dhjetor 2025 | MF |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë (viti)** | **Vlera e synuar** | | | |
| **2024** | **2025** | **2026** | **2027** |
| Raport mbi analizimin e skemës së tatimit të personave fizikë. |  |  | Hartimi i Raportit |  |  |
| Raport mbi analizën dhe rishikimin e tarifave të reduktuara dhe përjashtimeve. |  |  | Hartimi i Raportit |  | 0.036% e PBB |
| Raporti lidhur me taksat ambientale |  |  | Hartim i Raportit |  |  |
| Ndryshimet në ligjin për tatimin mbi të ardhurat nëse është e nevojshme, për heqjen dorë nga përjashtimet dhe stimujt tatimorë |  |  | Në varësi të Raportit | Në varësi të Raportit | Në varësi të Raportit |
| Ndryshimet në ligjin për taksat kombëtare për taksat mjedisore |  |  | Ligji i miratuar brenda dhjetorit 2025 |  |  |
| Të ardhura shtesë nga rishikimi në rritje i taksave ambientale |  |  |  | 0.008% e PBB | 0.008% e PBB |

**Masa 1.2.1. Analiza e skemës tatimore të personave fizikë**

Me Vendimin nr.52, datë 27.06.2024, Gjykata Kushtetuese ka shfuqizuar skemën tatimore, sipas së cilës të vetëpunësuarit dhe subjektet që ofrojnë shërbime profesionale me xhiro deri në 14 milionëë lekë, i nënshtroheshin tatimit me norma tatimore progresive 15% dhe 23%. Në bazë të këtij vendimi, kjo kategori tatimpaguesish tashmë ka një normë tatimore 0% mbi fitimin.

Ndërkohë, është në fuqi neni 12 i ligjit për tatimin mbi të ardhurat, ku renditen kategoritë e të ardhurave nga punësimi. Paragrafi 1 i shkronjës “ç” ka parashikuar që trajtohen si të ardhura nga punësimi:

(c) të ardhurat e fituara nga një individ i vetëpunësuar nëse:

(i) 80% ose më shumë e të ardhurave të fituara merren drejtpërdrejt ose tërthorazi nga një klient i vetëm; ose

ii. 90 për qind ose më shumë e të ardhurave totale të fituara merret nga më pak se 3 klientë..."

Kjo dispozitë ligjore është një rregull kundër shmangies (anti avoidance) dhe do të zbusë efektin e normës zero për pragun nën 14 milionëë lekë për personat fizikë. Kjo lidhet edhe me tatimet mbi të ardhurat që parashikojnë masa kundër shmangies (anti avoidance) për të penguar bizneset që të hartojnë skema tatimore për përdorimin e padrejtë të normës zero tatimoreapo normave të reduktuara të saj.

Pas analizimit të efektit të zbatimit, do të bëhet hartimi, nëse është e nevojshme, i ndryshimeve ligjore për parandalimin e krijimit të hapësirave për abuzime me deklaratën;

* Aktiviteti 1.2.1.1 Analizimi i efektit e zbatimit të rregullave kundër shmangies për personat fizikë
* Aktiviteti 1.2.2.2. Hartimi i akteve ligjore për zbatimin e rregullit antishmangie, në bazë të analizës.

**Masa 1.2.2. Analiza e përjashtimeve dhe normave të reduktuara në ligjin për tatimin mbi të ardhurat**

Në përputhje me Planin e Rritjes të Axhendës së Reformës, nën këë mase, do të analizohen efektet e përjashtimeve dhe normave të reduktuara tatimore lidhur me tatimet direkte. Bazuar në ligjin e ri për tatimin mbi të ardhurat, tabela e mëposhtme përmbledh përjashtimet ekzistuese tatimore dhe normat e reduktuara tatimore.

Tabela 9:Përjashtimet tatimore dhe normat e reduktuara në ligjin për tatimin mbi të ardhurat

|  |  |  |
| --- | --- | --- |
| **Parashikimet ligjore kryesore (të përmbledhura)** | **Trajtimi tatimor** | **Fusha e ndikimit** |
| **Tatimi mbi Ardhurat** | | |
| Për personat juridikë, të regjistruar përpara 17 Maj 2023 (para hyrjes në fuqi të ligjit 29/2023), të cilët ushtrojnë veprimtari ekonomike për prodhimin apo zhvillimin e software-ve, tatimi mbi fitimin me normën 5% do të zbatohet deri më 31 dhjetor 2025. | 5% | Prodhimi i Software-ve |
| Për entitetet, të cilat zhvillojnë veprimtari ekonomike sipas ligjit nr. 38/2012 “Për shoqëritë e bashkëpunimit bujqësor”, shkalla e tatimit mbi të ardhurat në normën 5% do të zbatohet deri më 31 dhjetor 2029. | 5% | Sektori Bujqësor |
| Për personat, të cilët zhvillojnë veprimtari pritëse të certifikuar si “agroturizëm” sipas legjislacionit në fuqi në fushën e turizmit, shkalla e tatimit mbi të ardhurat 5% do të zbatohet deri më 31 dhjetor 2029. | 5% | Sektori i turizmit |
| Për entitetet, të cilat ushtrojnë veprimtari ekonomike në industrinë automotive, shkalla e tatimit mbi të ardhurat 5% do të zbatohet deri më 31 dhjetor 2029. | 5% | Industria Automative |
| Personat juridikë që ushtrojnë vetëm veprimtari të karakterit fetar, humanitar, bamirës, shkencor apo edukativ, pasuria apo fitimi i të cilëve nuk përdoret për përfitimin e organizuesve. | Përjashtohen | Organizatat Jofitimprurëse |
| Shtëpitë filmike të prodhimit kinematografik, të liçensuara dhe të subvencionuara. | Përjashtohen | Kinematografi |
| Kontributi i bërë nga çdo anëtar i një fondi pensioni privat zbritet nga të ardhurat personale të tij për efekt tatimi (deri në nivelin e pagës minimale). Kthimi i investimit, përfshirë fitimet nga kapitali prej investimeve të kryera me aktivet e fondit të pensionit nuk i nënshtrohen tatimit gjatë administrimit nga shoqëria administruese. | Përjashtohen | Fondet e pensionit |
| Strukturat akomoduese “Hotel/ Resort me katër dhe pesë yje, status special”, dhe që janë mbajtës të një marke tregtare të regjistruar dhe njohur ndërkombëtarisht “*brand name*” (kufizohen sipas ligjit deri në 10 vite vetëm për strukturat të cilat kanë fituar statusin special deri në dhjetor 2024). | Përjashtohen | Sektori i Turizmit |
| Për individët e vetëpunësuar, individët tregtar dhe entitetet me qarkullim deri në 14 milionëë lekë, norma e tatimit mbi të ardhurat është 0% dhe do të aplikohet deri më 31 dhjetor 2029. | 0% | Subjektet e vogla |

**Aktiviteti 1.2.2. Kryerja e një vlerësimi në lidhje me normat e reduktuara dhe përjashtimet në ligjin e tatimit mbi të ardhurat.**

Analiza do të bëhet për çdo përjashtim tatimor dhe normë të reduktuar, si në tabelën e mësipërme, dhe do të marrë parasysh:

* kufizimin i trajtimit të diferencuar brenda regjimit të përgjithshëm të taksave direkte;
* sigurimi i neutralitetit nga pikëpamja e barrës tatimore për të gjitha format e biznesit;
* synimi drejt stimulimit të sektorëve prioritarë bazuar në kosto dhe jo në taksa të reduktuara;
* respektimi i Kodit të Sjelljes së BE-së dhe çdo kërkesë tjetër sipas legjislacionit të BE-së;

Bazuar në analizën e mësipërme, do të synohet të kalohet nga stimujt e bazuar në norma të reduktuara tatimore në stimuj të bazuar në shpenzime, siç mund të konsiderohen stimujt tatimorë në fushën e kërkimit dhe zhvillimit (R&D), nëpërmjet njohjes së tyre të shumëfishtë si biznes shpenzimesh. si një formë stimulimi për kompanitë, me synimin e përfitimeve që i vijnë shoqërisë nga inovacioni.

Ndërkohë që stimujt tatimorë të Kërkim&Zhvillimit ë mund të jenë efektive në stimulimin e investimeve të biznesit në kërkim dhe zhvillim, dizajni, administrimi dhe mënyra e përfitimit nga stimujt janë thelbësore për efektivitetin e këtyre masave.

**Masa 1.2.3 Hartimi i aktit ligjor, nëse e nevojshme, bazuar në analizën e përjashtimeve dhe normave të reduktuara dhe skemës tatimore të personave fizikë.**

Bazuar në analizën e mësipërme, nëse do të jetë e nevojshme, do të hartohen ndryshimet e nevojshme në ligjin për tatimin mbi të ardhurat, që mund të jenë në fuqi pas vitit 2029.

Bazuar në ligjin e ri ekzistues për tatimin mbi të ardhurat, parashikohet që për personat juridikë të regjistruar para datës 17 maj 2023 (para hyrjes në fuqi të ligjit 29/2023), të cilët ushtrojnë veprimtari ekonomike për prodhimin ose zhvillimin e softuerit, tatimi mbi fitimin. në masën 5% do të zbatohet deri më 31 dhjetor 2025. Pra, nga viti 2026 dhe në vazhdimësi kjo kategori do të jetë subjekt i tatimit mbi fitimin nga 15%. Për këtë arsye, sipas këtij komponenti, për vitet 2026 dhe 2027 parashikohen të ardhura shtesë që do të vijnë nga taksimi me 15% i kësaj kategorie, të vlerësuara në 0.036% të PBB-së, çdo vit.

**Masa 1.2.4.: Marrëveshjet për shmangien e tatimit të dyfishtë.**

Në fokus do të jenë negociatat e marrëveshjeve të reja kryesisht me vendet e BE-së, referuar rekomandimeve për Kapitullin 16 “Taksat” në Raportin e Progresit të BE-së. Negocimi dhe ratifikimi i Marrëveshjeve të reja do të bazohet në Marrëveshjen Model të përditësuar të OECD dhe OKB-së.

Për këtë arsye, brenda afatit kohor të kësaj strategjie, Shqipëria do të negociojë dhe plotësojë procedurat ligjore ligjore për marrëveshjet e shmangies së tatimit (DTA) me 4 vende anëtare të BE-së. Aktivitetet e parashikuara janë si më poshtë:

* Aktiviteti 1.2.4.1. Negociatat me Lituaninë, Danimarkën, Portugalinë dhe Qipron;
* Aktiviteti 1.2.4.2. Finalizimi i proçedurave ligjore të brendshme për miratimin nga parlamenti të marrëveshjeve të nënshkruara për shmangien e taksimit të dyfishtë.

Ndërkohë, Shqipëria do të jetë e hapur për të ndryshuar Marrëveshjet ekzistuese, kur është e nevojshme, për të përmbushur kërkesat sipas standardit të Marrëveshjes Shumëpalëshe (MLI) për zbatimin e masave në lidhje me Marrëveshjet Tatimore për parandalimin e erozionit të bazës tatimore dhe transferimi i fitimeve. Për këtë arsye, nuk parashikohet asnjë aktivitet specifik pasi kjo varet nga kërkesat e vendeve të tjera.

**Masa 1.2.5 Përmbushja e angazhimeve për tatimet ndërkombëtare, kryesisht ato në kuadër të projektit ndërkombëtar BEPS**

Kjo masë konsiston në;

* + Plotësimi i standardeve minimale në lidhje me Masat 5,6,13 dhe 14. Angazhimi për monitorimin dhe vlerësimin vjetor të këtyre standardeve, por jo vetëm;
  + Analiza e rregullave të Shtyllës 2 të BEPS (Base Erosion Profit Shifting);
  + Angazhimi në lidhje me masat e marra në kuadër të zbatimit të pjesshëm të Shtyllës 2, dhe konkretisht nënshkrimit të STTR – MLI;
* Zbatimi i legjislacionit në përputhje me direktivën e BE-së dhe në përputhje me masën 13 të BEPS për Raportimin Nga Shteti Sipas Vendit.

Për plotësimin e plotë të kësaj mase janë parashikuar dy aktivitete si më poshtë:

* Aktiviteti 1.2.5.1 Vazhdimi i zbatimeve bazuar në raportet e rishikimit kolegial për BEPS, standardet minimale.
* Aktiviteti 1.2.5.2. Analizimi i efektit të zbatimit të Rregullit Global, shtylla 2 e BEPS dhe më pas zbatimi i legjislacionit të tij.

**Masa 1.2.6. Harmonizimet e plota të legjislacionit vendas me acquis të BE-së në fushën e tatimeve direkte**

Shqipëria është pjesërisht e përafruar me acquis të BE-së në fushën e tatimeve direkte. Ligji i ri për të ardhurat transpozoi shumicën e direktivave të BE-së që mund të zbatohen gjatë kohës që Shqipëria nuk është anëtare e BE-së.

Gjatë kohëzgjatjes së kësaj strategjie, synohet të transpozohet plotësisht pjesa tjetër e acquis së BE-së që nuk është transpozuar. Për këtë, MF ka kërkuar asistencë teknike nga TAIEX.

Aktivitetet e parashikuara janë si më poshtë:

* Aktiviteti 1.2.6.1: Punë përgatitore për transpozim të plotë me acquis të BE-së në tatimet direkte;

Aktiviteti: 1.2.6.2. Hartimi dhe miratimi i aktit ligjor për transpozimin e plotë të legjislacionit të brendshëm me acquis të BE-së sipas Kapitullit 16.

**Masa 1.2.7. Rishikimi i përjashtimeve nga taksat dhe tarifat kombëtare, përfshirë ato mjedisore.**

Ligji nr. 9975, datë 28.07.2008 ‘Për taksat dhe tarifat kombëtare’, i ndryshuar ka përcaktuar llojet e taksave dhe tarifave kombëtare që zbatohen në Republikën e Shqipërisë, ku përfshihen shumë lloje taksash. Janë tre kategori taksash kombëtare: i) taksa e qarkullimit; ii) taksa e karbonit; iii) taksa e ambalazheve plastike, të cilat kanë natyrë ambjentaliste dhe pavarësisht se mund të trajtohen si tatime indirekte janë pjesë e ligjit “Për taksat kombëtare”.

Gjithashtu, përmirësimet në sistemin e taksave kombëtare synojnë të sjellin kontribut pozitiv në të ardhurat e buxhetit. Për këtë qëllim masat e mëposhtme konsiderohen si të rëndësishme për t’u ndërmarrë:

* Aktiviteti 1.2.7.1: Analiza e përjashtimeve nga taksat dhe tarifat kombëtare

Të gjitha përjashtimet nga taksat dhe tarifat kombëtare do jenë objekt rishikimi periodik, duke vlerësuar efektivitetin dhe efikasitetin e tyre**.** Ka disa përjashtime të parashikuara në ligj, të cila pjesërisht janë prezantuar me qëllim favorizimin e disa sektorëve prioritarë dhe pjesërisht me qëllim adresimin e problematikave me të cilat është përballur administrata tatimore. Sektorët prioritarë do të duhet të mbështeten qartësisht përmes transfertave direkte nga buxheti, në mënyrë që të jenë më të lehta për t’u monitoruar, ndërkohë që eliminimi i përjashtimeve nga pagimi i taksave, nuk cënon integritetin e sistemit tatimor.

* Aktiviteti 1.2.7.2 Analiza e taksave mjedisore

Ministria e Financave, në bashkëpunim me Bankën Botërore, ndërmori në vitin 2022 studimin për të analizuar, krahasuar, ndryshuar dhe adresuar taksat mjedisore, bazuar në përvojat më të mira ndërkombëtare, si dhe në strategjitë e miratuara nga Qeveria për ruajtjen e mjedisin. Ndryshimet ligjore në ligjin kombëtar të taksave u miratuan me faqen fiskale 2024 dhe kalendari i ri i taksës së karbonit për qymyrin do të zbatohet në vitin 2026. Parimet e mëposhtme do të merren parasysh:

* Analiza e nivelit të taksës së plastikës dhe nxitja nëpërmjet mekanizmave tatimorë për riciklimin e tyre. Ndryshimi i taksës së plastikës (kryesisht për ambalazhet plastike) do të vlerësohet, pasi kjo taksë ka hasur në disa probleme në zbatimin e saj.
* Mbështetje për regjimin e taksave mjedisore nëpërmjet udhëzimeve shpjeguese.
* Duke pasur parasysh aspiratën e vendit tonë për t'u bërë një destinacion popullor turistik, do të ishte veçanërisht e rëndësishme që të jepeshin stimujt e duhur për të mbajtur mjedisin të pastër.
* Analiza e shtrirjes së aplikimit të taksës së karbonit kalendar për qymyrin në produkte të tjera që ndotin mjedisin.

**Masa 1.2.8: Hartimi i aktit ligjor bazuar në analizën e taksave kombëtare, duke përfshirë taksat mjedisore.**

Bazuar në analizën e mësipërme, do të hartohen ndryshimet e nevojshme në ligjin për taksat kombëtare. MF synon të përfundojë analizën brenda qershorit 2025 dhe të përgatisë ndryshimet e nevojshme ligjore brenda dhjetorit 2025, me qëllim që të fillojë zbatimi deri në vitin 2026. Në përgjithësi, vlerësohet se të ardhurat shtesë nga rishikimi i taksave mjedisore do të sjellin rreth 0.008%. të PBB-së çdo vit, 2026 dhe 2027.

## **IV.3 Komponenti 1.3. Rishikimi i politikës tatimore të taksës mbi pasuritë e paluajtshme**

Në vitin 2018 u miratuan ndryshimet në skemën e taksimit të pasurive të paluajtshme, ndërtesa, duke kaluar nga taksa me kuotë fikse për m2, në taksën ad valorem pra me përqindje mbi vlerën e pasurisë së paluajtshme-ndërtesë. Kjo reformë u shoqërua me krijimin e Kadastrës Tatimore dhe të Regjistrit të pasurive të paluajtshme ku evidentohen pasuritë e paluajtshme, pronarët, vendndodhja, vlera e pronës dhe të dhëna të tjera. Miratimi i ligjit u shoqërua me vendosjen e disa përjashtimeve nga pagesa e taksës. Nga vlerësimet paraprake vërehet se disa përjashtime duhet të eleminohen, si dhe ka hapsirë që të mund të rritet edhe norma e taksës së pronës. Në këtë të strategjisë, po ndërmerren hapat e mëposhtëm:

* Hartimi i një ligji të ri “Për taksën e pasurisë së paluajtshme”. Ky ligj hartohet me asistencën e Agjensisë Ndërkombëtare Suedeze për Zhvillim (SIDA) dhe do jetë në proces konsultimi publik.
* Rishikimi i përjashtimeve nga taksa mbi pasuritë e paluajtshme**.** Duke qenë se të ardhurat nga taksa mbi pasuritë e paluajtshme përbëjnë burimin kryesor të të ardhurave të pushtetit vendor, është e nevojshme që përjashtimet të mbahen në nivele minimale dhe ndërkohë, lehtësirat tatimore për grupet vulnerabël duhet të ofrohen nëpërmjet mekanizmave dhe formave të tjera.
* Rishikimi në rritje i tarifës së taksës**.** Aktualisht, taksa mbi pasuritë e paluajtshme në Shqipëri kontribon në masën 0.3% të PBB-së, ndërkohë që të ardhurat mesatare që gjenerohen nga taksa e pronës në vendet e tjera të rajonit janë rreth 0.8% e PBB-së.

Ministria e Financave dhe Drejtoria e Përgjithshme e Tatimit në Pronë, të mbështetur nga ekspertë të projektit “Pro Tax Albania”, kanë përgatitur projektligjin “Për tatimin mbi pasurinë e paluajtshme”. Ky projektligj është publikuar në Regjistrin Elektronik për Njoftimet dhe Konsultimet Publike, ku pas mbylljes së konsultimit publik të projektligjit nuk ka avancim të mëtejshëm. Projektligji ka qëllimet e tij parësore:

* 1. ndërtimi i një sistemi modern, funksional, transparent dhe të qëndrueshëm për taksimin e pasurive të paluajtshme;

1. kalimi nga një sistem tatimor i bazuar në vlerë për ndërtesat dhe një sistem i thjeshtë tatimor mbi sipërfaqen për tokën në një sistem modern që takson si ndërtesat ashtu edhe tokën, bazuar në vlerën e tregut të pronës, si dhe;
2. rritjen e bazës tatimore duke shtuar kategoritë e pasurive të paluajtshme të tatuara dhe duke rritur numrin e tyre në regjistrin e kadastrës fiskale.

Për zbatimin e taksës së pasurisë, bazuar në vlerën e tregut, kadastra fiskale është pjesa më e rëndësishme e reformës. Sistemi informativ i Kadastrës Fiskale është krijuar me vendimet e Këshillit të Ministrave nr.273, datë 16.05.2018, “Për krijimin e Regjistrit Qendror të Bazës së të Dhënave për Llogaritjen e Tatimit Vendor të Pasurive të Paluajtshme “ndërtesa” (Kadastra Fiskale)”.

Prioriteti

Prioriteti kryesor për periudhën 2023-2030 është:

* Përgatitja e kadastrës fiskale dhe zbatimi i taksimit bazuar në vlerën e tregut për ndërtesat duke filluar nga viti 2026, si dhe zbatimi i taksimit bazuar në vlerën e tregut për parcelat duke filluar nga viti 2028, duke përfshirë plotësimin e kuadrit ligjor dhe rregullator, finalizimin e Sistemit Informativ të Kadastrës Fiskale me ndërveprueshmërinë dhe integrimin me sistemet e tjera, duke adresuar kërkesat e personelit dhe ngritjen e kapaciteteve të burimeve njerëzore.

Masat dhe aktivitetet

| Masa | Aktiviteti | Fillimi | Mbarimi | **Njësitë përgjegjëse** |
| --- | --- | --- | --- | --- |
| **Masa 1.3.1. Përmirësimi i kadastrës fiskale dhe sistemit të mbledhjes së taksës së pasurisë** | Aktiviteti 1.3.1.1 Hartimi dhe miratimi i kuadrit ligjor (aktet ligjore dhe aktet nënligjore) për kadastrën fiskale, taksën mbi tokën dhe pasurinë e paluajtshme dhe aktin nënligjor për vlerësimin e tokës dhe pasurisë. | T1 2024 |  | MF/ Drejtoria e Përgjithshme e Taksës së Pasurisë DPTP  **Partnerët**  Agjencia Suedeze për Bashkëpunim dhe Zhvillim Ndërkombëtar (SIDA), ProTax Albania Project,[[4]](#footnote-4) dhe Agjencia Suedeze e Taksave |
| Aktiviteti 1.3.1.2 Hartimi i kuadrit institucional për menaxhimin dhe administrimin e taksës mbi ndërtesën | T4 2024 |  |
| Aktiviteti 1.3.1.3 Finalizimi i Sistemit Informativ të Kadastrës Fiskale (SIKF), ndërveprimit të tij me sistemet e tjera dhe shtrirja në bashki. | T1 2025 |  |
| Aktiviteti 1.3.1.4 Pilotimi, ndërtimi i kapaciteteve dhe institucionalizimi i procedurave për vlerësimin e pasurisë së paluajtshme, popullimin dhe mirëmbajtjen e të dhënave të pasurisë së paluajtshme në SIKF | T1 2025 | > 2026 |
| Aktiviteti 1.3.1.5. Përmirësimi i proceseve për mbledhjen e taksës së pasurisë së paluajtshme dhe rritja e ndërgjegjësimit të taksapaguesve | T1 2025 | > 2026 |

Treguesit e performancës dhe vlerat e synuara

| Treguesi | Vlera bazë (viti) | Vlera e synuar | | | |
| --- | --- | --- | --- | --- | --- |
| 2024 | 2025 | 2026 | 2027 |
| Hartimi dhe miratimi i ligjit për taksën mbi pasurinë e paluajtshme | - | Hartimi i ligjit për taksën mbi pasurinë e paluajtshme | Miratimi i ligjit për taksën mbi pasurinë e paluajtshme |  | - |
| Miratimi i akteve nënligjore për zbatimin e ligjit për taksën mbi pasurinë e paluajtshme | - | - | Hartimi dhe miratimi i akteve nënligjore |  | - |
| Rritja e të ardhurave nga tatimi mbi ndërtesat nga zbatimi i ligjit | 0.3% e PPB |  |  |  | 0.2% e PPB |

# **V: Shtylla 2: Mirëadministrimi Tatimor**

## **V.1.Hyrje**

Objektivi specifik i Shtyllës 2 është rritja e nivelit të pajtueshmërisë vullnetare të tatimpaguesve me legjislacionin tatimor dhe efikasitetit të administratës tatimore.

Në Shtyllën e Mirëadministrimit Tatimor janë identifikuar pesë komponentë të cilësuara fusha me përparësi për përmirësimin e pajtueshmërisë, fusha të cilat përmbajnë veprime prioritare, të cilat potencialisht ndikojnë në rritjen e të ardhurave tatimore në periudhën afatmesme.

Realizimi i rritjes së parashikuar të të ardhurave me 64.85 miliardëë lek për një periudhë 4 vjeçare të kërkojë zbatimin e masave të forta e të rëndësishme të administratës tatimore. Plotësimi i të gjithë kushteve të vëna në planin e Rritjes së Axhendës së reformave të KE-së kombinuar me një infrastrukturë të përforcuar e TI- së, përmirësimi i përdorimit të të dhënave dhe përmirësimi i stafit dhe kapacitetit do të ndihmonte në mbylljen e boshllëqeve të përputhjes, duke përfshirë turizmin, ndërtimin dhe individëve të pasur.

Për të arritur nivelin e dëshiruar të pajtueshmërisë së tatimpaguesve me ligjin tatimor, kjo shtyllë shoqërohet edhe me dy komponentë shtesë, të cilët lidhen me reformat institucionale që duhen ndërmarrë me qëllim krijimin e një administrate fiskale efiçente, e cila gëzon besimin e publikut në përgjithësi dhe të tatimpaguesve në veçanti.

Masat e parashikuara janë të balancuara dhe përmbajnë një sërë aktivitetesh, të cilat synojnë të reduktojnë kostot e pajtueshmërisë, rritjen e sigurisë për taksapaguesit lidhur me si interpretohet legjislacioni tatimor, si dhe rritjen e besimit të tatimpaguesve dhe qytetarëve lidhur me integritetin e administratës tatimore.

|  |
| --- |
| **Komponenti 2.1: Zvogëlimi i hendekut të pajtueshmërisë në lidhje me TVSH-në**  Synohet që brenda vitit 2027 të rritet pajtueshmëria në TVSH, me rritje të deklarimit të qarkullimit, të rritjes me 14% të tatimpaguesve deklarues të TVSH-së dhe rritjes së të ardhurave nga TVSH-ja e brendshme me rreth 0.92% e PBB.  Masat për vitet 2024-2027:   * Masa 2.1. Trajtimi i sektorit të ndërtimit dhe parandalimi i humbjeve tatimore në zinxhirin e furnizimit të nënkontraktorëve. * Masa 2.2. Vlerësimi i performancës së sektorit të turizmit dhe hartimi i planit të dedikuar sektorial. * Masa 2.3. Identifikimi i aktiviteve digjitale/elektronike në të gjithë sektorët e ekonomisë. * Masa 2.4. Trajtimi i sektorëve të tjerë të identifikuar me risk nëpërmjet metodave moderne të menaxhimit të riskut për të rritur pajtueshmërinë vullnetare. * Masa 2.5: Zgjerimi i bazës së tatueshme me rritjen e numrit të tatimpaguesve të përfshirë në përgjegjësinë e TVSH-së.   **Komponenti 2.2. Ulja e pagesave me para në dorë në ekonomi**  Synohet që çdo vit, deri në vitin në 2027 të ulet përdorimi i pagesave me para në dorë nëpërmjet masave fiskale me qëllim që një pjesë e mirë e tatimpaguesve të pranojnë pagesa me kartë.  Masat për vitet 2024-2027:   * Masa 2.2.1: Zbatimi i një plani masash nga administrata tatimore për të ulur pagesat me para në dorë në ekonomi. * Masa 2.2.2 : Diskutimi me sektorin bankar për reduktimin e komisioneve bankare për tatimpaguesit që përdorin POS.   **Komponenti 2.3 Verifikimi i të ardhurave dhe kontrolli i pasurive të pajustifikuara.**  Synimi deri në vitin 2027 është krijimi i sistemeve, regjistrave dhe kapaciteteve për verifikimin e të ardhurave dhe pasurisë së pashpjeguar, sipas kushteve të vëna në Planin e Rritjes dhe auditimi i 200 individëve.  Masat për vitet 2024-2027:   * Masa 2.3.1: Përdorimi i metodave të tërthorta për vlerësimet tatimore. * Masa 2.3.2: Identifikimi i mosdeklarimit në lidhje me juridiksionet offshore bazuar në të dhënat e mbledhura nga shkëmbimi automatik i informacionit me juridiksionet homologe sipas kuadrit të Standardit të Raportimit të Përbashkët. * Masa 2.433: Ngritja e Regjistrit të Aseteve të tatimpaguesve me synimin e vlerësimit real të pasurive të tatimpaguesve. * Masa 2.3.4: Integrimi dhe përdorimi i të dhënave nga palët e treta, në mënyrë që të mundësojë programin e administratës hetime tatimore të pasurisë së pajustifikuar për taksapaguesit.   **Komponenti 2.4 Zvogëlimi i shmangies tatimore**  Synimi deri në vitin 2027 është krijimi i instrumentave për investigimin e rasteve të shmangieve tatimore dhe plotësimi i kushteve të vëna në Planin e Rritjes dhe kryerja e 500 hetimeve ndaj tatimpaguesve  Masat për 2024-2027 janë:   * Masa 2.4.1: Të sigurohet që rregulli i përgjithshëm anti-abuzim të zbatohet në mënyrë efektive dhe të veprojë si frenues për organizimet artificiale tatimore. * Masa 2.4.2: Hartimi i masave anti-evazion për të luftuar organizimet artificiale më të përhapura si të vetpunësuarit “fiktiv” dhe ndarja artificiale e subjekteve. * Masa 2.4.3 Forcimi i hetimeve kundër mashtrimit fiskal   **Komponenti 2.5. Reduktimi i punës së padeklaruar dhe të nëndeklarimit të pagës reale**  Synohet që brenda vitit 2027 të jetë përfshirë në listë pagesë 5.5 % të punësuar të rinj krahasuar me vitin bazë 2023, si dhe të rritet deklarimi i pagës reale për 16% të totalit të të punësuarve.  Masat për vitet 2024-2027:   * Masa 2.5.1: Hartimi i një plani të integruar në drejtim të mosdeklarimit të punonjësve. * Masa 2.5.2: Përmirësimi i bashkëpunimit ndërinstitucional për koordinimin e veprimeve në kuadër të identifikimit të punës së padeklaruar ose nëndeklaruar, mbështetur në një strategji të qartë. * Masa 2.5.3: Analizimi i kategorive të personave të cilët kanë detyrimin të plotësojnë deklaratën individuale vjetore të të ardhurave. * Masa 2.5.4: Përmirësimi i analizave dhe shkëmbimit të të dhënave me palë të treta për të evidentuar punonjësit e paregjistruar dhe nëndeklarimin e pagës reale. * Masa 2.5.5: Fushata të ndërgjegjësimit publik lidhur me përfitimet e pagesës së kontributeve. * Masa 2.5.6: Zhvillimi i partneriteteve me përfaqësuesit e biznesit dhe të komunitetit për identifikimin e informalitetin në punësim.   **Komponenti 2.6 Reduktimi i kostove të pajtueshmërisë, rritja e sigurisë tatimore dhe e besimit te administrata tatimore**  Synimi deri në vitin 2027 është rritja graduale e pajtueshmërisë vullnetare të tatimpaguesve dhe besimit tek administrata tatimore dhe plotësimi ikushteve të vëna në Planin e Rritjes.  Masat për 2024-2027 janë:   * Masa 2.6.1 Hartimi i një strategjie për shërbimin e tatimpaguesve. * Masa 2.6.2. Ulja e kohës mesatare të rimbursimit të TVSH-së. * Masa 2.6.3. Digjitalizimi i proceseve të punës. * Masa 2.6.4 Ngritja e një kuadri më të strukturuar për sigurimin e pacënueshmërisë së vlerave (integritetit). * Masa 2.6.5 Procese dhe shërbime tatimore të konsultuara me përdoruesit e shërbimeve të DPT.   **Komponenti 2.7 Përmirësimi i cilësisë së shërbimit të ofruar nga Administrata Tatimore (AT) nëpërmjet zhvillimit të kapaciteteve institucionale**  Synimi deri në vitin 2027 është rritja e efektivitetit të administratës tatimore, si dhe rritja e cilësisë së shërbimeve të ofruara.  Masat për 2024-2027 janë:   * Masa 2.7.1 Fuqizimi i Qendrës së Thirrjeve, si pjesë përbërëse e Strategjisë së Shërbimit për Tatimpaguesit. * Masa 2.7.2 Ngritja e kapaciteteve analitike në përpunimin dhe analizimin e të dhënave që sigurohen nga Fiskalizimi. * Masa 2.7.3. Shtrirja e analizave të riskut në çdo funksion të administratës tatimore. * Masa 2.7.4. Trajnim i stafit të Njësisë së Tatimpaguesve të Mëdhenj me qëllim rritjen e kapaciteteve për analizën dhe kontrollin e sektorëve specifikë të ekonomisë. * Masa 2.7.5. Bashkëpunimi me universitetet me qëllim rritjen e kapaciteteve në kuptueshmërinë e sjelljes së tatimpaguesve dhe aftësive të stafit të administratës tatimore me risitë e reja në fushën ekonomike. |

Nëpërmjet masave që do ndërmerren për zbatimin e komponentëve të mësipërm pritet që të ardhurat tatimore të rriten me rreth 1.97% e PBB ose 51 miliardë Lek brenda periudhës katërvjeçare 2024-2027, dhe e ndarë sipas zërave të tatimeve, sikurse tregohet në tabelën më poshtë

Tabela : Të ardhura në buxhetin e shtetit nga Shtylla 2 “Mirëadminitrimi Tatimor”, sipas zërave të taksave

*Në % të PBB*

|  |  |  |  |  |  |
| --- | --- | --- | --- | --- | --- |
| Të ardhurat nga Shtylla 2 “Mirëadministrimi Tatimor” nga taksat si më poshtë | 2024 | 2025 | 2026 | 2027 | Totali 2024-2027 |
| TVSH | 0.42% | 0.21% | 0.15% | 0.14% | **0.92%** |
| Tatim fitimi | 0.22% | 0.24% | 0.12% | 0.12% | **0.71%** |
| Tatimi mbi qeranë | 0.02% | 0.04% | 0.05% | 0.05% | **0.16%** |
| Timi mbi pagën | 0.003% | 0.01% | 0.01% | 0.02% | **0.05%** |
| Kontributet e sigurimeve shoqërore dhe shëndetësore | 0.02% | 0.04% | 0.04% | 0.05% | **0.14%** |
| Totali | **0.68%** | **0.54%** | **0.37%** | **0.38%** | **1.97%** |
| *Në milionëë Lekë* | | | | | |
| TVSH | 10,153 | 5,478 | 4,002 | 3,833 | **23,466** |
| Tatim fitimi | 5,466 | 6,030 | 3,316 | 3,482 | **18,294** |
| Tatimi mbi qeranë | 487 | 1,067 | 1,280 | 1,536 | **4,369** |
| Tatimi mbi pagën | 82 | 273 | 382 | 491 | **1,229** |
| Kontributet e sigurimeve shoqërore dhe shëndetësore | 390 | 907 | 1,088 | 1,322 | **3,708** |
| Totali | **16,577** | **13,755** | **10,069** | **10,665** | **51,067** |

## **V.2. Komponenti 2.1: Zvogëlimi i hendekut të pajtueshmërisë në lidhje me TVSH-në**

**Objektivi**

Synohet që në periudhën 4 vjeçare, hendeku i TVSH-së të zvogëlohet me 0.92% e PBB, e vlerësuar në rreth 23.5 miliardëë Lek. Ky objektiv synohet të arrihet nëpërmjet impaktit pozitiv në sistemin fiskal të projektit të fiskalizimit, i kombinuar ky me masa të tjera që do të ndërmerren në sektorët më me risk për TVSH-në, zgjerimin e bazës së tatueshme të tatimpaguesve të përfshirë në këtë përgjegjësi si dhe vëmendjen maksimale për identifikimin dhe goditjen e skemave të mashtrimit me tvsh-në. Sektorët me fokus prioritar do të jenë: ndërtimi, turizmi dhe tregtia elektronike.

**Konteksti**

Të ardhurat në total nga TVSH, në import dhe tvsh e brendshme, përbëjnë 30% të totalit të të ardhurave të buxhetit të shtetit ose 8.32% e PBB në vitin 2023. Të ndara sipas administratave fiskale, tvsh e brendshme neto është në masën 1.99% e PBB ndërsa në import është 6.33% e PBB.

Vitet e fundit është shënuar rritje pozitive në TVSH-në e brendshme, rezultat ky i përmirësimit në deklarim pas implementimit të sistemit të ri të fiskalizimit dhe kryesisht faturës elektronike. Kështu, nga 1.63% e PBB në vitin 2021, tvsh e brendshme arriti në 1.99% e PBB në vitin 2023, me një rritje prej 0.36% e PBB ose 15,7 miliardëë lek më shumë, brenda tre viteve.

Në Shqipëri, 27% e bizneseve aktive subjekt i tatimit të thjeshtuar mbi fitimin ose tatimit mbi fitimin janë pagues të TVSH. Në vitin 2023 janë 33,283 tatimpagues deklarues TVSH, ku pjesa më e madhe e tyre operojnë në sektorin e tregtisë me shumicë, tregtisë me pakicë, në sektorin e ndërtimi, akomodimit, bar-kafe dhe transportit. Ndërsa sipas kontributit në pagesat e TVSH, grafiku më poshtë jep të ardhurat nga tvsh totale paguar sipas sektorëve kryesorë të ekonomisë, ku rezulton se tregtia me shumicë, ndërtimi, telekomunikacioni dhe bar kafet janë sektorët që kontribuojnë me më shumë të ardhura në TVSH.

Tabela : Realizimi i Tvsh sipas Administratave fiskale, në vlerë dhe % ndaj PBB.

*Në milionëë lek*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Viti** | **Administratat fiskale** | | **Totali** | **Në % ndaj totalit** | | **PPB** | **Administratat fiskale** | | **Totali** |
| **Tatime** | **Dogana** | **Tatime** | **Dogana** | **Tatime** | **Dogana** |
| **2021** | 30,235 | 131,301 | 161,536 | 19% | 81% | 1,856,172 | 1.63% | 7.07% | 8.70% |
| **2022** | 34,514 | 156,898 | 191,412 | 18% | 82% | 2,138,339 | 1.61% | 7.34% | 8.95% |
| **2023** | 45,936 | 146,386 | 192,322 | 24% | 76% | 2,311,672 | 1.99% | 6.33% | 8.32% |

*Burimi: Drejtoria e Përgjithshme e Tatimeve*

Grafik : Sektorët kontribues në TVSH-në e brendshme

*Burimi: Drejtoria e Përgjithshme e Tatimeve*

Në Tatimin mbi Vlerën e Shtuar aplikohen jo pak përjashtime, si dhe dy norma të reduktuara, 6 % dhe 10 %, sikurse është shpjeguar në seksionet më sipër të kësaj Strategjie. Shqipëria aplikon normë relativisht të lartë të pragut për regjistrim TVSH, duke synuar lehtësimin e barrës administrative dhe asaj fiskale të tatimpaguesve të vegjël. Aplikimi i një pragu të lartë të TVSH-së nxit nëndeklarimin e qarkullimit nga tatimpaguesit, me qëllim qëndrimin nën këtë prag. Nga tërësia e kontrolleve të administratës tatimore, kontrollet për TVSH përbëjnë edhe numrin më të lartë të kontrolleve.

Për vet specifikën e saj, TVSH-ja është tatim mbi të cilin eksperienca të ndryshme tregojnë përdorimin nga tatimpaguesit të skemave të ndryshme të mashtrimit me TVSH-në. Skemat Carusel janë të njohura në nivel global. Edhe në vendin tonë janë evidentuar jo pak raste të “tregtimit” të TVSH-së me qëllim shmangien e pagesës së saj. Tipologjia e mashtrimit tatimor dallon mes evazionit dhe mashtrimit të organizuar – por të dyja synojnë të përfitojnë një avantazh tatimor të paligjshëm. Evazioni shpesh buron nga informaliteti dhe është lëshimi, fshehja ose keqinterpretimi i qëllimshëm i informacionit për të minimizuar detyrimin e tatimpaguesit për TVSH-në. Në të kundërt, mashtrimi i organizuar përfshin veprime të kordinuara dhe sistematike, shpesh mjaft të sofistikuara, drejt realizimit të një përfitimi shtesë të paligjshëm të TVSH-së.

Për sa më sipër, pjesë e kësaj Strategjie do të jetë zhvillimi i planeve operacionale dhe aktiviteteve kundër mashtrimit me TVSH-në, e shtrirë kjo në të gjithë gamën e evazionit. Praktikat do të vlerësohen, me synimin për të hartuar kundërmasa efektive.

**Prioritetet:**

Prioritetet për periudhën 2024-2027 janë:

1. Rritja me 0.92% e PBB të të ardhurave nga TVSH, për periudhën 2024-2027.
2. Përdorimi i teknologjisë se informacionit, përpunimi i të dhënave dhe menaxhimi i riskut.
3. Rritja e përputhshmërisë së tatimpaguesve dhe zgjerimi i bazës së tatueshme.
4. Rritja e kapaciteteve inteligjente për gjurmimin e evazionit dhe shmangies tatimore.
5. Rritje e TVSH-së së paguar në sektorin e turizmit në përputhje me rritjen e fluksit turistik.
6. Plotësimi i kushtit të vënë në Planin e Rritjes së KE-së për parambushjen 100% të deklaratës së TVSH-së, brenda vitit 2026.
7. Rritja e tatimpaguesve deklarues në TVSH me 14% në 2027 krahasuar me 2023, për të gjithë sektorët e ekonomisë.

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktivitetet** | **Fillimi** | **Mbarimi** | **Institucioni përgjegjës** |
| Masa 2.1.1 Trajtimi i sektorit të ndërtimit dhe parandalimi i humbjeve tatimore në zinxhirin e furnizimit të nënkontraktorëve | Aktiviteti 2.1.1.1 Kryerja e një analize të detajuar në sektorin e ndërtimit, përfshirë zinxhirin e transaksioneve me nënkontraktorët.  Aktiviteti 2.1.2. Hartimi dhe zbatimi Planit sektorial të sektorit të ndërtimit | 2025 | 2027 | DPT/Shoqata e Ndërtuesve/Agjencia e planifikimit te territorit |
| Masa 2.1.2 Vlerësimi i performancës së sektorit të turizmit dhe hartimi i planit të dedikuar sektorial | Aktiviteti: 2.1.2.1. Analizë e risqeve të mospajtueshmërisë në sektorin e turizmit  Aktiviteti 2.1.2..2 Hartimi dhe zbatimi i planeve vjetore sektoriale të Turizmit. | 2024 | 2027 | DPT në bashkëpunim me Ministrinë e Turizimit, Shoqata e turizimit |
| Masa 2.1.3. Identifikimi i aktiviteve digjitale/elektronike në të gjithë sektorët e ekonomisë | Aktiviteti: 2.1.3. 1Analizë e risqeve të mospajtueshmërisë  në sektorin e shërbimeve/tregtisë digjitale.  Aktiviteti 2.1.3.2. Hartimi dhe zbatimi i planit Sektorial të Tregtisë elektronike | 2026 | 2027 | DPT/AKEP/MF |
| Masa 2.1.4. Trajtimi i sektorëve të tjerë të identifikuar me risk nëpërmjet metodave moderne të menaxhimit të riskut për të rritur pajtueshmërinë vullnetare | Aktiviteti 2. 1.4.1 Analizë e risqeve të mospajtueshmërisë  në sektorët e tjerë.  Aktiviteti 2. 1.4.2.Hartimi i Planeve sektoriale të pajtueshmërisë në sektorët e evidentuar me risk. | 2024 | 2027 | DPT/Shoqatat e Biznesit |
| Masa 2.1.5: Zgjerimi i bazës së tatueshme me rritjen e numrit të tatimpaguesve të përfshirë në përgjegjësinë e TVSH-së | Aktiviteti 2.1.5.1. Krijimi i kritereve të reja të riskut me qëllim evidentimin e tatimpaguesve me riskun e shmangies së TVSH-së. | 2024 | 2027 | DPT |
| Aktiviteti 2.1.5.2 Finalizim i parambushjes së deklaratës së TVSH | 2025 | 2026 | DPT |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë (viti 2023)** | **Vlera e synuar** | | | |
| **2024** | **2025** | **2026** | **2027** |
| Rritje e të ardhurave nga TVSH me 0.92% e PBB, brenda 2027 | Të ardhura nga Tvsh e brendshme, 1,98% e PBB | 0.42% e PBB | 0.21% e PBB | 0.15% e PBB | 0.14% e PBB |
| Rritja e numrit të tatimpaguesve deklarues TVSH-je në sektorin e ndërtimit | 13.3% e tatimpaguesve deklarues tvsh | 10% rritje nr. i tatimpaguesve | 5% rritje nr. i tatimpaguesve | 5% rritje nr. i tatimpaguesve | 5% rritje nr. i tatimpaguesve |
| Rritja e TVSH së paguar në sektorin e ndërtimit |  | 19% rritje e të ardhurave | 20% rritje e të ardhurave | 12% rritje e të ardhurave | 8% rritje e të ardhurave |
| Rritje në numrin e tatimpaguesve deklarues TVSH në sektorin e akomodimit me normë tatimore 6% | 1,9% e tatimpaguesve deklarues tvsh | 20% rritje nr. i tatimpaguesve | 20% rritje nr. i tatimpaguesve | 20% rritje nr. i tatimpaguesve | 20% rritje nr. i tatimpaguesve |
| Rritje e TVSH-së e paguar në sektorin e turizmit \* | 5.8% e totalit të TVSH-së së brendshme | 20% rritje e të ardhurave nga sektori i turizmit | 20% rritje e të ardhurave nga sektori i turizmit | 20% rritje e të ardhurave nga sektori i turizmit | 20% rritje e të ardhurave nga sektori i turizmit |
| Rritje në numrin e tatimpaguesve deklarues TVSH në sektorin e turizmit (Akomodim, Bar-restorante) që kanë normë standarte tvsh-je | 8% e tatimpaguesve deklarues tvsh | 10% rritje nr. i tatimpaguesve | 20% rritje nr. i tatimpaguesve | 20% rritje nr. i tatimpaguesve | 20% rritje nr. i tatimpaguesve |
| Rritje e numrit tatimpaguesve me përgjegjësi tatimore me TVSh për të gjithë sektorët, 14% më shumë, në fund të 2027 | 26% tatimpagues deklarues tvsh | 4% rritje nr. i tatimpaguesve | 4% rritje nr. i tatimpaguesve | 3% rritje nr. i tatimpaguesve | 3% rritje nr. i tatimpaguesve |
| Parambushja e deklaratës së TVSH |  |  |  | 100% |  |

***\*****Shënim: Sektori i turizmit përfshin : Hotele dhe struktura të ngjajshme, Akomodime për pushime dhe të tjera akomodime kolektive, Hapësirat për kampinge dhe për parqe, për çadra ose rulota argëtimi, Akomodime të tjera, Restorante dhe shërbim ushqimor i lëvizshëm, Aktivitete të shërbimit të pijeve, Dhënia me qira dhe hua e mjeteve të transportit dhe Dhënia me qira dhe hua e pajisjeve të transportit të ujit.*

**Masa 2.1.1: Trajtimi i sektorit të ndërtimit dhe parandalimi i humbjeve tatimore në zinxhirin e furnizimit të nënkontraktorëve.**

Sektori i ndërtimit përfshin tatimpaguesit që operojnë në tre nënsektore dhe konkretisht:

* 1. Ndërtimi i ndërtesave,
  2. Inxhinieria civile dhe
  3. Veprimtari të specializuara të ndërtimit.

Sektori i ndërtimit përbën një ndër sektorët kryesorë në kontributin e të ardhurave nga administrata tatimore, me 11.2% të totalit të të ardhurave. Të ardhurat e arkëtuara nga sektori i ndërtimit përbëjnë 0.39% të PBB.

Çdo masë e marrë në mirëadministrimin e TVSH së këtij sektori sjell të ardhuara shtesë edhe në llojet e tatimeve të tjera si tatimi mbi fitmin korporativ, tatimi mbi të ardhurat e personave fizikë, etj. Pesha e TVSH-së së paguar në sektorin e "Ndërtimit" në raport me deklarimin dhe pagesën e TVSH-së së të gjithë sektorëve ekonomikë në vitet 2021-2023, rezulton të jetë 14% - 15 % e totalit të TVSH-së së brendshme.

Në saj të masave të marra ndër vite, për subjektet deklarues me deklaratë TVSH-je që përfshihen në sektorin "Ndërtimi", rezulton rritje në numrin e tatimpaguesve deklarues të TVSH-së ndër vite, rritje kjo me +10% në vitin 2022 në krahasim me vitin 2021, dhe po me 10% në 2023 krahasuar me vitin 2022. Në fund të vitit 2023 rezultojnë 4.431 tatimpagues deklarues TVSH-je në këtë sektor, nga 7649 tatimpagues po në këtë sektor, të cilët janë deklarues në tatimin mbi fitimin ose tatimin e thjeshtuar mbi fitimin.

Pra 58 % e tatimpaguesve të këtij grupi, janë subjekt i TVSH-së. Lidhur me TVSH-në e paguar ndër vite, rezulton rritje me 25% në 2023 krahasuar me vitin 2022 ose rreth 2.07 miliardëë lek më shumë.

Pamvarësisht nga kjo rritje, vlerësohet se sektori i ndërtimeve dallon si një sektor veçanërisht problematik lidhur me TVSH-në e nëndeklaruar. Pjesa më e madhe e pagesave të TVSH-së bëhen nga tatimpaguesit me xhiro mbi 50 milionëë Lek, të cilët përbëjnë edhe 85% të totalit.

Grafik : Pagesat e TVSH-së sipas qarkullimit të bizneseve në sektorin e ndërtimit

*Burimi: Drejtoria e Përgjithshme e Tatimeve*

Në formulimin e strategjisë afatmesme dhe planeve të veprimit, Administrata Tatimore do t’i japë përparësi zhvillimit të një programi të përmirësimit të pajtueshmërisë, posaçërisht për sektorin e ndërtimit dhe krejt zinxhirit furnizues të tij, për të zvogëluar humbjet tatimore në këtë sektor.

Ndër të tjera, synimi i kësaj mase është eliminimi i skemave të mashtrimit të TVSH-së në ndërtim, duke synuar rritje të tvsh-së së pagueshme. Edhe përvoja ndërkombëtare tregon se ndërtimi është një sektor shumë i ndjeshëm ndaj mashtrimit të TVSH-së përgjatë zinxhirit të furnizimit të nënkontraktuesve.

Aktiviteti 2.1.1.1 Kryerja e një analize të detajuar të fenomeneve të sektorit të ndërtimit, analizë e zinxhirit të TVSh-së së nënkontraktorëve

Në trajtimin e performancës së sektorit të ndërtimit, është shumë e rëndësishme trajtimi dhe monitorimi i të gjithë zinxhirit funizues së këtij sektori për të evidentuar të gjitha hallkat ku konstatohet rrjedhje e TVSH-së. Analiza do të përfshijë të gjithë tatimpaguesit që operojnë në sektorin e ndërtimit dhe nënkontraktorët e tyre duke filluar nga importi/prodhimi i lëndëve të para për sektorin e ndërtimit deri në analizën e kostove, sasisë dhe cmimeve tek kantierët e ndërtimit.

Në kuadër të analizës së të dhënave dhe risqeve të sektorit të ndërtimit, administrata tatimore do të bashkëpunojë dhe bashkërendojë me institucione të tjera të tilla: si Agjencinë e Zhvillimit të Territorit, Agjencinë Kombëtare të Planifikimit të Territorit, AKBN në rastet e ndërtimit të HEC-eve apo me të dhënat e regjistrit të Lejeve të Ndërtimit nga Bashkitë.

Aktiviteti 2.1.1.2 Hartimi dhe zbatimi i planit sektorial të ndërtimit

Bazuar në analizat e mësipërme, administrata tatimore do të hartojë një Plan sektorial të dedikuar vetëm për sektorin e ndërtimit dhe zinxhirin furnizues të tij. Fokusi kryesor i tij do të jetë TVSh-ja por pa anashkaluar tatim mbi fitimin dhe problematikat që kanë të bëjnë me deklarimin e punonjësve.

**Masa 2.1.2 Vlerësimi i performancës së sektorit të turizmit dhe hartimi i planit të dedikuar sektorial**

Sektori i turizmit përbën një ndër sektorët me rritje të ndjeshme vitet e fundit si dhe një sektor për të cilin janë dhënë dhe zbatohen incentiva tatimore, si përjashtime ose norma të reduktuara taksash. Me këtë sektor, përveç hotelerisë, janë të lidhur shumë tatimpagues që operojnë në sektorë të ndryshëm si sektori i transportit, agjensitë turistike, sektori i tregtisë, me shumicë e pakicë, etj.

Në bazë të të dhënave rezulton se për subjektet deklarues deklaratë TVSH që janë në sektorët "Akomodim" dhe "Aktivitetet e shërbimit të ushqimit dhe pijeve", të cilët kanë më shumë se 100.000 lekë shitje të tatueshme me 6 %, rezulton të ketë rritje në numrin e tatimpaguesve deklarues TVSH-je në këto fasha ndër vite, rritje me 8% në vitin 2022 në krahasim me vitin 2021, dhe me 17% në 2023 krahasuar me vitin 2022. Gjithashtu, rezulton me rritje edhe TVSH-ja e paguar ndër vite, 40% rritje në 2022 krahasuar me 2021, dhe 40% rritje në 2023 krahasuar me vitin 2022. Në bazë të analizave, ka potencial për të rritur përputhshmërinë në këtë sektor.

Tabela :Të ardhurat nga TVSH në % të PBB dhe numri i subjekteve në sektorin "Akomodim" dhe "Aktivitetet e shërbimit të ushqimit dhe pijeve", me më shumë se 100.000 lekë shitje të tatueshme me 6 %

|  |  |  |  |  |  |  |
| --- | --- | --- | --- | --- | --- | --- |
|  | TVSH paguar | | | Numri i tatimpaguseve | | |
| Sektori | **2021** | **2022** | **2023** | **2021** | **2022** | **2023** |
| Akomodimi | 0.010% | 0.013% | 0.014% | 497 | 537 | 632 |
| Aktivitetet e shërbimit të ushqimit dhe pijeve | 0.005% | 0.006% | 0.010% | 132 | 145 | 168 |
| Total Turizëm | **0.015%** | **0.018%** | **0.024%** | **629** | **682** | **800** |

Aktivitetet: 2.1.2.1. Analizë e performancës së Sektorit të Turizmit dhe vlerësimi i risqeve

Kjo analizë do të synojë në identifikimin dhe vlerësimin e risqeve, prioritizimi i tyre, përcaktimi i shkaqeve të mospajtueshmërisë në sektorin e turizmit. Në analizë, përpos tatimpaguesve që operojnë në “Akomodim/Shërbimi ushqimor” do të përfshihen edhe tatimpaguesit që operojnë në sektorin, shërbime plazhi, transporti qytetas e ndërqytetas, dhënia me qera e makinave/mjeteve ujore, shërbime turistike, etj.

Gjithashtu, në fokus do të jetë monitorimi i zbatimit të ligjit të ri “Për Turizmin” kryesisht për çështje që kanë të bëjnë me regjistrimin pranë institucionit përgjegjës për sektorin e turizmit dhe ato që kanë të bejnë me mënyrën e deklarimit të të ardhurave të këtij sektori.

Bashkërendimi i nismave me institucione të tjera të angazhuara në mbarëvajtjen e sektorit turistik, si Agjencia Kombëtare e Bregdetit (AKB), Bashkitë në zonat turistike, etj, do të jetë një tjetër fokus i administratës tatimore.

Aktiviteti 2.1.2.2 Finalizimi dhe zbatimi i Planit Sektorial të Turizmit

Bazuar në analizat e mësipërme, administrata tatimore do të hartojë plane sektoriale vjetore të dedikuar vetëm për sektorin eturizmit (struktura akomoduese, bar-restorante, agroturizëm, shërbime plazhi , transporti qytetas e ndërqytetas, dhënia me qera e makinave/ambjenteve etj). Fokusi kryesor i tij do të jetë TVSh-ja, ndjekur nga tatimin mbi fitimin dhe tatimin mbi të ardhurat biznesore, si dhe problematikat që kanë të bëjnë me deklarimin e punonjësve.

Burimet e të dhënave që gjenerohen tashmë në kohë reale nga sistemi i fiskalizimit, do përdoren për të evidentuar tatimpaguesit mospërmbushës si dhe përdorimi i çdo të dhëne nga palë të treta ose burime të jashtme publike (web, media vizive e sociale etj) të cilat ndihmojnë administratën tatimore në realizimin e misionit të saj.

**Masa 2.1.3: Identifikimi i aktiviteve digjitale/elektronike në të gjithë sektorët e ekonomisë**

Tregjet online në Shqipëri karakterizohen nga shitjet e brendshme nëpërmjet rrjeteve sociale dhe dyqaneve lokale, përmes pagesave cash dhe blerjeve elektronike në platformat ndërkombëtare të tregtisë elektronike përmes pagesave me karta elektronike. Sipas një studimi të Bankës Botëror[[5]](#footnote-5)e, nga të anketuarit shqiptarë që bëjnë blerje online, 67% theksojnë se përdorin rrjetet sociale për të blerë nga dyqanet vendase, ndërsa 61% deklarojnë se blejnë nga tregjet ndërkombëtare.

Shërbimet, që kërkohen më tepër nga kompanitë e shitjeve online në Shqipëri, të përqëndruara më së shumti në Tiranë janë: tërheqja me korrier, dorëzimi në adresë dhe pagesa në momentin e dorëzimit. Sipas vëzhgimeve të kryera për këtë lloj tregtie në Shqipëri, problematikat kryesore te hasura janë si me poshtë:

Informaliteti, i cili pengon pasqyrimin e realitetit të shitjeve online në vend.

* Sektori i shërbimeve postare. E njëjta situatë shfaqet edhe në këto sektorë ku pjesa më e madhe e bizneseve për dërgesat punësojnë individë të palicencuar për këto shërbime.
* Operatorët e shitjeve online, të cilët shprehen se për shkak të mundësive që krijon operimi online, shumë individë u shmangen detyrimeve fiskale ku nje ndër to është dhe moslëshimi i faturës.
* Thuajse mbi 90% e shitjeve online bëhen me para në dorë (cash-on-delivery). Arsyeja kryesore, është mosbesimi i konsumatorëve ndaj cilësise së mallit që do marrin në dorëzim.
* Problematika lidhur me kthimin e mallrave/porosive.

Aktiviteti: 2.1.3.1. Analizë e arsyeve dhe risqeve të mospajtueshmërisë në sektorin e shërbimeve/tregtisë digjitale

Administrata Tatimore do të kryejë një analizë të detajuar të identifikimit dhe vlerësimit të risqeve, prioritizimi i tyre, përcaktimi i shkaqeve të mospajtueshmërisë në sektorin shërbimeve/tregtisë digjitale.

Fokus të vecantë do të kenë tatimpaguesit që operojnë në sektorin e “Aktiviteteve postare dhe ndërlidhëse” në bashkëpunim me AKEP. Numri i tatimpaguesve që ushtrojnë aktivitet në këtë sektor është rritur ndjeshëm me rritjen e tregtisë elektronike në vend. Aktualisht, janë 82 operatorë që operojnë në këtë treg.

Aktiviteti 2.1.3.2. Hartimi dhe zbatimi i Planit Sektorial të tregtisë elektronike

Bazuar në analizat e mësipërme, administrata tatimore do të hartojë plane sektorial të dedikuar vetëm për sektorin etregtisë elektronike. Vëmendja kryesore e këtij plani do të jetë, qarkullimi real i deklaruar nga tatimpaguesit që kryejnë këtë aktivitet me fokus tek TVSh-ja, por pa anashkaluar tatimin mbi fitimin dhe tatimin mbi të ardhurat e personave fizike, si dhe problematikat që kanë të bëjnë me deklarimin e punonjësve. Marrëdhënia ndërmjet shoqërive të transportit (ndërmjetësve) dhe klientëve e furnitorëve të produkteve do trajtohet gjithashtu. Analiza do përfshijë të gjithë tatimpaguesit që operojnë në këtë sektor. Përvec kompanive vendore që ofrojnë tregti/shërbime elektronike, në fokus do të jenë edhe kompanitë ndërkombëtare.

**Masa 2.1.4: Trajtimi i sektorëve të tjerë të identifikuar me risk nëpërmjet metodave moderne të menaxhimit të riskut për të rritur pajtueshmërinë vullnetare**

Synimi i kësaj mase është rritja e përputhshmërisë së sektorëve me risk. Zhvillimi i planeve me fokus përmirësimin e pajtueshmërisë do të ketë nevojë për ndihmë të mëtejshme për zhvillimin e kapaciteteve, si për teknikat e analizës së të dhënave (për të identifikuar më mirë grupimet e riskut brenda vlerësimit të hendekut të TVSH-së), ashtu edhe për hartimin e planit sektorial.

Për të pasur ndikim të qëndrueshëm, administrata tatimore do të hartojë një plan të përmirësimit të përputhshmërisë sektoriale në mënyrë gjithëpërfshirëse. Për periudhën katërvjecare, fokusi i punës së administratës tatimore përpos sektorit të ndërtimit /turizmit /tregtisë elektronike do të jenë edhe sektorët e tjerë të evidentuar si sektorë me risk të tillë si: sektori i tregtisë, shërbimeve të ndryshme, prodhimit etj. Për secilin nga këta sektorë, administrata tatimore do të hartojë Planet Operacionale Sektoriale specifike vjetore.

Aktiviteti 2.1.4.1 Përcaktimi i metodologjisë së teknikave të analizës së të dhënave

Monitorim më i mirë i deklarimeve tatimore, duke ndërthurur dhe kryqëzuar informacion mes strukturave të ndryshme të administratës tatimore dhe institucioneve të tjera. Përmirësimi i cilësisë së kontrolleve tatimore nëpërmjet standardizimit të procedurave të kontrollit si dhe automatizimit dhe zbatimit në sistemin C@TS të raport-kontrollit.

Përmirësimi i kapaciteteve dhe i procedurave të kontrollit nga zyra, metodologjisë dhe analizimit të risqeve. Fokusimi i administratës tatimore në këtë lloj kontrolli, i cili ul kostot administrative është më efektiv, më i shpejtë dhe më transparent.

Aktiviteti 2.1.4.2 Hartimi i Planeve sektoriale të pajtueshmërisë në sektorët e evidentuar me risk

Bazuar në planet vjetore të pajtueshmërisë së administratës tatimore do të realizohen plane specifike sektoriale në ata sektorë ekonomik, të cilët identifikohen dhe vlerësohen me riskun e shmangies së TVSh-së. Do trajtohen me vëmendje fenomenet me risk për kategori të ndryshme tatimpaguesish, tatimesh dhe shtrirje gjeografike.

**Masa 2.1.5. Zgjerimi i bazës se tatueshme me rritjen e numrit të tatimpaguesve të përfshirë në përgjegjësinë e TVSH-së**

Zgjerimi i bazës tatimore për Tatimin mbi Vlerën e Shtuar (TVSH) në Shqipëri është i rëndësishëm pasi synon:

1. Rritje të të ardhurave buxhetore: Një bazë më e gjerë tatimore për TVSH-në do të thotë më shumë subjekte tatimore që paguajnë këtë tatim. Kjo do të rezultonte në më shumë të ardhura për buxhetin e shtetit,
2. Barazi dhe drejtësi tatimore: Zgjerimi i bazës tatimore për TVSH-në nënkupton përfshirjen e më shumë subjekteve që kryejnë aktivitete ekonomike. Kjo do të ndihmonte në uljen e informalitetit dhe do të siguronte një konkurencë të drejtë në të bërit biznes për subjektet tatimore.
3. Efikasitet më i lartë administrativ: Një bazë më e gjerë tatimore do të thotë se më pak subjekte do të iknin nga detyrimi për të paguar TVSH-në. Kjo do të ulë kostot administrative për Administratën Tatimore për të identifikuar dhe ndjekur subjektet joformale.
4. Luftë kundër evazionit fiskal: Një bazë më e gjerë tatimore ul hapësirat për evazion fiskal dhe shmangien e TVSH-së, duke rritur kështu disiplinën fiskale në vend.

Situata ndër vite e numrit të tatimpaguesve të regjistruar në TVSH, paraqitet si më poshtë:

Tabela :Numri i subjekteve aktive me përgjegjësi TVSH-je

|  |  |  |  |
| --- | --- | --- | --- |
| Vitet | 2021 | 2022 | 2023 |
| Numri i subjekteve | 27,883 | 31,215 | 33,283 |

Aktiviteti 2.1.5.1. Krijimi i kritereve të riskut që evidentojnë tatimpagues me riskun e shmangies së TVSH-së.

Kritere të reja risku të natyrës si: numër i lartë punonjësish, blerje mbi kufirin e TVSH-së, qarkullim të deklaruar në mënyrë të vijueshme në kufi të pragut pa e kaluar atë etj, do aplikohen nga administrata tatimore në sektorë të caktuar.

Aktiviteti 2.1.5.2 Parambushja e deklaratës së TVSH brenda vitit 2026

Fiskalizimi si reforma më madhore e implementuar nga administrata tatimore gjatë viteve të fundit ndryshoi rrënjësisht mënyrën e faturimit, duke sjellë faturimin dhe deklarimin pranë AT në kohë reale. Aktualisht, po punohet për konsolidimin e procesit të fiskalizimit, bërjen funksional të një moduli risku vetëm për ketë proces dhe zhvillimin e raporteve *Business Intelligent* që do ndihmojnë në një gjurmim më të lehtë dhe më efikas të subjekteve mospërmbushës. Administrata tatimore ka hedhur hapa përpara dhe ka mundësuar parambushjen dhe deklarimin automatik të librave të shitjes dhe blerjes si dhe në të ardhmen e shpejtë synon parambushjen dhe deklarimin automatik të deklaratës së tvsh-së.

Parambushja e deklaratës së TVSH do bëhet brenda vitit 2026 dhe me këtë proces mbyllet cikli i deklarimit automatik që nga faturimi deri në deklarimin final të TVSH-së kështu administrata tatimore disponon në kohë reale ecurinë e deklarimit të TVSH-së per cdo tatimpagues.

## **V. 3. Komponenti 2.2. Ulja e pagesave me para në dorë në ekonomi**

**Objektivi**

Synimi i këtij komponenti është ulja e qarkullimit të pagesave me para në dorë në ekonomi nëpërmjet masave të administrimit fiskal.

**Konteksti**

Përdorimi i pagesave me para në dorë në Shqipëri ka qenë dhe mbetet ende i lartë në krahasim me vendet e tjera evropiane. Sipas të dhënave të fundit nga Banka e Shqipërisë, rreth 90% e transaksioneve të konsumit përfundimtar kryheshin me para në dorë në vitin 2022. Raporti i vlerës së kartëmonedhave dhe monedhave në qarkullim ndaj M3 (Agregatit të Gjerë Monetar). Në fund të vitit 2022, ky raport ishte 27.9% në Shqipëri sipas Bankës së Shqipërisë. Kjo është shumë më e lartë se mesatarja e vendeve të Bashkimit Evropian prej 10.7%. Bazuar në të dhënat e “Raportit Vjetor 2022 të Bankës së Shqipërisë[[6]](#footnote-6) në fund të vitit 2022, infrastruktura e ofruar nga këto banka ka shënuar një rritje të konsiderueshme në numrin e terminaleve POS me 18.1% krahasuar me vitin 2021. Megjithatë, përqendrimi i këtyre terminaleve vijon të jetë i lartë në qarkun e Tiranës me 83.3% të tyre, për shkak të përqëndrimit të madh të sipërmarrësve dhe popullsisë në këtë zonë. Gjithashtu, është vërejtur një shpërndarje më e gjerë e rrjetit të POS-eve në rajonet e tjera të vendit gjatë vitit 2022, me përjashtim të qarkut të Elbasanit. Përdorimi i kartave në pikat POS është rritur me 35.5% krahasuar me vitin 2021.

*Rritja e numrit të ATM-ve dhe funksionet e reja*

Numri i ATM-ve është rritur me 4.0% krahasuar me vitin 2021. Megjithëse ATM-të përdoren kryesisht për tërheqje cash-i, gjatë vitit 2022 ka pasur një zgjerim të funksionit të ATM-ve që lejojnë depozitimet, me përdorim të rritur krahasuar me vitin 2021. Për 100,000 të rritur në Shqipëri, numri i ATM-ve dhe POS-eve ka pësuar një rritje të vazhdueshme gjatë 5 viteve të fundit, duke treguar një rritje të përdorimit të kartave dhe përfshirjes financiare.

*Reduktimi i transaksioneve me para fizike*

Transaksionet me para fizike në sportelet e bankave kanë shënuar një rënie në numër me 9.2% dhe një rritje të lehtë në vlerë me 1.3% në vitin 2022 krahasuar me një vit më parë. Përdorimi i parasë fizike mbetet ende mbizotërues në ekonominë shqiptare, duke mbartur kosto të larta për aktorët ekonomikë. Për këtë arsye, është thelbësore nxitja e përdorimit të instrumenteve më efikase dhe me kosto të ulëta, që përbën një nga prioritetet e Bankës së Shqipërisë.

Grafikët në vijim tregojnë trendin e rritjes ndër vite të terminaleve POS dhe ATM 2015 – 2022 (të dhëna të plota) dhe projeksion me të dhëna të pjeseshme për 2023.

Grafik : Terminale POS (Point of Sale ) gjatë viteve

A screen shot of a graph

Description automatically generated

Grafik : Indikator Terminale POS për 100.000 banorë

A screenshot of a computer screen

Description automatically generated

*Burimi: Banka e Shqipërisë*

Këto shifra tregojnë se ekonomia shqiptare vazhdon të jetë e dominuar nga përdorimi i parave fizike, megjithëse vitet e fundit ka patur një rritje të lehtë të përdorimit të kartave dhe pagesave elektronike. Raporti i përdorimit të cash-it ndaj kartave dhe formave të tjera të pagesave online është akoma shumë i lartë. Disa nga arsyet kryesore që ndikojnë në këtë fenomen janë:

1. Kultura jonë e kryerjes së pagesave me para në dorë;
2. Normë e ulët interesi për depozitat;
3. Mosinstalimi i terminaleve POS në të gjitha pikat e shitjes me pakicë;
4. Burimi i parave cash, nëse një individ ka një të ardhur 80 mijë lek në muaj dhe shpenzon 200 mijë lek në muaj, pra jashtë burimit të ligjshëm, logjikisht që këtë diferencë e ka të krijuar nga burime të paligjshme;
5. Niveli i ekonomisë informale/jo-zyrtare;
6. Niveli i ulët i edukimit financiar dhe rezistenca ndaj ndryshimit.

Megjithatë, qeveria dhe banka qëndrore kanë ndërmarrë disa masa për të nxitur përdorimin e pagesave elektronike, si ulja e komisioneve bankare, promovimi i edukimit financiar, etj. Kjo pritet të ulë gradualisht varësinë nga paraja fizike në vitet e ardhshme.

**Prioritetet:**

Prioritetet për periudhën 2024-2027 janë:

* Ulje e përdorimit të pagesave me para në dorë në ekonomi.
* Rritje e pagesave nëpërmjet e-banking.
* Rritja e transaksioneve nëpërmjet faturave e-invoice pa para në dorë.
* Rritja e numrit të tatimpaguesve që përdorin POS në ambjentet e aktivitetit të tyre.

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktivitetet** | **Fillimi** | **Mbarimi** | **Institucioni përgjegjës** |
| Masa 2.2.1: Zbatimi i një plani masash nga administrata tatimore për të ulur pagesat me para në dorë në ekonomi. | Aktiviteti 2.2.1.1. Aktiviteti 2.2.1 Vendosja një limiti për pagesat cash mes individëve;  Aktiviteti 2.2.1.2. Reduktimi i mëtejshëm për pagesat me para në dorë mes bizneseve nga 150.000 lekë që është aktualisht.  Aktiviteti 2.2.1.3 Krijimi i rregullave të riskut të cilat evidentojnë tatimpaguesit të cilët fragmentizojnë faturat për të mos kaluar limitin që përcakton ligj, tatimpaguesit që kanë nivel anormal të faturimit me para në dorë krahasuar me të ngjashmit e tyre. | 2025 | 2026 | MF/ DPT |
| Masa 2.2.2: Diskutimi me sektorin Bankar për reduktimin e komisioneve bankare për tatimpaguesit që përdorin POS. | Aktiviteti 2.2.2.1 Krijimi i një grupi pune mes MF, Bankës së Shqipërisë dhe Shoqatës së Bankave për të ulur komisionet e përdorimit të terminaleve POS mes bankave të nivelit të dytë dhe tatimpaguesve | 2025 | 2025 | MF/DPT/BSH/ Shoqata Shqiptare e Bankave |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë**  **(viti 2023)** | **Vlera e synuar** | | | |
| **2024** | **2025** | **2026** | **2027** |
| Ulja e qarkullimit të parasë në dorë në ekonomi | 90% e transaksioneve të konsumit përfundimtar kryheshin me para në dorë në vitin 2022 | Trend rënës | Trend rënës | Trend rënës | Trend rënës |

Më poshtë është një përshkrim i masave dhe aktiviteteve për realizimin e këtij komponenti.

**Masa 2.2.1: Zbatimi i një plani masash nga administrata tatimore për të ulur pagesat cash në ekonomi**

Aktualisht, pjesë e strategjisë 4 vjeçare do të jetë ulja e parasë cash nëpërmjet përdorimit të terminaleve POS në Shqipëri. Vende të ndryshme të botës i kanë zbatuar me sukses këto eksperienca. Greqia nga 1 Janar 2020, aplikon penalitetet tek individët nëse 1/3 e të ardhurave nuk e kanalizojnë nëpërmjet terminaleve POS. Aktualisht, Shqipëria ka një nivel shumë të ulët të përdorimit të POS. Në vitin 2022, janë rreth 18,570 POS të instaluar nga tatimpaguesit, shifër kjo e papërfillshme duke marrë në konsideratë që në vend ushtrojnë aktivitet ekonomik mbi 125 mijë biznese.

Pavarësisht masave që ka marrë Banka e Shqipërisë për reduktimin e parasë cash si dhe uljes së kostos së mbajtjes së llogarisë bankare për individë dhe biznes të vogël, nga ana e administrimit tatimor, bazuar dhe në eksperiencat e vendeve të tjera mbi masat e marra prej tyre për të ulur përdorimin e pagesave cash në vend, Strategjia ka parashikuar masat e mëposhtme për të zhvendosur qarkullimin cash drejt pagesave elektronike. Kjo është në harmoni të plotë edhe me projektin e fiskalizimit.

* Aktiviteti 2.2.1.1Vendosja një limiti për pagesat cash mes individëve;
* Aktiviteti 2.2.1.2 Reduktimi i metejshëm për pagesat me para në dorë mes bizneseve nga 150.000 lekë që është aktualisht.
* Aktiviteti 2.2.1.3 Krijimi i rregullave të riskut, të cilat evidentojnë tatimpaguesit të cilët fragmentizojnë faturat për të mos kaluar limitin që përcakton ligji, tatimpaguesit që kanë nivel anormal të faturimit cash krahasuar me të ngjashmit e tyre.

**Masa 2.2.2: Diskutimi me sektorin Bankar për reduktimin e komisioneve bankare për tatimpaguesit që përdorin POS.**

* Aktiviteti 2.2.2.1 Krijimi i një grupi pune mes Ministrisë së Financave, Bankës së Shqipërisë dhe Shoqatës Shqiptare të Bankave për të ulur komisionet e përdorimit të terminaleve POS mes bankave të nivelit të dytë dhe tatimpaguesve.

## **V. 4. Komponenti 2.3. Verifikimi i të ardhurave dhe kontrolli i pasurive të pajustifikuara**

**Objektivi**

Objektivi kryesor i këtij komponenti konsiston në ngritjen e sistemeve, regjistrave dhe kapaciteve për hetimin e pasurive të pajustifikuar si dhe kryerja e hetimeve të tatimpaguesve dhe individëve bazuar në të dhënat e këtyre sistemeve, në përputhje të plotë me kushtet për afatin dhe treguesit e përcaktuar në Planin e Rritjes

**Konteksti**

Ndër vite, në AT është investuar lidhur me krijimin e sistemeve për të identifikuar evazionin tatimor apo për të pasur instrumenta ndihmëse. Përpos projektit të fiskalizimit, me ligjin e vitit 2020 është krijuar Regjistri Qëndror i Llogarive Bankare i cili është një bazë e të dhënave shtetërore. Qëllimi i krijimit të këtij regjistri është krijimi i kushteve për parandalimin e përdorimit të sistemit financiar në Republikën e Shqipërisë, për pastrimin e parave dhe produkteve me origjinë nga vepra penale, për parandalimin e financimit të terrorizmit, si dhe për lehtësimin e procedurave për mbledhjen e detyrimeve tatimore, taksat apo tarifat, në nivel qendror apo lokal.

Administrata Tatimore ka bërë përparime në përputhje me standardet e Shkëmbimit Automatik të Informacionit (AEOI) të OECD. Shqipëria mbetet e vetmi vend i Ballkanit Perëndimor që zbaton kuadrin ligjor AEOI dhe ndau informacionin e saj me më shumë se 77 juridiksione (përfshirë 24 Shtete Anëtare të BE-së) në vitin 2022.

Prioritet tashmë përbën fillimi i përpunimit dhe përdorimit të informacionit rreth taksapaguesve të marrë gjatë kësaj periudhe. Me strukturën e re të AT të miratuar në Maj 2023, është krijuar Drejtoria e Informacionit- Sektori i Komunikimit, i cili do jetë përgjegjës edhe për CRS. AT është në fazën e rekrutimit të stafit dhe me rektrutimin e tij lind nevoja edhe për trajnimin e tij lidhur me CRS.

Prioritare do të jetë krijimi i dy sistemeve të rëndësishme, për AT për të pasur të dhënat e nevojshme mbi pasuritë totale të individëve, nga palët e treta, për të bërë investigimet përkatëse për përputhshmërinë tatimore.

Bazuar në sistemet ekzistuese si dhe në sistemet e reja, në periudhën afatmesme AT do të ndërmarrë një seri auditimesh si të individëve ashtu edhe të tatimpaguesve.

Plani i Rritjes së Axhendës së Reformave të KE-së ka përcaktuar katër masa të qarta me indikatiorë e afate lidhur me krijimin e regjistrit të aseteve, përdorimin e të dhënave të palëve të treta, auditimi i mbi 200 individëve të pasur brenda vitit 2026. Masat që do të ndërmerren nën këtë komponent si dhe në komponentin 2.4 lidhur me zvogëlimin e shmangieve tatimore do të bëjnë të mundur reazlimi e këtyre kushteve dhe të indikatorëve përkatës.

**Prioritetet:**

Prioritetet për periudhën 2024-2027 janë:

1. Zbatim plotësisht i kushteve sipas Planit të Rritjes në:

1. Ngritja e Regjistrit të Aseteve të tatimpaguesve me synimin e një vlerësimi real të pasurive të tatimpaguesit, dhe plotësimi i regjistrit të pasurive të tatimpaguesve për 10% të tatimpaguesve brenda vitit 2026.
2. Përdorimi i të dhënave nga palë të treta si nga regjistri i shërbimeve publike (elektrike, ujë , regjistri i automjeteve, bashkive për t’i mundësuar AT hetimin e pasurive të pajustifikuara te taksapaguesve (qershor 2025).
3. Kryerja e procedurave të auditimit për mbi 200 individë të pasur, bazuar në vlerësimin e riskut, brenda vitit 2026.

2.Shkëmbimi automatik i informacionit tatimor me administratat tatimore të huaja në kuadër të CRS dhe përdorimi i tij.

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktivitetet** | **Fillimi** | **Mbarimi** | **Institucioni përgjegjës** |
| Masa 2.3.1 Përdorimi i metodave të tërthorta për vlerësimet tatimore. | Aktiviteti 2.3.1.1 Përditësimi i Manualit të Kontrollit Tatimor.  Aktiviteti 2.3.1.2 Analizë e Hendekut Tatimore (Tax Gap).  Aktiviteti 2.3.1.3. Monitorimi i zbatimit të Planit të Veprimit të strategjinë e pajtueshmërisë 3-vjeçare për individët më të pasur dhe përditësimi i saj deri në vitin 2027 | 2025 | 2026 | DPT/MF |
| Masa 2.3.2: Identifikimi i mosdeklarimit në lidhje me juridiksionet offshore bazuar në të dhënat e mbledhura AEOI sipas kuadrit të Standardit të Raportimit të Përbashkët (CRS). | Aktiviteti 2.3.2.1. Bërja efektive në DPT të strukturës përgjegjëse për CRS dhe trajnimi i stafit  Aktiviteti 2.3.2.2. Zbatimi i Projektit të Shkëmbimit Automatik të Informacionit;  Aktiviteti 2.3.2.3. Analiza periodike mbi rastet e evazionit tatimor në lidhje me juridiksionet offshore;  Aktiviteti 2.3.2.4. Zbatimi i rregullores së brendshme që përcakton mënyrën e rrjedhjes së informacionit në DPT si dhe monitorimin e bankave mbi zbatimin e verifikimit të duhur.  Aktiviteti 2.3.2.5. Rishikimi i marrëveshjes dhe rritja e bashkëpunimit ndërinstitucional (FIU) lidhur me monitorimin e bankave si subjekte raportuese dhe rekomandimet e MONEYVAL.  Aktiviteti 2.3.2.6. Zbatimi i Rregullave Globale Anti-Erozionit (GloBE). | 2024 | 2025 | DPT |
| Masa 2.3.3: Ngritja e Regjistrit të Aseteve të tatimpaguesve me synimin e vlerësimit real të pasurive të tatimpaguesve. | Aktiviteti 2.3.3.1. Krijimi i një Regjistri të Aseteve me atributet përkatëse, për 10% të tatimaguesve brenda vitit 2026;  Aktiviteti 2.3.3.2. Analiza e të dhënave me Raportet *Business Inteligence (BI)*. | 2024 | 2026 | DPT në bashkëpunim me AKSHI |
| Masa 2.3.4: Integrimi dhe përdorimi i të dhënave nga palët e treta, në mënyrë që të mundësojë programin e administratës hetime tatimore të pasurisë së pajustifikuar për taksapaguesit. | Aktiviteti 2.3.4.1  Integrimi dhe përdorimi i të dhënave nga palët e treta  Aktiviteti 2.3.4.2.Shkëmbimi i të dhënave nëpërmjet we*b-service.* | 2024 | qershor 2025 | DPT |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë (viti 2023)** | **Vlera e synuar** | | | |
| **2024** | **2025** | **2026** | **2027** |
| Numri i 9individëve të pasur të audituar | 33 |  |  | 200 |  |
| Numri i individëve të investiguar nga AT duke përdorur të dhënat nga palët e treta | Nuk ka |  |  |  | 100 |
| Numri i marrëveshjeve të bashkëpunimit të lidhura në fushën e investigimit financiar dhe korrupsioni midis Agjencive ligjzbatuese. |  |  |  |  | 5 |
| Krijimi i Regjistrit të Pasurive të Tatimpaguesve | 0% |  |  | 10% e tatimpaguesve | 15% e tatimpaguesve |

Më poshtë është një përshkrim i masave dhe aktiviteteve për realizimin e këtij komponenti.

**Masa 2.3.1: Përdorimi i metodave të tërthorta për vlerësimet tatimore**

Akumulimi i pasurive të pajustifikuara - ku të ardhurat e deklaruara dhe burimet e fondeve janë qartësisht të pamjaftueshme për të financuar stilin e jetës dhe aseteve - është një faktor kryesor në minimizimin e besimit në sistemin tatimor.

Tradicionalisht, inspektorët e DPT mund të vlerësojnë përgjegjësinë tatimore vetëm kur ka prova të drejtpërdrejta të evazionit nga librat dhe regjistrimet ose informacionet e palëve të treta. Ligji për procedurat tatimore u ndryshua për të mundësuar qartazi përdorimin e metodave të tërthorta të auditimit dhe për të përcaktuar se vlerësimet e arsyeshme të detyrimeve tatimore,të mbështetura në metoda të tilla janë të vlefshme. Përjashtime bëjnë rastet kur tatimpaguesit të mund të shpjegojnë burimin e akumulimit të pasurisë ose mospërputhje të tjera. Administrata Tatimore do të përdorë metodat indirekte për të nxjerrë vlerësimet tatimore. Manualet e kontrollit do të rishikohen që të përfshijnë një kapitull të veçantë për metodat indirekte.

***Programi i pajtueshmërie për individët më të pasur***

Lidhur me zbatimin e një programi pajtueshmërie për individët më të pasur, administrata tatimore hartoi, në mesin e vitit 2022, Strategjinë e pajtueshmërisë 3-vjeçare për individët më të pasur, e cila u miratua me vendim të Drejtorit të Përgjithshëm të DPT me nr 30, datë 02.06.2022. Plani për zbatimin e strategjisë së përputhshmërisë për individët me të ardhura të larta është miratuar edhe me Vendimi nr. 4, datë 03.05.2023 i Komisionit të Riskut. DPT ka filluar edhe analizat dhe kontrollet me informacione të bazuara në rrezik në bashkëpunim me palët e treta dhe deri tashmë janë kryer kontrolle/auditime në 33 persona

Aktualisht, DPT po ndërmerr një projekt pilot me Drejtorinë e Përgjithshme të Shërbimeve të Transportit Rrugor të Shqipërisë për të krahasuar individët që zotërojnë makina luksoze me deklarimin e tyre të të ardhurave personale, (DIVA) si fazë e parë e këtij projekti dhe në të ardhmen për të zgjeruar shkëmbimin e informacionit në asetet e tjera të tatimpaguesit. Gjithashtu, po konsiderohen edhe individët subjekt sanksionesh në përputhje me marrëveshjen që vendi ynë ka me organizatat ndërkombëtare.

Strategjia e Pajtueshmërisë Individuale do të fillojë të zbatohet për të gjithë Individët që deklarojnë DIVA.

Gjatë periudhës 4 vjecare, 2024-2027, për të adresuar evidentimin e rasteve të pasurisë së madhe të pashpjeguar nga individët, DPT do të ndërmarrë këto masa:

* Aktiviteti 2.3.1.1 Përditësimi i Manualit të Kontrollit Tatimor,

Manualet e kontrollit do të përfshijnë me një kapitull të veçantë për metodat indirekte.

* Aktiviteti 2.3.1.2 Analizë e Hendekut Tatimore (Tax Gap).

Kjo analizë do të synoj identifikimin e arsyeve përse nuk janë përmbushës tatimpaguesit dhe hartimi i masa të dedikuara që adresojnë çështjet kryesore, duke i ndihmuar tatimpaguesit të jenë përmbushës vullnetarë ose të shmangin mospajtueshmërinë.

* Aktiviteti 2.3.1.3. Monitorimi i zbatimit të Planit të Veprimit të strategjinë e pajtueshmërisë 3-vjeçare për individët më të pasur dhe përditësimi i saj deri në vitin 2027.

**Masa 2.3.2: Identifikimi i mosdeklarimit në lidhje me juridiksionet offshore bazuar në të dhënat e mbledhura AEOI sipas kuadrit të Standardit të Raportimit të Përbashkët (CRS)**

Një tipar ndërkombëtar i evazionit tatimor (zakonisht nga individë relativisht të pasur) është kalimi i shumave të parave në vende offshore. Në adresim të këtij fenomeni, OECD, ka bashkuar 150 juridiksione (Forumi Global) për t'u angazhuar në shkëmbimin automatik të informacionit për llogaritë financiare. Shqipëria filloi shkëmbimet e para automatike në dhjetor 2020 (me ndihmë teknike nga autoritetet tatimore italiane) dhe do të fillojë të marrë informacione për individë shqiptarë që kanë llogari financiare në juridiksionet e huaja (përfshirë këtu edhe pjesën më të madhe të "strehave" tradicionale offshore). Duke filluar nga viti 2022, administrata tatimore ndau informacionin e tij me më shumë se 77 juridiksione. DPT do të filloj përpunimin dhe përdorimin e informacionit të tatimpaguesit të marrë gjatë kësaj periudhe. Përvoja e vendeve që e kanë adaptuar më herët këtë masë, është që informacioni i shkëmbyer identifikon evazion të konsiderueshëm tatimor dhe Shqipëria nuk ka gjasa të jetë një përjashtim.

Në periudhë afatmesme, Shqipëria do të filloj përgatitjet për zbatimin e Rregullave Globale Anti-Erosionit (GloBE), të cilat ka të ngjarë të kenë një ndikim të rëndësishëm në sistemin e saj tatimor të brendshëm. Norma statutore e tatimit mbi të ardhurat e korporatave (CIT) është relativisht e ulët në krahasim me vendet e OECD-së dhe përdorimi i stimujve bujarë tatimorë mund të ulë më tej normën efektive tatimore.

Gjithashtu, do të kryhen analiza periodike mbi rastet e evazionit tatimor në lidhje me juridiksionet offshore. Bazuar tek CRS, DPT ka hartuar një rregullore të brendshme që përcakton mënyrën e rrjedhjes së informacionit në DPT, si dhe mënyrën e monitorimit të bankave mbi zbatimin e verifikimit të duhur.

Me strukturën e re të DPT, të miratuar me Urdhrin Nr.69, datë 26/05/2023, është krijuar Drejtoria e Informacionit- Sektori i Komunikimit, i cili do të jetë përgjegjës edhe për CRS. AT është në fazën e rekrutimit të stafit për këtë sektor dhe me rektrutimin e tij lind nevoja edhe për trajnimin e tij lidhur me CRS.

* Aktiviteti 2.3.2.1. Bërja efektive në administratën tatimore të strukturës përgjegjëse për CRS dhe trajnimi i stafit;
* Aktiviteti 2.3. 2.2. Zbatimi i Projektit të Shkëmbimit Automatik të Informacionit;
* Aktiviteti 2.3.2.3. Analiza periodike mbi rastet e evazionit tatimor në lidhje me juridiksionet offshore;
* Aktiviteti 2.3.2.4. Zbatimi i rregullores së brendshme që përcakton mënyrën e rrjedhjes së informacionit në administratën tatimore si dhe monitorimin e bankave mbi zbatimin e verifikimit të duhur;
* Aktiviteti 2.3.2.5. Rishikimi i marrëveshjes dhe rritja e bashkëpunimit ndërinstitucional (FIU) lidhur me monitorimin e bankave si subjekte raportuese dhe rekomandimet e Moneyval;
* Aktiviteti 2.3.2.6. Zbatimi i Rregullave Globale Anti-Erozionit (GloBE).

**Masa 2.3.3: Ngritja e Regjistrit të Aseteve të tatimpaguesve me synimin e vlerësimit real të pasurive të tatimpaguesve**

Ndërtimi i Regjistrit të Aseteve të Tatimpaguesve synon vlerësimin real të pasurisë së tatimpaguesve, ndërtimin e një sistemi verifikimi dhe gjurmimi të të ardhurave të tatimpaguesve, kontrollin e plotë të pagesave të kryera për tatimin në pronë. Disa nga problematikat e evidentuara për krijimin e Regjistrit të Pasurive të Tatimpaguesve janë:

1. Mungesa e regjistrave digjitale nga palët e treta (Agjensia Shtetërore e Kadastrës (ASHK), Drejtoria e Përgjithshme e Shërbimit të Transportit Rrugor (DPSHTRR), Aviacioni Civil, Autoriteti Detar, etj.);
2. Informacioni që merret manualisht është i pastrukturuar;
3. Bërja e ndryshimeve në sistemet e shkëmbimit të të dhënave sipas fushave të caktuara, për të analizuar të dhënat me raportet e BI.

Plotësimi i regjistrit të pasurive të tatimpaguesve do të bëhet fillimisht për 10% të tatimpaguesve brenda muajit dhjetor 2026. Janë 128.000 taksapagues aktivë në vitin 2023 dhe pritet të ketë një regjistër për 10%, ose afërsisht për 12.800 taksapagues brenda vitit 2026.

Kjo masë është një kusht i Planit të Rritjes për t'u plotësuar brenda vitit 2026. Administrata tatimore ka nisur punën dhe në fakt, ajo zbatohet në një sistem aplikimi C@TS (sistemi i informacionit të administratës tatimore) ku të gjithë tatimpaguesit do të kenë mundësinë dhe detyrimin për të deklaruar aktivitetin e tyre, dhe për shumën e kontratave me furnizuesit e energjisë elektrike dhe ujit. Nga korriku deri në shtator, tatimpaguesit janë njoftuar dhe udhëzuar për mënyrën e deklarimit dhe nga data 1 tetor deri më 20 nëntor 2024 është afati i fundit për deklarimin e këtyre të dhënave. Nga të dhënat e deritanishme, procesi po shkon shumë mirë.

Krijimi i Regjistrit është parashikuar të bëhet brenda vitit 2026. Ky proces do të kalojë në 2 faza:

* Aktiviteti 2.3.3.1 Krijimi i një Regjistri të Aseteve me atributet përkatëse, për 10% të tatimaguesve, brenda vitit 2026;
* Aktiviteti 2.3.3.2 Analiza e të dhënave me Raportet *Business Inteligjent*.

Regjistri i aseteve për rreth 10 % teë tatimpaguesve do të krijohet me të dhënat nga vetdeklarimi që po kryejnë subjektet në modulin e adresave të e-filling im. Akshi do të asistojë administratën tatimore në sigurimin e të dhënave të vetdeklaruara sipas formularit.

**Masa 2.3.4: Integrimi dhe përdorimi i të dhënave nga palët e treta për kryerjen e hetimeve tatimore të pasurisë së pajustifikuar të taksapaguesve**

Kjo masë e rëndësishme për përmirësimin dhe konsolidimin dhe administratën tatimore konsiston në përdorimin e të dhënave nga palë të treta, si përdorimi i të dhënave që lidhen me shërbimet e shërbimeve (energji, ujë) dhe regjistrimin e automjeteve, në mënyrë që të mundësohet administratës tatimore të kryejë hetime tatimore të pasurisë së pajustifikuar për taksapaguesit. Kjo masë është kusht në Planin e Rritjes dhe Administrata Tatimore është plotësisht e angazhuar në sigurimin e aseteve nga palët e treta, brenda qershor 2025.

Administrata tatimore vitet e fundit ka marrë një sërë iniciativash për sigurimin e informacionit nga palët e treta që disponojnë të dhëna në formë digitale por jo vetëm të cilat e ndihmojnë në analizën dhe evidentimin e tatimpaguesve ose individëve mospërmbushës ose me shmangie tatimore. Ajo ka nënshkruar një mori memorandumesh bashkëpunimi me agjenci shtetërore ose publike ndër të cilat mund të permenden:

* Inspektoriati Shtetëror i Punës dhe Shërbimeve Shoqërore;
* Drejtoria e Përgjithshme e Shërbimit të Transportit Rrugor (Kadastra e automjeteve);
* Agjencia e Inteligjencës Financiare;
* Agjencinë Kombëtare të Bregdetit;
* Operatori i Shpërndarjes së Energjisë Elektrike;
* Bashkitë;
* Instituti i Sigurimeve Shoqërore

Gjithashtu, në kuadrin e projektit për Regjistrin e pasurive te tatimpaguesve, masë e shpejgura më lart dhe kusht i Planit të Rritjes së Axhendës së reformave, administrata tatimore në bashkëpunim dhe nën asistencën e Administratës Tatimore Suedeze  ka zhvilluar një format elektronik deklarimi që i mundëson të gjithë tatimpaguesit të vetdeklarojne në sistemin informatik të AT të dhëna që kanë të bëjnë me vendushtrimin e aktivitetit , pronësinë ose qiramarrjen e vendushtrimit, të dhëna mbi natyrën e vendit ku ushtrohet aktiviteti ( ndërtese/sipërfaqje/vlera/ kontratat me utilitarët ,etj )

Të gjitha këto të dhëna të siguruara do të ndihmojne administratën tatimore të parambushe shpenzimet e cdo tatimpaguesi në mënyrë që të vlerësojë nëse të ardhurat e vetdeklaruara prej tyre janë në raport të drejtë me shpenzimet e kryera dhe nëse individët që disponojnë pasuri të mëdha ( prona , automjete , mjete lundrimi etj) e justifikojnë me të ardhurat e deklaruara nga aktiviteti tregtar  ose me pagën e tyre.

Administrata tatimore ka patur nje projekt- pilot të ngjashëm në fillim të vitit 2022 në kudër të nismës për informalitetet në paga dhe rezultatet ishin domethënëse në vlerën e zbuluar  edhe pse numri rasteve të trajtuara ishte i vogël.

Të gjitha sa më sipër do të shërbejnë si burime shumë të rëndësishme informacioni që do ndihmojnë në arritjen e kushtit dhe indikatorit tjetër të Planit të Rritjes që lidhet me hetimin e pasurisë së 200 individëve të pasur.

* Aktiviteti 2.3.4.1 : Integrimi dhe përdorimi i të dhënave nga palët e treta

Administrata tatimore është plotësisht e angazhuar në sigurimin e të dhënave të palëve të treta dhe vazhdon të nënshkruajë memorandume bashkëpunimi me të gjitha institucionet përkatëse për të siguruar dixhitalizimin e të gjitha regjistrave që përmbajnë të dhëna që ndihmojnë në identifikimin e pasurive të padeklaruara ose ndihmojnë në procesin e hetimit të njësive apo individëve jo-konformistë. Gjithashtu, ka vijuar nënshkrimi i memorandumeve të bashkëpunimit me të gjitha institucionet për të siguruar në mënyrë të dixhitalizuar të gjithë regjistrat në dispozicion për të ndihmuar në evidentimin e pasurive të padeklaruara ose për të ndihmuar procesin e hetimit të subjekteve apo individëve të paplotësuar. Administrata tatimore po punon që bazuar në memorandumet e bashkëpunimit të nënshkruara të integrojë informacionin dhe të dhënat që disponojnë këto institucione në sistemin informatik dhe në analizat  dhe vlerësimet e saj të riskut  në mënyrë që këto të dhëna të  përdoren për të evidentuar mospërmbushjen , shmangien ose evazionin fiskal nga ana e tatimpaguesve.

* Aktiviteti 2.3.4.2.Shkëmbimi i të dhënave nëpërmjet ëe*b-service.*

Administrata tatimore ka kërkuar që për të siguruar këtë infromacion në mënyrë të shpejtë, transparent dhe të saktë dhe mbi të gjitha të sigurtë shkëmbimi i këtyre të dhënave bëhet nëpërmjet web-servis-eve që mundësohen nga AKSHI me kërkesë të administratës tatimore dhe institucioneve përkatëse.

## **V. 5. Komponenti 2.4. Zvogëlimi i shmangies tatimore**

**Objektivi**

Objektivi kryesor i këtij komponenti konsiston në auditimin e 500 taksapaguesve bazuar në forcimin e hetimeve kundër mashtrimit tatimor nëpërmjet një liste konkrete masash, krijimin e instrumentave të duhur për të investiguar rastet e shmangieve tatimore. Masat e ndërmarra do të sjellin përmbushjen e realizimit të numrit të investigimeve sipas Planit të Rritjes si dhe rritjen e të ardhurave nga tatimi mbi fitimin dhe tatimin mbi qeranë me 0.87% të PBB ose 22,6 miliardëë lek për periudhën 4 vjeçare.

**Konteksti**

Nga analizat e brendshme rezulton se ka një ekspozim të ndjeshëm ndaj humbjeve tatimore nga shmangiet që vijnë nga një kombinim i shumë "zonave gri" në ligjet tatimore dhe mundësi nga tatimpagues, të vetëpuënsuar dhe kompanitë ndërkombëtarë për të shfrytëzuar boshllëqet dhe mospërputhjet. Këto çështje duhet të adresohen për të parandaluar dhe pakësuar humbjet tatimore.

Tabela :Rritja e të ardhurave nga tatimi mbi fitimin dhe mbi qeratë

|  |  |  |  |  |  |
| --- | --- | --- | --- | --- | --- |
| *në milionë lekë* | | | | | |
| **Të ardhurat nga Komponenti 2.5.** | **2024** | **2025** | **2026** | **2027** | **Totali 2024-2027** |
| Tatim fitimi | 5,466 | 6,030 | 3,316 | 3,482 | 18,294 |
| TAP mbi qeranë | 487 | 1,067 | 1,280 | 1,536 | 4,369 |
| **Totali** | **5,952** | **7,097** | **4,597** | **5,018** | **22,664** |
| *në % të PPB* | | | | | |
| Tatim fitimi | 0.22% | 0.24% | 0.12% | 0.12% | 0.71% |
| TAP mbi qeranë | 0.02% | 0.04% | 0.05% | 0.05% | 0.16% |
| **Totali** | **0.24%** | **0.28%** | **0.17%** | **0.18%** | **0.87%** |

**Prioritetet:**

Prioritetet për periudhën 2024-2027 janë:

* Zbatimi i kushteve të Planit të Rritjes për hetimet tatimore për rastet e shmangies së taksave, nëpërmjet:
  + - Kryerja e hetimeve ndaj 500 tatimpaguesve, brenda Qershorit 2027.
    - Kryerjes së investigimeve për raste të anti-shmangies tatimore nëpërmjet një liste konkrete masash
    - Fuqizimi të investigimeve tatimore
    - Udhëzimi mbi zbatimin e rregullave për anti-shmangien tatimore
    - Administrata tatimore ka kapacitetet njerëzore dhe instrumentat e duhur për të bërë investigime në fushën e anti-shmangies tatimore;
    - Plane sektoriale për rastet e vetpunësimit dhe ndarjes artificiale të bizneseve.
* Rritja e të ardhurave nga tatimi mbi fitimin me 0.7% e PBB, për katër vjet;
* Rritja e të ardhurave nga tatimi mbi qeratë me 0.16% të PBB, për katër vjet;

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktivitetet** | **Fillimi** | **Mbarimi** | **Institucioni përgjegjës** |
| Masa 2.4.1. Rregulli i përgjithshëm anti-abuzim (GAAR) zbatohet në mënyrë efektive dhe të veprojë si frenues për organizimet artificiale tatimore. | Aktiviteti 2.4.1.1: Trajnime për stafin e administatës tatimore mbi rregullat dhe kontrollet për anti-shmangien tatimore. | 2026 | 2027 | DPT/MF |
| Masa 2.4.2: Hartimi i masave anti-evazion për të luftuar organizimet artificiale më të përhapura si të vetpunesuarit fiktiv dhe ndarja artificiale e subjekteve. | Aktiviteti 2.4.2.1 Evidentimi dhe trajtimi i tatimpaguesve që përfitojnë nga vetpunësimi fiktiv dhe ndarja artificial e subjekteve  Aktiviteti 2.4.2.2: Hartimi i një plani sektorial per të evidentuar tatimpaguesit me marzhe të vogla në tatim fitim  Aktiviteti 2.4.2.3: Digitalizimi i deklarimit të qirave në sistemin CATS dhe kontrollet për çmimet e aplikuara të qirave | 2024 | 2025 | DPT |
| Masa 2.4.3 Forcimi i hetimeve kundër mashtrimit tatimor | Aktiviteti 2.4.3. 1. Krijimi i nje seti te ri  kriteresh risku bazuar ne te dhenat qe sigurohen nga pasqyrat financiare vjetore te dorezuara nga tatimpaguesit, si dhe shkeljeve te tjera te mundshme te legjislacionit tatimor.  Aktiviteti 2.4.3. 2.Analiza dhe investigimi i shitjeve fiktive te aksioneve te kompanive aksionere  Aktiviteti 2.4.3. 3. Hetimi i skemave te mashtrimit me TVSh-ne (Skema karusel)  Aktiviteti 2.4.3. 4.Analizimi i te dhenave nga palet e treta (Dogana) per evidentimin e skemave te mashtimit tatimor.  Aktiviteti 2.4.3. 5. Analiza dhe investigimi i sektorëve dhe fenomeneve me risk si informaliteti në paga në sektorët e ndërtimit, industrinë e turizmit, shërbimeve të ndryshme,  etj.  Aktiviteti 2.4.3. 6.Analiza dhe investigimi i informalitetit ne sektorin e fushës së ndërtimit dhe nënkontraktorëve të cilët ofrojnë shërbime dhe aksesorë për këtë fushë.  Aktiviteti 2.4.3. 7. Analiza dhe investigimi i informalitetit ne sektorin e fushes operatoreve te turizmit.  Aktiviteti 2.4.3. 8.Analiza dhe investigimi i informalitetit ne sektorin e fushës së shitjeve dhe blerjeve online.  Aktiviteti 2.4.3. 9.Analiza dhe investigimi i informalitetit në sektorin e fushës së subjekteve që ofrojnë shërbime konsulence, sherbime IT, shërbime inxhinierie, dhe të tjera në teknologjinë e informacionit.  Aktiviteti 2.4.3. 10. Analiza dhe investigimi i informalitetit në sektorin e fushës farmaceutikës dhe kozmetikës.  Aktiviteti 2.4.3. 11.Analiza dhe investigimi i informacioneve të siguruara nga palë të treta si, qytetarë, media, institucione të tjera shtetërore dhe private.  Aktiviteti 2.4.3. 12.Analiza dhe investigimi i informacioneve të siguruara nga institucione të tjera me trajtim të rasteve që kanë të bëjnë me pastrimin e parave ,transaksionet e dyshimta,  etj. | 2024 | Qershor 2027 | DPT |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti 2023)** | **Vlera e synuar** | | | |
| **2024** | **2025** | **2026** | **2027** |
| Rritja e të ardhurave nga tatimi mbi fitimin me 0.7% e PBB brenda 2027. | Të ardhurat nga TF 2.4% e PBB | 0.22% e PBB | 0.24% e PBB | 0.12% e PBB | 0.12% e PBB |
| Rritja e të ardhurave nga tatimi mbi qeranë me 0.16% të PBB, brenda 2027. | Të ardhurat nga tatimi mbi qeranë, 0.21% e PBB | 0.02% e PBB  ose 15% rritje e të ardhurave nga tatimi mbi qeratë | 0.04% e PBB  ose 20% ardhurave nga tatimi mbi qeratë | 0.05% e PBB ose 20% rritje e të ardhurave nga tatimi mbi qeratë | 0.05% e PBB ose 20% rritje e të ardhurave nga tatimi mbi qeratë |
| Staf i trajuar mbi investigimet e shmangieve tatimore |  | 12 inspektorë të trajnuar |  |  | 12 inspektorë të trajnuar |
| Plan veprimi për rastet e ndarjes artificiale të bizneseve | Nuk ka |  | Plani i veprimit është miratuar |  |  |
| Numri i hetimeve tatimore të kryera nga administrata tatimore[[7]](#footnote-7) | 193 | 50 | 150 | 150 | 150 |

Gjithashtu, nga masat e marra nën këtë komponent vlerësohet të arrihet rritje në të ardhurat tatimore nga masat që do të merren nga plani i veprimit, por efekti statistikor në të ardhura nuk mund të vlerësohet.

**Masa 2.4.1. Rregulli i përgjithshëm anti-abuzim (GAAR) zbatohet në mënyrë efektive dhe të veprojë si frenues për organizimet artificiale tatimore**

Me ligjin e tatimin mbi të ardhurat dhe në ligjin e procedurave tatimore ka përcaktime të rëndësishme ligjore lidhur me rregullin e përgjithshëm anti abuzim. Zbatimi i drejtë i këtyre dispozitave kërkon së pari një staf të trajnuar. Për këtë arsye, një theks i rëndësishëm në këtë masë është trajnimi i 12 inspektorëve vetëm për rastet e shmangieve tatimore, pwr tw cilin është përcaktuar Aktiviteti 2.4.1.1: Trajnime për stafin e administatës tatimore mbi rregullat dhe kontrollet për anti-shmangien tatimore.

**Masa 2.4.2: Hartimi i masave anti-evazion për të luftuar organizimet artificiale më të përhapura si të vetpunësuarit fiktiv dhe ndarja artificiale e subjekteve**

Me qëllim lehtësimin e barrës tatimore të bizneseve të vogla dhe të mesme, që të rriten dhe zgjerohen, kemi aplikuar prej vitesh një politikë përjashtimi nga tatimi të ardhurat individuale të personave fizikë të kategorizuar si biznese të vogla. Bazuar në politikën fiskale të përjashtimit nga tatimi i biznesve me të ardhura deri në 14 milionë lekë, rezulton se 90% e bizneseve janë të përjashtur nga tatimi. Mbi pragun prej 14 milionëw lek, aplikohet norma 15% e tatimfitimit.

Megjithatë, ky progresivitet i tatimit mbi të ardhurat në disa momente ka krijuar një incentivë të gabuar në lidhje me favorizimin e trajtimit të të vetëpunësuarve jashtë skemës së tatimit mbi të ardhurat personale nga puna ose ndarje artificiale të subjekteve.

Pragu i skemës së progesivitetit nxit shmangie të tatimeve që tatimpaguesit të qëndrojnë poshtë këtij pragu dhe për rrjedhjë t’i shmangen tatimeve. Ose ka raste kur bizneset që arrijnë pragun me qarkullim mbi 14 milionë lek, copëzohen me qëllim që të shmangin tatimet

Për të adresuar këto fenomene, gjatë kohës së kësaj Strategjie, administrata tatimore do të jetë e fokusuar në:

* Aktiviteti 2.4.2.1 Evidentimi dhe trajtimi i tatimpaguesve që përfitojnë nga vetpunësimi fiktiv dhe ndarja artificial e subjekteve.
* Aktiviteti 2.4.2.2: Hartimi i një plani sektorial per të evidentuar tatimpaguesit me marzhe të vogla në tatim fitim.
* Aktiviteti 2.4.2.3: Digitalizimi i deklarimit të qirave në sistemin CATS dhe kontrollet për çmimet e aplikuara të qirave.

**Masa 2.4.3 Forcimi i hetimeve kundër mashtrimit tatimor**

Në kuadër të planit të Rritjes janë parashikuar të kryhen 500 hetime ndaj tatimpaguesve, brenda qershor 2027. Realizimi i këtij indikatori do të bazohet në fenomenet, sektorët dhe llojet e taksave të përcaktuar në një listë prej 12 aktivitesh si më poshtë vijon.

1. Aktiviteti 2.4.3. 1. Krijimi i nje seti te ri  kriteresh risku bazuar ne te dhenat qe sigurohen nga pasqyrat financiare vjetore te dorezuara nga tatimpaguesit, si dhe shkeljeve te tjera te mundshme te legjislacionit tatimor.
2. Aktiviteti 2.4.3. 2.Analiza dhe investigimi i shitjeve fiktive te aksioneve te kompanive aksionere
3. Aktiviteti 2.4.3. 3. Hetimi i skemave te mashtrimit me TVSh-ne (Skema karusel)
4. Aktiviteti 2.4.3. 4.Analizimi i te dhenave nga palet e treta (Dogana) per evidentimin e skemave te mashtimit tatimor.
5. Aktiviteti 2.4.3. 5. Analiza dhe investigimi i sektoreve dhe fenomeneve me risk si informaliteti ne paga ne sektoret e ndertimit, industrine e turizmit, sherbimeve te ndryshme,  etj.
6. Aktiviteti 2.4.3. 6.Analiza dhe investigimi i informalitetit ne sektorin e fushes se ndertimit dhe nenkontraktoreve te cilet ofrojne sherbime dhe aksesore per kete fushe.
7. Aktiviteti 2.4.3. 7. Analiza dhe investigimi i informalitetit ne sektorin e fushes operatoreve te turizmit.
8. Aktiviteti 2.4.3. 8.Analiza dhe investigimi i informalitetit ne sektorin e fushes shitjeve dhe blerjeve online.
9. Aktiviteti 2.4.3. 9.Analiza dhe investigimi i informalitetit në sektorin e fushës së subjekteve që ofrojnë shërbime konsulence, shërbime IT, shërbime Inxhinjerie, dhe të tjera të teknollogjisë së informacionit.
10. Aktiviteti 2.4.3. 10. Analiza dhe investigimi i informalitetit në sektorin e fushës farmaceutikes dhe kozmetikes.
11. Aktiviteti 2.4.3. 11.Analiza dhe investigimi i informacioneve te siguruara nga pale te treta si, qytetare, media, institucione te tjera shteterore dhe private.
12. Aktiviteti 2.4.3. 12.Analiza dhe investigimi i informacioneve te siguruara nga institucione te tjera me trajtim te rasteve qe kane te bejne me pastrimi i parave ,transaksionet e dyshimta  etj.

## **V.5 Komponenti 2.5: Reduktimi i punës së padeklaruar dhe nëndeklarimit të pagës reale**

**Objektivi**

Syniminë lidhje me komponentin 2.2 konsiston në rritjen në skemën e kontributeve me 5.5% të punonjësve (pozicioneve të punës) dhe rritjen e deklarimit të pagës reale të 16% të punësuarve. Në saj të masave që do të ndërmerren nën këtë komponent, synohet që të rriten të ardhurat nga tatimi mbi pagën dhe kontributet, me 0.18% të PPB ose 4.9 miliardëë lekë, për një periudhë 4vjecare.

**Konteksti**

Punësimi informal i punonjësve përfshin 4 komponentë: mosregjistrim i punonjësve, mosdeklarimi saktë i pagës, mosdeklarim i saktë i kohës së punës dhe mosdeklarim i saktë i kategorisë së punësimit ose profesionit. Në saj të zhvillimit ekonomik të vendit dhe punës së administratës tatimore, gjatë periudhës 2019-2023, numri i pozicioneve të punës është rritur me 33,343 ose 5%, ndërsa të ardhurat nga kontributet janë rritur me 45 miliardëë lek ose 47%. Ndikim në normën e lartë të rritjes së kontributeve kanë ndikuar reformat e pagave në administratën publike pra rritja e pagave ndjekur edhe nga sektori privat. Të dhënat e deri tanishme tregojnë për rritje të konsiderueshme ndër vite të numrit të pozicioneve të punës paraqitet si më poshtë:

Tabela : Numri i pozicioneve të punës, 2019-2023

|  |  |  |  |  |  |
| --- | --- | --- | --- | --- | --- |
| Vitet | 2019 | 2020 | 2021 | 2022 | 2023 |
| Numri i pozicioneve të punës | 699,801 | 686,271 | 701,736 | 719,696 | 733,144 |

Ecuria e të ardhurave nga kontributet paraqitet si më poshtë:

Tabela : Të ardhurat nga kontributet e sigurimeve shoqërore dhe shëndetësore, që mblidhen nga AT, 2019-2023

*Në % të PBB*

|  |  |  |  |  |  |
| --- | --- | --- | --- | --- | --- |
| Viti | 2019 | 2020 | 2021 | 2022 | 2023 |
| Të ardhurat ndër vite nga kontributet | 5.57% | 5.71% | 5.73% | 5.54% | 6.02% |

*Burimi: Drejtoria e Përgjithshme e Tatimeve*

**Punësimi informal nënraportimi**

Në kuadër të luftës kundër informalitetit në tregun e punës, AT monitoron problematikën e pagës mesatare në nivel Drejtorie Rajonale. Rritja e deklarimit të pagës reale është prioritet i administratëës tatimore e cila është e angazhuar maksimalisht për evidentimin e çdo mosrregjistrimi apo nëndeklarimi.

Gjatë vitit 2023, administrata tatimore ka pasur një fokus të shtuar tek elementët e pagës, duke evidentuar çdo detyrim në kontributet sociale dhe shëndetësore dhe duke gjurmuar e hetuar skemat e mundshme të ngritura nga këto subjekte për mospagesë të kontributeve të sigurimeve shoqërore dhe shëndetësore. Periodikisht, në mënyrë mujore evidentohen tatimpaguesit të cilët nuk deklarojnë, deklarojnë me zero ose ndryshojnë deklaratat e mëparshme me ulje.

Në kuadër të kësaj strategjie, nën këtë komponent janë parashikuar 7 masa që do ndërmerren për të adresuar fenomenin. Ndërmarrja e këtyre masave pritet të sjellë një rritje të të ardhurave tatimore me 4.9 miliardëë lek për tatimin mbi të ardhurat personale dhe kontributet e sigurimeve shoqërore dhe shëndetësore.

Tabela :Të ardhurat shtesë nga Komponenti 2.2 sipas zërave të taksave.

|  |  |  |  |  |  |
| --- | --- | --- | --- | --- | --- |
| *Në milionëë lekë* | | | | | |
| **Të ardhurat nga Komponenti 2.2.** | **2024** | **2025** | **2026** | **2027** | **Totali 2024-2027** |
| Tatimi mbi pagën | 82 | 273 | 382 | 491 | 1,229 |
| Kontributet e sigurimeve shoqërore dhe shëndetësore | 390 | 907 | 1,088 | 1,322 | 3,708 |
| **Totali** | **472** | **1,180** | **1,470** | **1,814** | **4,936** |
| *në % të PPB* | | | | | |
| Tatimi mbi pagën | 0.003% | 0.01% | 0.01% | 0.02% | 0.05% |
| Kontributet e sigurimeve shoqërore dhe shëndetësore | 0.02% | 0.04% | 0.04% | 0.05% | 0.14% |
| **Totali** | **0.02%** | **0.05%** | **0.05%** | **0.06%** | **0.18%** |

**Prioritetet:**

Prioritetet për periudhën 2024-2027 janë:

1. Rritja me 0.18% e PPB të të ardhurave nga tatimi mbi pagën dhe kontributet e sigurimeve shoqërore dhe shëndetësore;
2. Rritja e deklarimit të pagës reale të 16 % të punësuarve;
3. Përfshirja në skemën e kontribuesve me 5.5 % pozicione të rinj pune;
4. Hartimi i planit sektorial për identifikimin e punës së padeklaruar dhe nëndeklaruar.
5. Zhvillimi i një fushate të gjerë ndërgjegjësimi mbi përfitimet e punës së deklaruar.

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktivitetet** | **Fillimi** | **Mbarimi** | **Institucioni përgjegjës** |
| Masa 2.5.1: Hartimi i një plani të integruar në drejtim të mosdeklarimit të punonjësve. | Aktiviteti 2.5.1.1. Hartimi i një Plani Sektorial për identifikimin e punës së padeklaruar. | 2025 | 2027 | DPT/Inspektoriati i Punës /Shoqatat e biznesit |
| Masa 2.5.2: Përmirësimi i bashkëpunimit ndërinstitucional për koordinimin e veprimeve në kuadër të identifikimit të punës së padeklaruar ose nëndeklaruar, mbështetur në një strategji të qartë. | Aktiviteti 2.5.2.1 Përmirësimi i marrëveshjeve të bashkëpunimit me Institutin e Sigurimeve Shoqërore dhe Inspektoriatit Shtetëror të Punës dhe Shërbimeve Shoqërore lidhur me shkëmbimin e të dhënave Aktiviteti 2.5.2.1 Hartimi i një Plani Operacional Ndërinstitucional me strukturat AT, ISSH dhe ISHPSHSH | 2025 | 2027 | DPT në bashkëpunim me ISHPSHSH dhe ISSH |
| Masa 2.5.3: Analizimi i kategorive të personave të cilët kanë detyrimin të plotësojnë deklaratën individuale vjetore të të ardhurave. | Aktiviteti 2.5.3.1. Analizimi i deklaratave të DIVA-s, brenda vitit 2024. | 2024 | 2024 | DPT |
| Masa 2.5.4: Përmirësimi i analizave dhe shkëmbimit të të dhënave me palë të treta për të punën e padeklaruar ose nëndeklaruar | Aktiviteti 2.5.4.1:  Përmbushja nëpërmjet Dizenjimit (Compliance by Design). Përcaktimi dhe krijimi i kontrolleve në sistemin e deklarimit të listëpagesave që parandalojnë shmangien e kontributeve të sigurimeve shoqërore dhe shëndetesore.  Aktiviteti 2.5.4.2.Krijimi dhe përditësimi i kritereve të riskut në Modulin e Riskut që kanë të bëjnë me shmangien e pagesës së kontributeve te sigurimeve shoqërore.  Aktiviteti 2.5.4.3: Marrja e informacioneve nga planet sektoriale mbi të dhënat dhe analizat e kryera.  Aktiviteti 2.5.4.4. Organizimi i kontrolleve bazuar në perfundimet që rezultojnë nga kryqëzimi i të dhënave. | 2024 | 2026 | DPT/Pala që mirëmban sistemin, në bashkëpunim me AKSHI |
| Masa 2.5.5. Fushata të ndërgjegjësimit publik lidhur me përfitimet e pagesës së kontributeve. | Aktiviteti 2.5.5.1: Hartimi dhe implementimi i fushatës mbi përfitimet e punës së deklaruar. | 2025 | 2027 | DPT/ ISSH/ISHPSHSH |
| Masa 2.5.6: Zhvillimi i partneriteteve me përfaqësuesit e biznesit dhe të komunitetit për identifikimin e informalitetin në punësim. | Aktiviteti 2.5.6.1 Takime periodike me grupet e sipërmarrësve për të diskutuar mbi faktorët e informalitetit në punësim. | 2025 | 2027 | DPT/ Shoqatat e Biznesit |

**Treguesit e performancës dhe vlerat e synuara (në përqindje)**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti)** | **Vlera e synuar** | | | |
| **2024** | **2025** | **2026** | **2027** |
| Rritja me 0.18% e PBB të të ardhurave nga tatimi mbi pagën dhe kontributet e sigurimeve shoqërore dhe shëndetësore. | 7.48% e PBB në 2023 | 0.02%  të PBB-së | 0.05%  të PBB-së | 0.05%  të PBB-së | 0.06%  të PBB-së |
| Rritja e deklarimit të pagës reale të 16 % të punësuarve, në fund të 2027. | 20 % e punonjësve me pagë nën kufirin e përjashtimit | 2% të punonjësve u rritet deklarimi i pagës | 3.4 % të punonjësve u rritet deklarimi i pagës | 4.7 % të punonjësve u rritet deklarimi i pagës | 4.7 % të punonjësve u rritet deklarimi i pagës |
| Rritja e numrit në skemën e kontribuesve me 5.5 % të punonjësve, në fund të 2027. | 733.144 në vitin 2023 | 1% të punonjësve të rinj në skemë | 1.6% të punonjësve të rinj në skemë | 1.3% të punonjësve të rinj në skemë | 1.6% të punonjësve të rinj në skemë |

Më poshtë është një përshkrim i masave dhe aktiviteteve për realizimin e këtij komponenti.

**Masa 2.5.1. Hartimi i një Plani të Integruar në drejtim të mosdeklarimit të punonjësve**

Hartimi i tërësisë së masave për adresimin e punës informale do të synojë në rritjen me 5.5 % të numrit të të punësuarve, të cilët do të formalizohen. Kalimi i punonjësve nga ekonomia informale tek punësimi formal është i vështirë. Përveç zbulimit dhe sanksioneve, do të ndiqen qasje politikash të integruara, AT do të hartojë një Plan Sektorial për të adresuar këtë problematikë.

* Aktiviteti 2.5.1.1. Hartimi i një Plani Sektorial për identifikimin e punës së padeklaruar.

**Masa 2.5.2. Përmirësimi i bashkëpunimit ndërinstitucional për koordinimin e veprimeve në kuadër të identifikimit të punës së padeklaruar ose nëndeklaruar, mbështetur në një strategji të qartë**

Institucione përgjegjëse për trajtimin e informalitetit në punë janë: Administrata Tatimore (AT) në lidhje me tatimet dhe taksat, Instituti i Sigurimeve Shoqërore në lidhje me kontributet shoqërore dhe Inspektoriati Shtetëror i Punës dhe Shërbimeve Shoqërore (ISHPSHSH) në lidhje me respektimin e Kodit të Punës. AT ka pasur një koordinim më të mirë ndërinstitucional në nivel operacional me këto institucione. Megjithatë, ekziston nevoja për të përmirësuar modelet e bashkëpunimit duke avancuar në shkëmbime të dhënash më të detajuara, si dhe një planifikim operacional më të organizuar (në vend të kontrolleve sporadike), bazuar në një qasje tërësore dhe të integruar.

* Aktiviteti 2.5.2.1 Përmirësimi i marrëveshjeve të bashkëpunimit me Institutin e Sigurimeve Shoqërore dhe Inspektoriatin Shtetëror të Punës dhe Shërbimeve Shoqërore lidhur me shkëmbimin e të dhënave

Rishikimi i marrëveshjeve aktuale të bashkëpunimit dhe ndërtimi i formave të komunikimit nëpërmjet sistemeve dhe web- serviseve për shkëmbimin e të dhënave ndërmjet palëve.

* Aktiviteti 2.5.2.2 Hartimi i një Plani Operacional Ndërinstitucional për bashkëpunimin dhe kontrollet mes AT, ISSH dhe ISHPSHSH

Bashkëpunimi mes Administratës Tatimore, ISSH dhe Inspektoriatit Shtetëror të Punës dhe Shërbimeve Shoqërore do të fokusohet jo vetëm për kontrollet e përbashkëta për punësimet në të zezë, por edhe për nëndeklarimet e pagës reale, sidomos tek punonjësit të cilët punojnë me turne dhe për të cilat aplikohet një shtesë page mbi pagën bazë.

**Masa 2.5.3: Analizimi i kategorive të personave të cilët kanë detyrimin të plotësojnë deklaratën individuale vjetore të të ardhurave**

Në ndryshimet ligjore të ndërmarra gjatë vitit 2019 dhe 2023, pjesë e kategorisë së individëve të cilët kishin detyrimin për plotësimin e Deklaratës Individuale Vjetore të të Ardhurave (DIVA) u bë edhe kategoria e individëve të punësuar në më shumë se një punëmarrës. Ky ndryshim ligjor ndikoi në rritjen e numrit të deklaratave të plotësuara nga 13,553 deklarata që rezultonin gjatë vitit 2019, në rreth 73.000 deklarata të pritshme për tu dorëzuar në vitin 2023. Në vitet pasuese bazuar ne Ligjin e ri “Për tatimin mbi te ardhurat” pritet një zgjerim të individëve të cilët do duhet të plotësojnë DIVA, pasi kufiri ndryshon nga 2 milionëëlLek në 1.2 milionëë lek, si dhe do të ndërmerren hapa të mëtejshëm për ndërgjegjësimin e tatimpaguesve në lidhje me plotësimin e kësaj deklarate.

* Aktiviteti 2.5.3.1.Kryerja e analizave nga deklarata e DIVA brenda vitit 2024.

Kjo masë është kusht i Planit të Rritjes. Komisioni i Riskut të administratës tatimore në datën 29.04.2024, me vendimin nr. 18, ka miratuar propozimet nga Drejtoria e Kontrollit të Specializuar e cila është drejtoria kryesore e përfshirë në këtë proçes:

* 1. Plani i përmbushjes së individëve me të ardhura të larta 2022 - Auditimi i 100 individëve me të ardhura të larta.
  2. Plani i Veprimit për Individët DIVA 2023

Bazuar në Planin e Veprimit të DIVA individët 2023, janë identifikuar 6708 individë të mospërputhshmërisë për DIVA 2023 dhe për ta janë dhënë sanksione sipas ligjit për procedurat tatimore si: bllokimi i llogarive bankare. Për shkak të këtyre masave janë paguar rreth 15 milionëë lek. Ka nisur puna për DIVA 2024, në të cilin ndryshimi i madh është pragu i poshtëm me 1,2 milionëë lek për deklarimin DIVA.

**Masa 2.5.4: Përmirësimi i analizave dhe shkëmbimit të të dhënave me palë të treta për të evidentuar punonjësit e paregjistruar dhe nëndeklarimin e pagës reale**

DPT do të ketë fokus të veçantë identifikimin e punonjësve jashtë listëpagesave të deklaruara në sistem. Administrata Tatimore do të identifikojë grupimet më të larta të punës së mundshme informale midis statistikave të fuqisë punëtore, që tregojnë aktivitetin e vërtetë ekonomik dhe numrin e punëtorëve. Përputhja sistematike e të dhënave me palët e treta, Instituti i Sigurimeve Shoqërore (ISSH) dhe Inspektoriati Shtetëror i Punës dhe Shërbimeve Shoqërore (ISHPSHSH) është gjithashtu e nevojshme për të pasur efektivitet në identifikimin e tatimpaguesve të paregjistruar. Grupimi i madh i të ardhurave të deklaruara në ose nën pagën minimale gjithashtu do të jetë pjesë e auditeve dhe do të hetohen duke përdorur teknika analitike.

Në këtë drejtim, DPT do të ndërmarrë hapat e mëposhtëm:

* Aktiviteti 2.5.4.1 Përmbushja nëpërmjet Dizenjimit (Compliance by Design). Përcaktimi dhe krijimi i kontrolleve në sistemin e deklarimit të listëpagesave që parandalojnë shmangien e kontributeve të sigurimeve shoqërore dhe shëndetësore
* Aktiviteti 2.5.4.2 Krijimi dhe përditësimi i kritereve të riskut në Modulin e Riskut që kanë të bëjnë me shmangien e pagesës së kontributeve te sigurimeve shoqërore.
* Aktiviteti 2.5.4.3 Marrja e informacioneve nga planet sektoriale mbi të dhënat dhe analizat e kryera
* Aktiviteti 2.5.4.4. Organizimi i kontrolleve bazuar në përfundimet që rezultojnë nga kryqëzimi i të dhënave

**Masa 2.5.5. Fushata të ndërgjegjësimit publik lidhur me përfitimet e pagesës së kontributeve**

Përpos tërësisë së masave të mësipërme, do të organizohet një fushatë e gjerë kombëtare sensibilizuese mbi punësimin formal. Synimi i fushatës është që gradualisht do të ndihmojë në ndryshimin e vlerave, normave dhe besimeve në lidhje me përfitimet. Zhvillimi i një fushate të gjerë ndërgjegjësimi, duke garantuar konfidencialitetin e të dhënave të individit, dhe rritjen e ndërgjegjësimit se raportimi i punës së pa deklaruar dhe nëndeklarimet e pagës, janë një përfitim jo vetëm për shtetin por mbi të gjitha për individin. Gjithashtu, elementë të kësaj fushate do të jenë:

* Edukimi i tatimpaguesve në lidhje me rreziqet jo-tatimore të nëndeklarimit të të ardhurave, si për shembull: pakësimi i pagesës së kontributeve të sigurimeve, qasje të kufizuar në kredi dhe aftësi e kufizuar për të shitur një biznes në të ardhmen.
* Marrja e informacionit të detajuar nga tatimpaguesit me qëllim rritjen e aftësive për të zbuluar dhe trajtuar aktivitetet e ekonomisë informale. Kjo ka për qëllim rritjen e besimit të komunitetit në efektivitetin e administratës duke demonstruar se shmangësit e tatimeve janë vënë para përgjegjësisë dhe do shërbejë si një pengesë e rëndësishme për të tjerët që mund të mendojnë të angazhohen në mosrespektimin e ligjit.
* Publikimi i masave/veprimeve kundër evazionit. Raportimi i rezultateve të arritura duke përfshirë ndjekjet penale të suksesshme që rrjedhin nga këto aktivitete.

Në mënyrë të përmbledhur, aktiviteti do të jetë.

* Aktiviteti 2.5.5.1**:** Hartimi i Planit të informimit dhe përcaktimi i elementëve të fushatës mbi përfitimet e punës së deklaruar.

**Masa 2.5.6: Zhvillimi i partneriteteve me përfaqësuesit e biznesit dhe të komunitetit për identifikimin e informalitetin në punësim**

Në këtë drejtim, DPT do të zhvillojë takime periodike me grupet e interesit dhe kategori të ndryshme biznesi që janë identifikuar si problematike, në kuadër të trajtimit të punës së padeklaruar,për të diskutuar dhe për t’i dhënë zgjidhje punës së padeklaruar dhe konkurrencës së padrejtë, sipas specifikave të biznesve.

* Aktiviteti 2.5.6.1 Takime periodike me Grupet e biznesit për të diskutuar mbi faktorët e informalitetit në punësim

## **V. 6. Komponenti 2.6. Reduktimi i kostove të pajtueshmërisë dhe rritja e besimit tek administrata tatimore**

**Objektivi**

Objektivikryesor i këtij komponenti konsiston në uljen e kostove të pajtueshmërisë dhe rritjen e cilësisë së shërbimit së administratës tatimore dhe besimit të komunitetit dhe zbatimi i kushteve të përcaktuara në Planin e Rritjes.

**Konteksti**

Sikurse është evidentuar në sesionet e mësipërme të kësaj strategjie, progres i dukshëm është arritur në uljen e kostove dhe lehtësimin e pajtueshmërisë vullnetare për tatimpaguesit. Një ekuilibër i duhur midis ofrimit të shërbimit, uljes së kostove dhe lehtësi për pajtueshmërinë vullnetare nga njëra anë dhe zbatimit të masave ndëshkuese ndaj kategorive mospërmbushëse nga ana e administratës tatimore është thelbësor për përmirësimin e klimës, konkurueshmërisë dhe barazisë në të bërit biznes. Për këtë arsye, në këtë Strategji janë parashikuar prioritetet dhe masat, si më poshtë.

**Prioritetet:**

Prioritetet për periudhën 2024-2027 janë:

* Zbatimi plotësisht i kushteve sipas Planit të Rritjes:

1. 100% e deklaratave individuale të të ardhurave personale do të parambushen brenda dhjetorit 2026;
2. Hartimi dhe miratimi i Planit të Integritetit të administratës tatimore brenda 2025.

* Hartimi dhe miratimi i Strategjisë së Shërbimit të tatimpaguesve.

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktivitetet** | **Fillimi** | **Mbarimi** | **Institucioni përgjegjës** |
| Masa 2.6. 1: Hartimi dhe miratimi i strategjisë për shërbimin e tatimpaguesve | Aktiviteti 2.6.1.1. Përmirësimi i udhëzuesve shpjegues për subjektet tatimpaguese dhe konsulentet e tyre.  Aktiviteti 2.2.6.1.2. Përmirësimi i proceseve tatimore nëpërmjet ndërveprimit dhe komunikimit të rregullt dhe në kohe me tatimpaguesit dhe konsulentët e tyre . | 2024 | 2025 | DPT në bashkëpunim me administratën tatimore suedeze ( SIDA) |
| Masa 2.6.2: Ulja e kohës mesatare të rimbursimit të TVSH-së | Aktiviteti 2.6.2.2 Finalizimi i modulit të automatizimit të pagesës së shumës së miratuar për rimbursim nëpërmjet realizimit të lidhjes automatike ndërmjet sistemit C@ts të Tatimeve dhe sistemit AFMIS të Thesarit | 2025 | 2026 | DPT/  MF/Drejtoria e Përgjithshme e Thesarit |
| Masa 2.6.3 Digitalizimi i proceseve të punës | Aktiviteti 2.6.3.1 Publikimi i sherbimit UserTest në ëeb: tatime.gov.al, për informimin e individëve në lidhje me detyrimin për deklarim te DIVA  Aktiviteti 2.6.3.2 Implementimi i deklaratave të reja të Tatimit në Burim dhe DIVA dhe paraplotësimi i deklaratave.  Aktiviteti 2.6.3.3 Implementimi i deklaratave të reja, në zbatim te Ligjit te ri "Për tatimin mbi te ardhurat“.  Aktiviteti 2.6.3.4. Digitalizimi i deklarimit të të dhënave pronësi /qira të ambjenteve të ushtrimit të aktivitetit nga ana e tatimpaguesve.  Aktiviteti 2.6.3.5. Vendosja e rregullave të reja në plotësimin e deklaratave (Compliance by Design).  Aktiviteti 2.6.3.6 Përmirësim i procedurave të mbledhjes së Borxhit, finalizimi i projektit “Dixhitalizimi i komunikimit me Bankat për bllokimin/zhbllokimin e llogarive bankare”. | 2024 | 2026 | DPT/AKSHI |
| Masa 2.6.4: Ngritja e një kuadri më të strukturuar për sigurimin e pacënueshmërisë së vlerave dhe integritetit të AT. | Aktiviteti 2.6.4.1. Hartimi dhe zbatimi i Planit të Integritetit për Administratën Tatimore.  Aktiviteti 2.6.4.2. Zbatimi i një programi të dedikuar për antikorrupsionin. | 2024  2024 | 2025  2026 | DPT |
| Masa 2.6.5: Dizenjimi i proceseve të punës dhe shërbimeve në ndërveprim me tatimpaguesit dhe konsulentët e tyre. | Aktiviteti 2.6.5.1. Krijimi i një Forum Këshillimor pranë DPT me ekspertë fiskalë, kontabilistë dhe përfaqësues të shoqatave profesionale për dizenjimin e proceseve dhe shërbimeve tatimore. | 2025 | 2026 | DPT/MF |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti 2023)** | **Vlera e synuar** | | | |
| **2024** | **2025** | **2026** | **2027** |
| Rritja e cilësisë së shërbimit të tatimpaguesve | 49% e bizneseve konstatojnë përmirësim në komunikimin me AT;  72% e bizneseve kanë qartësi mbi informacionin tatimor. |  |  |  | 60% e bizneseve konstatojnë përmirësim në komunikimin me AT  90% e bizneseve kanë qartësi mbi informacionin tatimor (do ndryshohen indikatorët sipas vlerave bazë) |
| Implementimi i deklaratave të reja të Tatimit në Burim dhe paraplotësimi i deklaratës DIVA | 73,000 deklarata |  |  | 100% |  |
| Ulja e kohës mesatare të rimbursimit të TVSH-së | Afati mesatar 35 ditë |  |  |  | Afati mesatar brenda 25 ditëve |
| Krijimi i një Forumi këshillues tek DPT me ekspertët kontabël, kontabistët e shoqatat e biznesit. |  |  | Qershor 2025 |  | Krijohet |
| Hartimi i Planit të integritetit të Administratës tatimore |  |  | Qershor 2025 |  |  |

Më poshtë është një përshkrim i masave dhe aktiviteteve për realizimin e këtij komponenti.

**Masa 2.6.1: Hartimi i një strategjie për shërbimin e tatimpaguesve**

Përmirësime pozitive janë bërë ndër vite nga administata tatimore për digitalizimin e shërbimeve dhe rritjen e rolit këshillimues të saj. Shërbimi për tatimpaguesit, si prioritet i rëndësishëm, është pjesë e Strategjisë së përgjithshme të Administratës Tatimore.

Brenda vitit 2025 nën asistencën dhe partneritetin e Administratës Tatimore Suedeze do të hartohet Strategjia për Shërbimin e Tatimpaguesit. Strategjia do të përshkruajë vizionin e shërbimeve që AT do të sigurojë për tatimpaguesit dhe konsulentët e tyre. Për të adresuar këtë rekomandim, AT do të punojë drejt përmirësimit të udhëzimeve interpretuese për taksapaguesit dhe konsulentet e tyre, si dhe përmirësimin e shërbimeve dhe proceseve tatimore nëpërmjet ndërveprimit të rregullt me përdoruesit e shërbimeve të administratës tatimore.

* Aktiviteti 2.6.1.1. Përmirësimi i udhëzuesve shpjegues për subjektet tatimpaguese dhe konsulentet e tyre.
* Aktiviteti 2.2.6.2. Përmirësimi i shërbimeve dhe proceseve tatimore nëpërmjet ndërveprimit dhe komunikimit të rregullt dhe në kohë me përdoruesit e shërbimeve të administratës tatimore

**Masa 2.6.2: Ulja e kohës mesatare të rimbursimit të TVSH-së**

* Aktiviteti 2.6.2.1 Automatizimi i pagesës së shumës së miratuar për rimbursim nëpërmjet realizimit të lidhjes automatike ndërmjet dy sistemeve, sistemit C@ts të Tatimeve dhe sistemit Afmis të Thesarit.

**Masa 2.6.3: Digjitalizimi i proceseve të punës**

* Aktiviteti 2.6.3.1 Publikimi i shërbimit UserTest në web: tatime.gov.al, për informimin e individëve në lidhje me detyrimin për deklarim te DIVA.
* Aktiviteti 2.6.3.2 Implementimi i deklaratave të reja të Tatimit në Burim dhe DIVA dhe paraplotësimi i deklaratave,
* Aktiviteti 2.6.3.3 Implementimi i deklaratave të reja, në zbatim të Ligjit të ri "Për tatimin mbi të ardhurat”.
* Aktiviteti 2.6.3.4 Digjitalizimi i deklarimit të të dhënave pronësi /qira të ambjenteve të ushtrimit të aktivitetit nga ana e tatimpaguesve.
* Aktiviteti 2.6.3.5 Vendosja e rregullave në plotësimin e deklaratave (Compliance by Design).
* Aktiviteti 2.6.3.6 Përmirësim i procedurave të mbledhjes së borxhit, finalizimi i projektit “Digjitalizimi i komunikimit me Bankat për bllokimin/zhbllokimin e llogarive bankare”

Aktiviteti për zbatimin e deklaratave të reja të tatimit në burim dhe DIVA dhe plotësimi paraprak i deklaratave është kusht i Planit të Rritjes që do të përmbyllet brenda vitit 2026.

Kjo lidhet edhe me zbatimin e ligjit të ri për të ardhurat.

Administrata tatimore ka një kontratë me zhvilluesin 'Për përmirësimin e sistemit C@TS' është lidhur në 2 gusht 2024 dhe zgjat një vit. Kjo kontratë përfshin zbatimin e Ligjit të ri dhe përmirësimin e sistemit C@TS.

Sipas planit të punës të rënë dakord me zhvilluesin, duhet të realizohen sa vijon:

* + Zbatimi i 5 deklaratave të reja (lista e pagesës, Deklarata e tatimit në burim, pasqyra e tatimit mbi fitimin e korporatës, pasqyra e tatimit mbi të ardhurat e biznesit personal, pasqyrat individuale), e cila përfshin analiza, zhvillim, testim, zbatim.
  + Ndryshime në Modulin e Regjistrimit (shtimi i responsiveve të reja, formularët e regjistrimit ose ndryshime të të dhënave nga e-albania, C@TS, rregullat e regjistrimit, kombinimi i sfungjerëve, procedurat automatike të regjistrimit/regjistrimit, kodet e të ardhurave,
  + Analiza dhe përditësimi i raporteve ekzistuese në C@TS, për të dhënat e deklaratave, detyrimit tatimor, historikut të punësimit, kryqëzimit të faturave nga Fiskalizimi etj si dhe raporteve të reja të regjistrimit, riskut etj.
  + Analiza e Modulit të Shkaqeve dhe përditësimi për çështjen e regjistrimit, kontrollit, rimbursimit, nënshkrimit dixhital të vizitës së tatimpaguesit, etj.

**Masa 2.6.4: Ngritja e një kuadri më të strukturuar për sigurimin e pacënueshmërisë së vlerave (integritetit)**

Administrata tatimore do të fokusohet në zhvillimin e një kornizë më gjithëpërfshirëse të sigurimit të integritetit që përcakton, komunikon dhe promovon standardet e sjelljes; monitoron dhe zbaton ato standarde, korrigjon gabimet, vlerëson dhe raporton mbi rezultatet e punës së çdo inspektori.

* Aktiviteti 2.6.4.1. Hartimi dhe zbatimi i Planit të Integritetit për Administratën Tatimore

Ky është një kusht i Planit të Rritjes që duhet të plotësohet brenda qershorit 2025. Puna ka nisur nga administrata tatimore. Administrata Tatimore ka përfunduar draftin e Planit të Integritetit dhe është në diskutime me aktorët kryesorë. Ky draft plan është rezultat i një procesi vlerësimi të gjatë dhe të detajuar, i cili ka nisur në nëntor 2023 dhe ka përfunduar në tetor 2024. Ky plan integriteti është hartuar në kuadër të projektit “Forcimi i integritetit për përmirësimin e shërbimeve publike”, i zbatuar nga Instituti për Demokraci dhe Ndërmjetësim. me mbështetjen financiare të Ambasadës Suedeze në Tiranë, e cila bashkëpunoi ngushtë me grupin e punës të ngritur nga Drejtori i Përgjithshëm dhe stafin kyç të DPT-së. Procesi përfshin identifikimin dhe analizimin e rreziqeve të integritetit, si dhe diskutimin e sjelljeve joetike dhe joprofesionale që mund të shfaqen brenda institucionit.

* Aktiviteti 2.6.4.2. Zbatimi i një programi të dedikuar për antikorrupsionin. Kryerja e trajnimeve dhe njohja e punonjësve të administratës tatimore mbi mënyrat e sjelljes (Kodi i Etikës), ligjin për Bilbilfryrësit dhe ligjin për konfliktin e interesit.

**Masa 2.6.5: Procese dhe shërbime tatimore në ndërveprim të rregullt me përdoruesit e shërbimeve të DPT**

Ndërsa AT angazhohet herë pas herë me tatimpaguesit dhe ekspertët fiskalë apo kontabilistët, nuk ka një forum të rregullt me këta aktorë. Këshilli Tatimor është forum, i cili përfshin AT-në dhe përfaqësues të komunitetit të biznesit, por ky Këshill është i fokusuar të ofrojë konsultime dhe këshillime për Ministrinë e Financave përsa lidhet me çështjet e dispozitave ligjore dhe nënligjore të politikave fiskale.

Përfshirja në diskutime dhe angazhimi i tatimpaguesve, kontabilistëve dhe ekspertëve fiskalë në hartimin e akteve ligjore dhe nënligjore tatimore, formularëve, procedurave dhe sistemeve të deklarimit, do të ndihmojë në thjeshtimin e sistemit tatimor dhe uljen e kostove të pajtueshmëris së detyrimeve tatimore.

* Aktiviteti 2.6.5.1. Krijimi i një Forum Këshillimor pranë AT me ekspertë fiskalë, kontabilistë dhe përfaqësues të shoqatave profesionale për dizenjimin e proceseve dhe produkteve tatimore.

## **V. 6. Komponenti 2.7. Përmirësimi i cilësisë së shërbimit të ofruar nga administratës tatimore nëpërmjet zhvillimit të kapaciteteve institucionale**

**Objektivi**

Objektivi është rritja e efikasitetit të administratës bazuar në parimet e një Administrate Tatimore Efektive dhe rritja e bashkëpunimit me palët e treta.

**Konteksti**

Forcimi dhe modernizimi i agjencive të administrimit të të ardhurave është thelbësor për mbledhjen efektive të të ardhurave. Ndërkohë që përfshirja e masave të reja të politikës së të ardhurave mund çojë në rritje të tyre, pjesa më e madhe varet nga efikasiteti i administratës bazuar në parimet e një Administrate Tatimore Efektive.

Janë ndërmarrë disa hapa të rëndësishëm për të përmirësuar efektivitetin e AT-së vitet e fundit.

Prej viti 2015, deklarimi elektronik është forma e vetme e deklarimit të çdo deklarate tatimore, për cdo përgjegjësi dhe për çdo tatimpagues.

Prej vitit 2017, Administrata Tatimore ka vijuar me ofrimin e shërbimeve online per tatimpaguesit dhe individët, ku aktualisht 95% e kërkesave trajtohen elektronikisht nëpërmjet portalit e-albania. Aktualisht AT është në fazën e zhvillimeve për automatizimin dhe digjitalizimin e disa proceseve, gjithashtu pritet të shtohen edhe 10 shërbime të reja online. Tashmë, AT ka një sistem modern të IT-së, bashkëveprimi elektronik me taksapaguesit është procedurë normale duke përfshirë regjistrimin elektronik të deklaratave tatimore. Struktura e AT-së është thjeshtuar, është krijuar një Qendër Kombëtare e Thirrjeve dhe është bërë një progres domethënës në zhvillimin e një qasjeje moderne të menaxhimit të riskut të pajtueshmërisë.

Në partneritet me Institutin e Statistikave dhe Regjistrin Kombëtar të Biznesit, AT ka ndërmarrë gjithashtu një rifreskim gjithëpërfshirës të kodeve ekonomike te bisneseve dhe të dhënave të tjera të tatimpaguesve të regjistruara në regjistrin e saj kombëtar të tatimpaguesve. Për më tepër, projekti i Fiskalizimit po i siguron AT-së të dhëna sasiore dhe cilësore në kohë reale.

Faqja e internetit të Administratës Tatimore është konceptuar për të qënë user-friendly në funksion të informimit të tatimpaguesve dhe individëve për lehtësimin dhe rritjen e nivelit të permbushjes së detyrimeve tatimore. Kjo faqe përmban informacion të përditësuar për legjislacionin tatimor në fuqi, kalendarin tatimor, njoftime periodike për ndryshimet ligjore dhe detyrimet apo afatet e deklarimit dhe pagesës, kontaktet dhe kanalet e komunikimit me Drejtorinë e Përgjithshme të Tatimeve dhe Drejtoritë Rajonale Tatimore etj, si dhe është e ndërtuar dhe orientuar sipas kategorive të tatimpaguesve: Individë, Biznese, OJF&Ente publike.

Gjithashtu, një menu e veçantë për Fiskalizimin ofron informacion të detajuar si për tatimpaguesit ashtu edhe për ofruesit e zgjidhjeve softëerike. Në kuadër të zbatimit të ligjit të ri për tatimin mbi të ardhurat, në faqe u krijua një menu e dedikuar me informacion të detajuar për bazën ligjore, si dhe informacione te tjera ne nevojshme.

Qendra e Thirrjeve është strukturë, pjesë përbërëse e Drejtorisë së Shërbimit për Tatimpaguesit, e cila pret thirrjet nga tatimpaguesit apo publiku i interesuar si dhe kryen thirrje dalëse sipas planeve të përbashkëta ta punës me funksionet e tjera të Administratës Tatimore.

**Prioritetet:**

Prioritetet për periudhën 2024-2027 janë:

* Ngritja e kapaciteteve institucionale në administratën tatimore;
* Fuqizimi i aftësive të Drejtorisë së Menaxhimit te Riskut (DMR);
* Zhvillimi i një administrate tatimore të aftë dhe efektive.

**Masat dhe aktivitetet**

|  |  |  |  |
| --- | --- | --- | --- |
| **Masa** | **Fillimi** | **Mbarimi** | **Institucioni përgjegjës** |
| Masa 2.7.1. Fuqizimi i Qendrës së Thirrjeve, si pjesë përbërëse e Strategjise së Shërbimit për Tatimpaguesit | 2024 | 2026 | DPT/Shërbimi i Tatimpaguesve në bashkëpunim me administratën tatimore suedeze ( SIDA) |
| Masa 2.7.2. Trajnimi për përdorimin, përpunimin dhe analizimin e të dhënave sasiore që sigurohen nga fiskalizimi dhe për të kryer projekte të veçanta të analizës duke përfshirë detyrimin për transferimin e aftësive te personeli i DPT-së | 2024 | 2026 | DPT, nën asistencën e partnerëve FMN |
| Masa 2.7.3. Shtrirja e analizave të riskut në çdo funksion të administratës tatimore | 2024 | 2027 | DPT/Shërbimi i Tatimpaguesve |
| Masa 2.7.4. Trajnim i stafit të Njësisë së Tatimpaguesve të Mëdhenj me qëllim rritjen e kapaciteteve për analizën dhe kontrollin e sektorëve specifikë të ekonomisë. | 2026 | 2027 | DPT në bashkëpunim me Shoqatat e Biznesit |
| Masa 2.7.5. Memorandume bashkëpunimi me universitetet për të zhvilluar kurse të analizës së të dhënave dhe shkencës së psikologjisë së sjelljes. | 2026 | 2027 | DPT në bashkëpunim me Universitetet |
| Masa 2.7.6. Bashkëpunim me universitetet, administratat e tjera tatimore dhe shoqatave profesionale për hartimin e programeve që synojnë zgjidhjen e boshllëqeve në aftësi. | 2024 | 2027 | DPT në partneritet me QTAD/CEF/ FMN |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti** | **Vlera e synuar** | | | |
| **2024** | **2025** | **2026** | **2027** |
| Përfshirja në Strategjinë e Shërbimit për Tatimpaguesit të Qendrës së Thirrjeve. | Nuk ka |  | Strategjia është miratuar |  |  |
| Numri i punonjësve të DTM të trajnuar |  |  |  | 20 punonjës | 30 punonjës |
| Marrëveshje me Universitetin e Tiranës, Fakulteti i Ekonomisë dhe Fakulteti i Sociologjisë |  |  |  | Marrëveshje e lidhur  Marrëveshje e lidhur |  |
| Numri i programeve të zbatuara me universitetin |  |  |  | 4 programe | 4 programe |

# **VI.Shtylla 3: Mirëadministrimi doganor**

## **VI.1.Hyrje**

Objektivi specifik i Shtyllës 3 është përmirësimi i shërbimit doganor dhe rritja e të ardhurave doganore me 0.17% e PBB ose 4.5 miliardë lek brenda një periudhe katërvjecare.

Administrata doganore ndër vite ka bërë proges të konsiderueshëm në procedurat doganore dhe lehtësimin e tregtisë. Aktualisht, administrata doganore mbledh rreth 43% të të gjitha taksave dhe detyrimeve tatimore.

Kodi doganor shqiptar është në përputhje me Kodin Doganor të BE-së. Administrata doganore mbështetet nga sistemet online dhe përpunimin automatik të të dhënave duke përdorur sistemin e automatizuar të të dhënave doganore (ASYCUDA World). Ky sistem përfshin një modul që kategorizon importet sipas nivelit të riskut.

Administrata doganore ka përparuar dukshëm në përmirësimin e performancës së lehtësimit të tregtisë. Në treguesit e lehtësimit të tregtisë, OECD[[8]](#footnote-8) konstaton se që nga viti 2019, Shqipëria është përmirësuar në fushat e: disponueshmërisë së informacionit, përfshirjes së komunitetit tregtar, procedurat e apelimit, uljes së tarifave, thjeshtimi dhe harmonizimi i dokumenteve, automatizimi, modernizimi i procedurave dhe bashkëpunimi i agjencive kufitare të brendshme dhe të jashtme. Shqipëria ka tejkaluar mesataren e vendeve së OECD-së lidhur me procedurat e apelimit dhe është në nivelin e vendeve të OECD lidhur me nivelin e tarifave. Në vitin 2022, Shqipëria gjithashtu i tejkaloi vendet e Ballkanit Perëndimor në tre fusha: disponueshmëria e informacionit, procedurat e apelimit, dhe niveli i tarifave.

Megjithatë, janë identifikuar hapësira për përmirësim të mëtejshëm si për shembull duke rritur numrin e Operatorëve të Autorizuar Ekonomik, dhe futjen e Single Ëindoë dhe zbatimin e sistemit të ri të kompjuterizuar të tranzitit.

Administrata doganore përballet me sfida operacionale në trajtimin e evazionit fiskal, kontrabandës, menaxhimit të riskut dhe kontrollit dhe për këtë arsye një theks i rëndësishëm i është vënë vazhdimisht të investimet në sisteme TI (Teknologjisë së Informacionit).

Në këtë strategji, mirëadministrimi doganor i të ardhurave fokusohet në 9 komponentë që konsistojnë në ngritjen e sistemeve të reja doganore si dhe adresimin e cështjeve kryesore doganore. Për zbatimin e këtyre komponentëve do të ndërmerren disa masa për përmirësimin e performancës së administrimit doganor gjatë periudhës 4 vjeçare (2024-2027), paraqitur në kutinë më poshtë.

|  |
| --- |
| **Komponenti 3.1. Modernizimi i proceseve të biznesit, duke përfshirë centralizimin e funksionit të profilizimit të riskut**  Synimi i këtij objektivi është zhvillimi i sistemeve/ moduleve të IT dhe kapaciteteve të administratës doganore për të rritur efektivitetin në mbledhjen e të ardhurave doganore.  Masat për vitet 2024-2027:   * Masa 3.1.1. Përmirësimi i përzgjedhjes së kanaleve të riskut; * Masa 3.1.2: Centralizimi i profileve të riskut për të përfshirë edhe akcizën; * Masa 3.1.3. Implementimi i lidhjes në kohë reale midis sistemeve ASYCUDA World dhe ASYHUB; * Masa 3.1.4.Fuqizimi i kapaciteteve të punonjësve të AD përmes përmirësimit të praktikave të burimeve njerëzore dhe ofrimit të zhvillimit të kapaciteteve.   **Komponenti 3.2. Zhvillimi i aftësive të zgjeruara analitike të të dhënave**  Synimi është që brenda vitit 2027, administrata doganore të ketë zhvilluar modele makroekonomike që rrisin aftësitë analitike dhe parashikuese të fenomeneve ekonomike**.**  Masat për vitet 2024-2027:   * Masa 3.2.1. Krijimi i modeleve të reja ekonometrike për analizimin e të dhënave. * Masa 3.2.2. Analizimi me i detajuar i të dhënave të gatshme në sistemin ASYCUDA World.   **Komponenti 3.3. Rritja e investimeve në zhvillimin e sistemeve të IT (Teknologjisë së Informacionit)**  Synimi i këtij komponenti është që brenda vitit 2027 të jenë kryer zhvillime teknologjike IT për përmirësimin e infrastrukturës aktuale të administratës doganore.  Masat për vitet 2024-2027:   * Masa 3.3.1. Zhvillime IT për uljen e kohës së procesimit të cdo kërkese nga subjektet.   **Komponenti 3.4. Zhvillimi dhe zbatimi plotësisht i një kornizë integriteti për të ndihmuar në ndërtimin e besimit të komunitetit**  Synimi është që brenda vitit 2027 të jetë hartuar dhe të jetë në zbatimi i një plan gjithëpërfshirës integriteti me qëllim që të rritet besimi i komunitetit tek administrata doganore.  Masat për 2024-2027 janë:   * Masa 3.4.1. Hartimi dhe miratimi i Planit të Integritetit dhe planit të veprimit. * Masa 3.4.2. Trainime të vazhdueshme të punonjësve të adminidtratës doganore. * Masa 3.4.3. Shmangia e konfliktit të interesit.   **Komponenti 3.5. Rritja e numrit të Operatorëve Ekonomikë të Autorizuar**  Synimi i këtij komponenti është zhvillimi i Programit për Operatorët Ekonomik të Autorizuar, me qëllim rritjen e numrit të autorizimeve të dhëna për AEO si dhe nënshkrimi i një marrëveshjeve për njohje reciproke me BE.  Masat për 2024-2027 janë   * Masa 3.5.1. Sensibilizmi i subjekteve mbi rëndësinë e pasjes së statusit AEO- për kompanitë shqiptare. * Masa 3.5.2. Monitorimi i vazhdueshëm i AEO të miratuara. * Masa 3.5.3. Nënshkrimi i një marrëeshjeje me BE për njohjen reciproke të AEO-ve.   **Komponenti 3.6. Implementimi i Dritares së Vetme Kombëtare (National Single Window);**  Synimi i këtij komponenti është që brenda vitit 2026 të jetë krijuar Dritarja e Vetme Kombëtare (National Single Window-NSW)  Masat për 2024-2027 janë:   * Masa 3.6.1.Zhvillimi i konceptit dhe strukturës institucionale të Dritares së Vetme Kombëtare (National Single Window); * Masa 3.6.2.Rishikimi dhe ndryshimi i legjislacionit dhe i rregulloreve për Dritaren e Vetme Kombëtare (National Single Window); * Masa 3.6.3. Zhvillimi dhe vendosja e zgjidhjes së IT- për Dritaren e Vetme Kombëtare (National Single Window); * Masa 3.6.4. Dritarja e Vetme Kombëtare (National Single Window) është plotësisht funksionale.   **Komponenti 3.7. Implementimi i Sistemit të Ri të Kompjuterizuar të Transitit (NCTS)**  Synimi i këtij komponenti është që Shqipëria të bëhet pjesë e tranzitit Europian brenda vitit 2027.  Masat për 2024-2027 janë:   * Masa 3.7.1. Arkitektura dhe vendosja e Aplikacionit Kombëtar të Tranzitit dhe Regjistrimi dhe Identifikimi i Operatorit Ekonomik (EORI) plotësisht në përputhje me EU-NCTS Masa 3.7.2. Implementimi dhe testimi në nivel kombëtar. * Masa 3.7.3. Aderimi në Konventën Ndërkombëtare të Tranzitit (CTC) * Masa 3.7.4. Lidhja e sistemit shqiptar me sistemin ndërkombëtar të tranzitit   **Komponenti 3.8.** [**Rritja e bashkëpunimit në luftën kundër informalitetit, kontrabandës, korrupsionit dhe importit të mallrave të falsifikuara**](#_Toc167113880)  Synimi është që brenda vitit 2027 të jetë rritur bashkëpunimi në luftën kundër informalitetit, kontrabandës, korrupsionit dhe importit të mallrave të falsifikuara.  Masat për 2024-2027 janë:   * Masa 3.8.1. Bashkëpunimi me organet ligjzbatuese për rritjen e kapjeve të mallrave të falsifikuara. * Masa 3.8.2. Shkëmbimi i informacionit me dogana homologe. * Masa 3.8.3. Bashkëpunimi me kompanitë importuese për sensibilizimin/regjistrimin/verifikimin e markave origjinuese.   [K**omponenti 3.9. Zgjerimi i shkëmbimit të informacionit me partnerët vendas dhe ndërkombëtarë për të përmirësuar profilin e riskut.**](#_Toc167113881)  Synimi në 2027 është që të jetë zgjeruar shkëmbimi i informacionit me partnerët vendas dhe ndërkombëtarë për të përmirësuar profilin e riskut.  Masat për 2024-2027 janë:   * Masa 3.9.1. Trajnimi i vijueshëm i pikave të kontaktit ekzistuese dhe të reja. |

Zbatimi i këtyre masave pritet të ulë kostot e biznesit lidhur me procedurat doganore si dhe të gjenerojë të ardhura shtesë në rreth 0.17% e PBB ose 4.5 miliardëë lek. Vlerësuar sipas komponentëve, të ardhurat shtesë paraqiten në tabelën më poshtë.

Tabela : Të ardhura shtesë nga Shtylla 3”Mirëadministrimi doganor”, sipas komponentëve

*Në % të PPB*

|  |  |  |  |  |  |
| --- | --- | --- | --- | --- | --- |
|  | | | | | |
| Rritja e të ardhurave doganore | **2024** | **2025** | **2026** | **2027** | **Total 2024-2027** |
| Komponenti 3.1. Modernizimi i proceseve të biznesit, duke përfshirë centralizimin e funksionit të profilizimit të riskut | 0.02% | 0.02% | 0.01% | 0.01% | 0.05% |
| Komponenti 3.5. Rritja e numrit të Operatorëve Ekonomikë të Autorizuar | 0.02% | 0.02% | 0.02% |  | 0.06% |
| Komponenti 3.8. Rritja e bashkëpunimit në luftën kundër informalitetit, kontrabandës, korrupsionit dhe importit të mallrave të falsifikuara | 0.01% | 0.01% | 0.003% | 0.003% | 0.02% |
| Zgjerimi i shkëmbimit të informacionit me partnerët vendas dhe ndërkombëtarë për të përmirësuar profilin e riskut | 0.01% | 0.01% | 0.01% | 0.01% | 0.04% |
| Total | **0.05%** | **0.06%** | **0.04%** | **0.02%** | **0.17%** |

## **VI.2. Komponenti 3.1. Modernizimi i proceseve të biznesit, duke përfshirë centralizimin e funksionit të profilizimit të riskut**

**Objektivi**

Synimi i këtij komponenti është zhvillimi i sistemeve/ moduleve të IT dhe kapaciteteve të administratës doganore për të rritur efektivitetin në mbledhjen e të ardhurave doganore.

**Konteksti**

Modernizimi i proceseve të biznesit, duke përfshirë centralizimin e funksionit të profilizimit të riskut do të përfshijë katër masa të rëndësishme:

1. Masa 3.1.1.Përmirësimi i përzgjedhjes së kanaleve të riskut.
2. Masa 3.1.2: Centralizimi i profileve të riskut për të përfshirë edhe akcizën.
3. Masa 3.1.3.Implementimi i lidhjes në kohë reale midis sistemeve ASYCUDA World dhe ASYHUB.
4. Masa 3.1.4.Fuqizimi i kapaciteteve të punonjësve të AD përmes përmirësimit të praktikave të burimeve njerëzore dhe ofrimit të zhvillimit të kapaciteteve

Përmirësimi i përzgjedhjes së kanaleve të rrezikut

Sistemi Operativ i Menaxhimit të Integruar Doganor i përdorur nga Administrata Doganore Shqiptare është ASYCUDA World (AW), që përpunon të gjitha procedurat e tregtisë së jashtme dhe përshpejton zhdoganimin e mallrave nëpërmjet kompjuterizimit të transaksioneve dhe procedurave doganore.

Çdo deklaratë doganore në procedurat e importit, eksportit dhe transitit e regjistruar në sistemin elektronik kalon në Modulin e Selektivitetit të Sistemit Elektronik Doganor (AW).

Sistemi i automatizuar i menaxhimit të rrezikut (RMS) kontribuon për të pasur një ekuilibër të drejtë ndërmjet lehtësimit të tregtisë dhe kontrolleve doganore.

Kontrollet doganore të bazuara në analizën e rrezikut kryhen përmes Modulit të Selektivitetit të Sistemit Elektronik Doganor ASYCUDA World. Ky modul është një mjedis i automatizuar që mundëson një selektivitet të bazuar në rrezik për të gjitha importet, eksportet dhe transitet. Sistemi krahason automatikisht një grup të caktuar të dhënash (p.sh. nga një deklaratë mallrash) me të gjitha profilet aktuale të rrezikut.

Çdo deklaratë doganore e regjistruar në Sistemin Elektronik kalon në Modulin e Selektivitetit. Bazuar ose në kriteret e përzgjedhjes në nivel kombëtar/vendor ose në mënyrë të rastësishme, sistemi automatikisht do të sigurojë një kanal përzgjedhjeje (kuqe/verdhë/jeshile) në një deklaratë doganore. Moduli i Selektivitetit zgjedh për kontroll sipas niveleve të përcaktuara të rrezikut.

Ky sistem kontrolli i targetimit përbëhet nga profile specifike rreziku dhe përzgjedhje të rastësishme, të cilat përzgjedhin deklaratat doganore sipas një kanali të caktuar, për t'iu nënshtruar më pas një kontrolli specifik.

Llojet e profileve të rrezikut në modulin e selektivitetit AË janë: profile specifike dhe profile të rastësishme

**Profilet specifike**

Këto profile përbëhen nga një ose një kombinim treguesish që synojnë përzgjedhjen e ngarkesave ose mjeteve të caktuara të transportit që kërkojnë më shumë vëmendje nga Dogana.

**Profilet e rastësishme**

Ndihmoni në zbulimin e rreziqeve të panjohura dhe duhet të ekzistojë gjithmonë aty ku nuk ka profile specifike. Në parametrat e selektivitetit, për çdo kanal përzgjedhje përcaktohet koeficienti "shkalla minimale e rastësishme".

Aktualisht, kemi rreth 28% e deklaratave doganore procesohen duke qënë në kanal të gjelbër, e cila është plotësisht në përputhje me objektivin tonë. Nëpërmjet masave që do të ndërmerren në këtë Strategji, synohet të rritet përqindja e shfrytëzimit të kanalit të gjelbër me rreth 33%.

**Centralizimi i profileve të riskut përtë përfshirë edhe akcizën për produktet vendase të akcizës**

Moduli aktual i Përzgjedhjes në sistemin ASYCUDA World, nuk mundëson përzgjedhjen me risk në fushën e prodhimet vendase të akcizës, përveçse për mallrat në import. Profilizimi i riskut është i centralizuar, megjithëse sistemi mundëson edhe krijimin e profileve lokale të riskut. Sidoqoftë, meqënëse 'centralizimi' nënkupton përfshirjen e fushës së akcizës në të njëjtin Moduli i Përzgjedhjes/Selektivitetit (njëlloj si për profilet e importit të mallrave të akcizës), administrata doganore po punon aktualisht për zbatimin e modulit të rrezikut në fushën e produkteve vendase të akcizës, duke qenë kështu në përputhje me këtë masë shpresojmë brenda vitit 2024 ose më së voni brenda tremujorit të parë të vitit 2025.

**Implementimi i lidhjes në kohë reale midis ASYCUDA World dhe ASYHUB**

Administrata doganore do të vazhdojë të ketë si një nga synimet dhe prioritetet kryesore, modernizimin e procedurave doganore si pjesë e strategjisë sonë afatgjatë, duke u fokusuar kështu në ngritjen e kapaciteteve dhe zhvillimet e TI-së, mbetet vendimtar për ne. Gjatë viteve të fundit janë realizuar zhvillime të rëndësishme në sistem që kanë modernizuar proceset e biznesit të tilla si:

1. Implementimi në web nëpërmjet e-Albania i të dhënave personale të biznesit si: statusi i deklaratës doganore, statusi i tranzitit, statusi i pagesës dhe gjendja e llogarisë bankare.
2. Implementimi në sistem i plumbosjes doganore, si një proces që ka përfunduar
3. Implementimi i AEO në sistem, proces tashmë i përfunduar. UNCTAD ka vënë në dispozicion një demo në ambientin test Asycuda, i cili është në fazë testimi nga DPD. Nga UNCTAD nevojitet të bëhen disa ndryshime deri në implementimin e plotë të këtij zhvillimi.

Në këtë drejtim, do të fillohet të fillojmë të pilotohet ASYHUB për përpunimin para mbërritjes dhe para nisjes së ngarkesave detare për shkëmbimin dixhital B2G (biznes ndaj qeverisë) midis sistemeve TIK të ofruesve të të dhënave të anijes dhe sistemeve ASYCUDA World në Shqipëri. Njësitë e kontrollit të portit do të jenë më pas në gjendje të kryejnë vlerësimin e rrezikut dhe të përpunojnë të dhënat paraprake të ngarkesave me synimin për të menaxhuar në mënyrë më efektive lëvizjen ndërkufitare të mallrave të rrezikshme dhe/ose të paligjshme, të përgatisin vendimin e lirimit përpara se mallrat të mbërrijnë në porti i hyrjes/porti i daljes, duke mundësuar kështu lirimin e mallit të zhdoganuar menjëherë pas mbërritjes

Ky projekt do të finalizohet brenda kohëzgjatjes së strategjisë.

Brenda kohëzgjatjes së strategjisë, do të finalizohet implementimi i lidhjes në kohë reale midis ASYCUDA World dhe ASYHUB, sistem i cili bën indentifikimin e kontenierëve që në momentin e nisjes nga cdo port në botë.

**Fuqizimi i kapaciteteve të punonjësve të AD përmes përmirësimit të praktikave të burimeve njerëzore dhe ofrimit të zhvillimit të kapaciteteve.**

Administrata doganore i ka kushtuar një rëndësi të vecantë trajnimit dhe ritrajnimit të stafit për të rritur profesionalizmin dhe aftësitë bashkëkohore. Në zbatim të programit vjetor të miratuar me QTATD (Qendra e Trajnimeve të Administratës Tatimore dhe Doganore) për rritjen e aftësimit profesional dhe në përputhje me nevojat e punonjësve, është zbatuar Programi i Trajnimeve sipas Kalendarit të aprovuar me QTATD. Sipas Kalendarit vjetor të miratuar:

1. Për target grupin “Nivelin Funksional të Administratës Doganore” janë zhvilluar 10 tematika ku janë trajnuar 180 punonjës.
2. Për target grupin “ Nivelin Vazhdues të Administratës Doganore” janë zhvilluar 5 tematika ku janë trajnuar 85 punonjës
3. Për target grupin “Punonjësit e rinj” pritet përfundimi i procesit të rekrutimit për të zhvilluar 17 tematikat e planifikuara.

Gjithashtu, janë zhvilluar 13 tematika në bashkëpunim me institucione të tjera me pjesëmarrjen e 240 punonjësve të ADSH.

**Prioritetet:**

Prioritetet për periudhën 2024-2027 janë:

* Rritja e përdorimit të kanalit të gjelbër;
* Administrimi më i mirë i akcizës përmes sistemeve të riskut;
* Zhvillimi i sistemeve/moduleve IT që rrisin efektivitetin e administratës doganore;
* Rritja e kapaciteteve të burimeve njerëzore tek administrata doganore.

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktivitetet** | **Fillimi** | **Mbarimi** | **Institucioni përgjegjës** |
| Masa 3.1.1. Përmirësimi i përzgjedhjes së kanaleve të riskut. | Aktiviteti 3.1.1.1 Përfshirja e më shumë kompanive në kanalin jeshil  Aktiviteti 3.1.1. 2.Dhënia prioritet e kompanive të besueshme  Aktiviteti 3.1.1.3.Rishqyrtimi i kritereve te riskut | 2024 | 2024 | DPD/Drejtoria e Riskut |
| Masa 3.1.2: Centralizimi i profileve të riskut për të përfshirë edhe akcizën | Aktiviteti 3.1.2.1.Krijimi Teknik i Modelit të Selektivitetit të produkteve vendase të akcizës  Aktiviteti 3.1.2.2.Testimi praktik i Modulit  Aktiviteti 3.1.2.3.Mundësimi i përdorimit të modulit, rindërtimi i profileve të riskut në fushën e akcizës për shtëpiaket (të ndryshme nga importi) | 2024 | 2027 | DPD/Drejtoria e Riskut dhe Departamenti i Akcizës |
| Masa 3.1.3. Implementimi i lidhjes në kohë reale midis ASYCUDA World dhe ASYHUB | Aktiviteti 3.1.3.1. Kryerja e aktiviteteve të lidhura me zhvillimin dhe të shërbimeve të sistemit. Testimi i profileve të rrezikut në sistem. Mbajtja e një MoU me Mariner Company që lejon shkëmbimin e të dhënave | 2024 | 2024 | DPD |
| Masa 3.1.4.Fuqizimi i kapaciteteve të punonjësve të AD përmes përmirësimit të praktikave të burimeve njerëzore dhe ofrimit të zhvillimit të kapaciteteve. | Aktiviteti 3.1.4.1Trajnime të vazhdueshme për punonjësit e administratës doganore | 2024 | 2026 | DPD në bashkëpunim me QTATD/Komisioni i KE-së |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë viti 2023)** | **Vlera e synuar** | | | |
| **2024** | **2025** | **2026** | **2027** |
| Përqindja e shfrytëzimit të kanalit të gjelbër | 28% | 30% | 33% | > 33% | > 33% |
| Rritja e të ardhurave doganore nga përmirësimi i kanaleve të riskut |  | 0.01% e PBB | 0.01% e PBB | 0.005% e PBB | 0.005% e PBB |
| Rritja e të ardhurave nga zbulimi i shkeljeve ne mallrat e akcizes |  | 0.006% e PBB | 0.008% e PBB | 0.005% e PBB | 0.005% e PBB |

## **VI.3. Komponenti 3.2. Zhvillimi i aftësive të zgjeruara analitike të të dhënave**

**Objektivi**

Synimi i këtij komponenti është që brenda vitit 2027 administrata doganore të ketë zhvilluar modele makroekonike që rrisin aftësitë analitike dhe parashikuese të fenomeneve ekonomike.

**Konteksti**

Aftësitë analitike të administratës doganore janë zgjeruar dhe plotësuar me informacione dhe funksione. Raportimet kryhen në kohë shumë të shkurtër dhe me saktësi të plotë. Gjenerohen raporte analitike të përgjithshme si edhe raporte specifike për të patur një pamje të plotë të gjithë fenomeneve pozitive apo negative në procedurat doganore.

Raportet mujore për analizimin e të ardhurave doganore që prodhon administrata doganore për tregues të caktuar makroekonomikë si: vëllimi dhe vlera e tregtisë së jashtme sipas produkteve, ndikimet nga kursi i këmbimit dhe ndryshimet në tregjet e brendshme, janë shumë të dobishme dhe duhet të zhvillohen më tej për t'i bërë ato më specifike në analizimin e fenomente të të bërit tregti. Bazuar në këto analiza, do të rritet jo vetëm saktësia e parashikimeve të të ardhurave, por edhe evidentimi i fenomeneve ekonomike që lidhen me procedurat e zhdoganimit.

**Prioritetet:**

Prioritetet për periudhën 2024-2027 janë:

* Krijimi dhe përdorimi i modeleve makroekonomike

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** |  | **Fillimi** | **Mbarimi** | **Institucioni përgjegjës** |
| Masa 3.2.1. Përditësimi dhe krijimi i modeleve të reja ekonometrike për analizimin e të dhënave | Aktiviteti 3.2.1.1 Bashkëpunimi me sektorin IT si dhe me institucione homologe për krijimin e analizave të reja | 2024 | 2027 | DPD/Drejtoria e Statistikës |
| Masa 3.2.2.Analizim i detajuar i të dhënave të gatshme në sistemin ASYCUDA World | Aktiviteti 3.2.2.1 Formimi i analizave të reja për të konstatuar detaje të cilat mund të sjellin rezultate të reja analitike | 2024 | 2027 | DPD/Drejtoria e Statistikës |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti 2023)** | **Vlera e synuar** | | | |
| **2024** | **2025** | **2026** | **2027** |
| Numri i modeleve makroekonomike që përdor me administrata doganore | 1 model që lidhet me analizimin e të ardhurave doganore |  | Modeli ekzistues është përmirësuar | 1 model i ri | - |

## **VI.4. Komponenti 3.3. Rritja e investimeve në zhvillimin e sistemeve të Teknologjisë së Informacionit**

**Objektivi**

Synimi i këtij komponenti është që brenda vitit 2027 të jenë kryer zhvillime teknologjike TI për përmirësimin e infrastrukturës aktuale të administratës doganore.

**Konteksti**

Baza e sistemeve të teknologjisë dhe informacionit të administratës doganore është ASYCUDA World. Automatizimi i procedurave doganave ka përbërë një prioritet të rëndësishëm gjatë viteve të fundit dhe janë bërë përpjekje për të futur dhe përmirësuar sisteme të tilla si Sistemi i Ri i Kompjuterizuar i Transitit (NCTS), Sistemi i Integruar i Menaxhimit të Tarifave (ITMS) dhe përmirësimi i moduleve ekzistuese në ASYCUDA World (sistemi kryesor në Administratën Doganore). Gjithashtu, ofrimi i shërbimit ndaj operatorëve është përmirësuar për shkak të ri-inxhinierimit së shumë proceseve, si: thjeshtësimi i procedurave; dhe futja e menaxhimit doganor pa letra për të thjeshtuar pajtueshmërinë. Këto ndryshime rezultuan në përmirësimin e procedurave doganore online, reduktimin e kohës së përpunimit doganor dhe rritjen e përdorimit të vlerësimit të riskut.

Vazhdimi i zhvillimeve në TI do të krijojë të gjitha kushtet që ASYCUDA World të bashkëveprojë me të gjitha risitë që preken, me qëllim që zhvillimet të jenë në funksion të efikasitetit dhe eficensës së administratës doganore. Ulja e kohës së procesimit është e lidhur me të gjitha risitë dhe futjen online të shërbimeve.

**Prioritetet:**

Prioritetet për periudhën 2024-2027 janë:

* Përmirësimi i moduleve.

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktiviteti** | **Fillimi** | **Mbarimi** | **Institucioni përgjegjës** |
| Masa 3.3.1. Zhvillime IT për uljen e kohës së procesimit të çdo kërkese nga subjektet | Aktiviteti 3.3.1.1 Përmirësimi i moduleve dhe zhvillimi i moduleve të reja në rast nevoje | 2024 | 2027 | DPD/Drejtoria IT AKSHI |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti 2023)** | **Vlera e synuar** | | | |
| **2024** | **2025** | **2026** | **2027** |
| Koha e përpunimit të deklaratës doganore | 99.1 minuta | Trend rënës | Trend rënës | Trend rënës | Trend rënës |

## **VI.5. Komponenti 3.4. Zhvillimi dhe zbatimi plotësisht i një kornizë integriteti për të ndihmuar në ndërtimin e besimit të komunitetit**

**Objektivi**

Synimi është që brenda vitit 2027 të jetë hartuar dhe të jetë në zbatim një plan gjithëpërfshirës integriteti me qëllim që të rritet besimi i komunitetit tek administrata doganore.

**Konteksti**

Drejtoria Antikorrupsionit dhe Standardeve Profesionale është në funksion prej 10 vitesh dhe janë vendosur shtylla të rëndësishme të kornizës së integritetit për stafin e administratës doganore si: Kodi i Etikës, Deklarata për Konfliktin e Interesit, linjë telefonike për raportimin e rasteve të korrupsionit, etj.

Rritja e niveleve të integritetit brenda administratës doganore është një element i rëndësishëm në ndërtimin e besimit të komunitetit. Drejtoria e Antikorrupsionit dhe Standardeve Profesionale është trajnuar me qëllim që të përcaktojë, komunikojë dhe promovojë standardet.

Administrata doganore do të vazhdojë të ketë në fokus zhvillimin e një kornize më gjithëpërfshirëse të sigurimit të integritetit që përcakton, komunikon dhe promovon standardet e sjelljes; monitoron dhe zbaton ato standarde, korrigjon gabimet; vlerëson dhe raporton mbi rezultatet e punës së cdo inspektori. Gjithashtu, nëpërmjet një personeli të trajnuar DPD do të monitorojë zbatimin e standardeve dhe të raportojë apo të korrigjojë gabimet.

Bashkëpunimi me shoqatat e biznesit, shoqërinë civile, zbatimi i vetëkontrollit dhe rishikimeve të ndërsjella nga punonjësit, publikimi i informacionit lidhur me integritetin dhe matja e rregullt e niveleve dhe tendencave në perceptimin e korrupsionit doganor janë përbërës të dobishëm në forcimin e besimit të komunitetit. Për këtë arsye, Drejtoria e Antikorrupsionit është përfshirë në hartimin e planit të integritetit me Urdhrin e Drejtorit të Përgjithshëm nr 80, datë 26.10.2023, i cili do të hartohet brenda vitit 2026.

**Prioritetet:**

Prioritetet për periudhën 2024-2027 janë:

1. Rritja e besimit të komunitetit tek administrata doganore.
2. Hartimi dhe miratimi i Planit të Integritetit brenda vitit 2026.

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktiviteti** | **Fillimi** | **Mbarimi** | **Institucioni përgjegjës** |
| Masa 3.4.1. Hartimi dhe miratimi i Planit të Integritetit dhe planit të veprimit | Aktiviteti 3.4.1.1 Hartimi dhe miratimi i Planit të Integritetit dhe planit të veprimit  me Urdhër të DPD | 2024 | 2026 | DPD |
| Masa 3.4.2. Trainime të vazhdueshme për punonjësit e administratës doganore- përfshirja në trajnime të specialistëve nga institucione të ndryshme si Prokurori/Gjykata/Universitete etj | Aktiviteti 3.4.2.1 Trajnime të dhëna nga specialistë nga institucione të ndryshme si Prokurori/Gjykata/Universitete, etj | 2024 | 2027 | DPD në bashkëpunim me Prokurori/Gjykata/Universitete/ /Komisioni e KE |
| Masa 3.4.3. Shmangia e konfliktit të interesit | Aktiviteti 3.4.3.1 Organizimi i trajnimeve të dedikuara mbi shmangien e konfliktit të interesit me pedagogë universiteti/specialist të ILDKPI/punonjës me eksperiencë të DPD | 2024 | 2027 | DPD në bashkëpunim me Universitetet dhe ILDKP |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti 2023)** | **Vlera e synuar** | | | |
| **2024** | **2025** | **2026** | **2027** |
| Miratimi i Planit të Integritetit dhe planit të veprimit |  | - | - | Plani është hartuar | - |
| Numri i trajnimeve të zhvilluara | 18 trajnime | Trend rritës | Trend rritës | Trend rritës | Trend rritës |

## **VI.6. Komponenti 3.5. Rritja e numrit të Operatorëve Ekonomikë të Autorizuar**

**Objektivi**

Synimi i këtij komponenti është zhvillimi i Programit të Operatorit Ekonomik të Autorizuar, me qëllim rritjen e numrit të autorizimeve të dhëna për OEA dhe rritje e flukseve të shkëmbimeve tregtare dhe nënshkrim i një marrëveshjeve për njohje reciproke me BE.

**Konteksti**

Shqipëria ka përafruar gjerësisht legjislacionin doganor me acquis të BE-së në fushën doganore dhe gjithashtu ka avancuar me zbatimin e programit të Operatorëve Ekonomikë të Autorizuar (OEA) duke autorizuar operatorët e parë ekonomikë në vitin 2021.

Legjislacioni doganor për Operatorët Ekonomikë të Autorizuar është i njëjtë me atë të BE-së dhe në vitin 2020 ka miratuar Udhëzuesin “Për zbatimin praktik të procedurave për aplikimin, miratimin, funksionimin dhe mbikëqyrjen e thjeshtimeve doganore dhe Operatorët Ekonomikë të Autorizuar” i cili është plotësisht në në përputhje me Direktivën nr. 6 të Udhëzimeve të BE-së për OEA.

Në vitin 2021, Dogana Shqiptare i ka dorëzuar zyrtarisht Sekretariatit të CEFTA-s kërkesën për Njohje Reciproke të Programit të OEA-së.

CEFTA mori në konsideratë kërkesën e paraqitur nga Administrata Doganore, duke bërë të mundur dërgimin e ekipit të Validimit në Shqipëri nga data 7-10 qershor 2022. Pas një kontrolli të detajuar të dokumentacionit që vërteton procedurën e autorizimit, Grupi i Validimit të CEFTA-s (Pjesëmarrës Kosova, Serbia , Mal i ZI, Bosnjë, Moldavi, Maqedonia e Veriut) me këshilltarë nga DG TAXUD arritën në përfundimin se:

* Dogana ka zbatuar dhe vënë në funksion Autorizimin dhe Monitorimin e OEA.
* Programi Shqiptar i OEA plotëson pritshmëritë dhe kriteret e Protokollit Shtesë 5 të CEFTA-s dhe është në përputhje me standardet e Programit të BE-së për OEA dhe (WCO).
* Ekipi i Validimit të CEFTA-s do t'i japë një Opinion pozitiv Komitetit të Lehtësimit të Tregtisë së CEFTA-s dhe do t'i rekomandojë Komitetit të Përbashkët të CEFTA-s (Komiteti i Përbashkët) Njohja e Përbashkët e Programit OEA të Shqipërisë.

Shqipëria ka nënshkruar gjithashtu 2 marrëveshje për Njohjen e ndërsjellë të OEA me Serbinë dhe Maqedoninë e Veriut.

Nënshkrimi i një marrëveshjeje me BE-në për njohjen reciproke të OEA-ve do të jetë një hap i rëndësishëm për OEA-në shqiptare.

Aktualisht janë miratuar 16 operatorë ekonomikë të autorizuar nga 22 aplikacione të dorëzuara për këtë qëllim dhe në vazhdimësi po ndiqen politika promovuese për të rritur interesimin për të pasur më shumë aplikacione.

**Prioritetet**

Prioritetet për periudhën 2024-2027 janë:

* Rritja e numrit të autorizimeve OEA.
* Marrëveshje me BE për njohjen reciproke të OEA.

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktivitetet** | **Fillimi** | **Mbarimi** | **Institucioni përgjegjës** |
| Masa 3.5.1. Sensibilizimi i subjekteve mbi rëndësinë e pasjes së statusit OEA- për kompanitë shqiptare | Organizimi i fushatave informuese dhe aktiviteteve të ndryshme promovuese të OEA | 2024 | 2027 | DPD |
| Masa 3.5.2. Monitorimi i vazhdueshëm i OEA të miratuara | Kryerja e auditimeve të operatorëve të autorizuar ekonomikë | 2024 | 2027 | DPD |
| Masa 3.5.3. Nënshkrimi i një marrëveshjeje me BE për njohjen reciproke të OEA-ve | Negocimi dhe nënshkrimi i marrëveshjes |  | 2026 | DPD në bashkëpunim me MF, MEPJ dhe Shërbimet e Komisionit Europian |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti 2023)** | **Vlera e synuar** | | | |
| **2024** | **2025** | **2026** | **2027** |
| Rritja e numrit të subjekteve që përfitojnë statusin OEA | 13 | 16 | Trend rritës | Trend rritës | Trend rritës |
| Rritja e të ardhurave doganore nga OEA |  | 0.02% e PPB | 0.02% e PPB | 0.02% e PPB |  |
| Numri i OEA-ve të audituara |  | 3 auditime | 4 auditime | 3 auditime | 3 auditime |
| Marrëveshje për njohjen reciproke me BE |  |  |  | Marrëveshja është hartuar dhe nënshkruar |  |

## **VI.7. Komponenti 3.6. Implementimi i Dritares së Vetme Kombëtare (National Single Window)**

**Objektivi**

Brenda vitit 2026 të jetë krijuar Dritarja e Vetme Kombëtare (National Single Window-NSW)

**Konteksti**

Lidhur me Komponentin NSw, më 14 tetor CFCU në Ministrinë e Financave ka publikuar procedurën e tenderit për Aktivitetin wBTTF-ALB-112CDEF “Zgjidhja në dorë e projektit të zbatimit të kontratës NSW”. Ky publikim do të jetë deri më 10 dhjetor 2024. Është ngritur Komisioni i Vlerësimit të Ofertave për këtë qëllim.

Konsulenti IOS& Epes që është përgjegjës për Aktivitetin WBTTF-ALB-111AB – 112AB – “Dizajnimi i projektit, specifikimet teknike, mbikëqyrja dhe sigurimi i cilësisë së zbatimit të dritares së vetme kombëtare (NSW) në Shqipëri (Kontrata PSQA)” ka dorëzuar detyrën 4 “Ndrysho Strategjia e Menaxhimit dhe Plani i Ngritjes së Kapaciteteve për Mbikëqyrjen e projektit për Mbështetjen e Menaxhimit dhe sigurimin e cilësisë të zbatimit të NSW në Shqipëri”, kur miratohet nga Përfituesi dhe Banka Botërore.

Dritarja e Vetme Kombëtare (National Single Window) bën të mundur komunikimin elektronikisht midis autoriteteve doganore dhe të gjitha institucioneve kombëtare që lëshojne leje, licensa, autorizime etj, të cilat janë të domosdoshme për kryerjen e procedurave doganore në import-eksportin e mallrave. Kjo sjell uljen e kohës së zhdoganimit, uljen e kostove për bizneset, lehtësi dhe trasparencë. Sipas vlerësimeve të Bankës Botërore, kostot tregtare ulen me 10%.

**Prioritetet:**

Prioritetet për periudhën 2024-2027 janë:

* Implementimi i Dritares së Vetme Kombëtare (National Single Window) brenda vitit 2026.

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktivitete** | **Fillimi** | **Mbarimi** | **Institucioni përgjegjës** |
| Masa 3.6.1. Zhvillimi i konceptit dhe strukturës institucionale të Dritares së Vetme Kombëtare (National Single Window | Aktiviteti 3.6.1.1 Përzgjidhja e kompanisë që do të kryejë aplikimin teknik | 2024 | Qershor 2024 | Banka Botërore |
| Masa 3.6.2.Rishikimi dhe ndryshimi i legjislacionit dhe i rregulloreve për Dritaren e Vetme Kombëtare (National Single Window) | Aktiviteti 3.6.2.1 Hartimi dhe miratimi i paketës ligjore | 2024 | 2026 | Njësia e Menxhimit të Projektit DPD/ (PIU) |
| Masa 3.6.3. Zhvillimi dhe vendosja e zgjidhjes së TI-së për Dritaren e Vetme Kombëtare (National Single Window) | Aktiviteti 3.6.3.1. Zhvillimi/instalimi/Testimi i plotë i programit nga kompania kryen të gjitha veprimet për një program funksional | 2025 | 2026 | Banka Botërore/DPD/ AKSHI dhe institucione të tjera të përfshira |
| Masa 3.6.4.Dritarja e Vetme Kombëtare (National Single Window) është plotësisht funksionale | Aktiviteti 3.6.4.1. Kryerja e gjithë aplikimeve të mundshme që Dritarja e Vetme (National Single Window) quhet e realizuar | 2026 | 2027 | Banka Botërore/DPD/ AKSHI dhe institucione të tjera të përfshira |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti** | **Vlera e synuar** | | | |
| **2024** | **2025** | **2026** | **2027** |
| Dritarja e Vetme Kombëtare (National Single Window) |  | - | - | Krijuar | - |

## **VI.8. Komponenti 3.7. Implementimi i Sistemit të Ri të Kompjuterizuara të Transitit (NCTS)**

**Objektivi**

Synimi i këtij komponenti është që Shqipëria të bëhet pjesë e tranzitit Europian brenda vitit 2027.

**Konteksti**

Sistemi i Ri i Kompjuterizuar i Tranzitit (NCTS) është thelbësor për të siguruar kontrollin e lëvizjeve tranzit në të gjithë territorin e Komunitetit. Aderimi në Konventën e Tranzitit të Përbashkët është një kusht për anëtarësimin në BE. Deri në atë datë, aplikacioni i Tranzitit Kombëtar, plotësisht i pajtueshëm me NCTS duhet të jetë i disponueshëm për Shqipërinë. Kjo do të thotë që sistemi IT të jetë plotësisht i testuar në mënyra kombëtare dhe ndërkombëtare.

Aktualisht, statusi i aktivitetit që lidhet me zhvillimin dhe zbatimin e Sistemit të Përbashkët të Transitit NCTS P5 është si më poshtë:

Banka Botërore/Ministria e Financave ka nënshkruar kontratën me kompaninë fituese “Net Company/Intrasoft” në qershor 2024, me tenderin e vetëm të produktit Soft, pasi pajisjet dhe rrjeti i produkteve Hard do të sigurohen nga institucioni. të AKSHI-it.

Në bashkëpunim me kompaninë që do të zbatojë sistemin NCTS, me konsulencën e një eksperti ndërkombëtar dhe PIU-në (Njësia e zbatimit të projektit), administrata doganore po harton dokumentin me specifikimet teknike kombëtare, ka miratuar urdhrin për krijimin e grupi i punës që do të marrë pjesë në këtë proces gjatë gjithë fazës së zbatimit dhe ka përgatitur dokumentin NCTS P5 të NPP “Plani Kombëtar i Projektit dhe Strategjia e IT” dhe e dërgon atë në Drejtorinë e Përgjithshme Taxud tw Komisionit Europian.

Kompania zbatuese ka nisur me instalimin në mjedisin e testimit të sistemit ERMIS (NCTS).

**Prioritetet:**

Prioritetet për periudhën 2024-2027 janë:

* NCTS është funksionale në 2026 dhe Shqipëria bëhet pjesë e tranzitit Europian brenda vitit 2027

**Masat dhe aktivitetet**

|  |  |  |  |  |
| --- | --- | --- | --- | --- |
| **Masa** | **Aktiviteti** | **Fillimi** | **Mbarimi** | **Institucioni përgjegjës** |
| Masa 3.7.1. Arkitektura dhe vendosja e Aplikacionit Kombëtar të Tranzitit dhe Regjistrimi dhe Identifikimi i Operatorit Ekonomik (EORI) plotësisht në përputhje me EU-NCTS |  | 2024 | Qershor 2026 | Banka Botërore/DPD/AKSHI |
| Masa 3.7.2. Implementimi dhe testimi në nivel kombëtar | Aktiviteti 3.7.2.1. Kryerja e testimeve që të japin rezultatin final te punes se kompanise zbatuese | 2026 | 2027 | Banka Botërore/DPD/AKSHI |
| Masa 3.7.3. Aderimi në Konventën Ndërkombëtare të Tranzitit (CTC) |  | 2027 | Në vazhdim | Banka Botërore/DPD/AKSHI |
| Masa 3.7.4. Lidhja e sistemit shqiptar me sistemin ndërkombëtar | Aktiviteti 3.7.4.1Zhvillim i mëtejshëm i mjedisit të TI-së të NCTS  Aktiviteti 3.7.4.2.Kryerja e ndërlidhjeve mes sistemeve | 2027 | Në vazhdim | Banka Botërore/DPD/AKSHI |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti** | **Vlera e synuar** | | | |
| **2024** | **2025** | **2026** | **2027** |
| Sistemi i Ri i Kompjuterizuar i Transitit (NCTS) |  |  |  | NCTS funksional |  |

## **VI.9. Komponenti 3.8. Rritja e bashkëpunimit në luftën kundër informalitetit, kontrabandës, korrupsionit dhe importit të mallrave të falsifikuara**

**Objektivi**

Synimi në 2027 është që brenda vitit 2027 të jetë rritur bashkëpunimi në luftën kundër informalitetit, kontrabandës, korrupsionit dhe importit të mallrave të falsifikuara.

**Konteksti**

Administrata Doganore Shqiptare në kuadër të misionit fiskal, ekonomik dhe mbrojtës ka për detyrë mbrojtjen e të drejtave të pronësisë intelektuale me qëllim,

* Mbrojtjen e ambientit të biznesit të cilët janë mbajtës dhe/ose përdorues të një të drejte të pronësisë intelektuale nga konkurrenca e pandershme.
* Mbrojtjen e konsumatorit dhe shëndetit publik nga mallra të falsifikuara/piratë për pasojat që shkaktojnë.
* Kufizimin e mundshëm të humbjeve të të ardhurave në buxhetin e shtetit që vijnë si pasojë e mallrave që cënojnë një të drejtë të pronësisë intelektuale.

Për këto arsye, vitet në vijim do të kenë një fokus të shtuar në këtë drejtim.

**Prioritetet:**

Prioritetet për periudhën 2024-2027 janë:

* Brenda vitit 2027 të jetë rritur bashkëpunimi në luftën kundër informalitetit, kontrabandës, korrupsionit dhe importit të mallrave të falsifikuara.

Në kuadër të ngritjes së kapaciteteve administrative, Drejtoria për Mbrojtjen e Pronësisë Intelektuale, së bashku me Drejtorinë e Burimeve Njerëzore, kanë organizuar disa trajnime në dogana të ndryshme. Këto trajnime janë organizuar së bashku me mbajtësit e të drejtave të "Procter & Gamble", Gucci, Lacoste dhe Gant, lidhur me kontrollin fizik nga doganierët, në të cilat kanë sqaruar detajet që dallojnë mallin origjinal nga ai i falsifikuar.

**Masat dhe aktivitetet**

|  |  |  |  |
| --- | --- | --- | --- |
| **Masa** | **Fillimi** | **Mbarimi** | **Institucioni përgjegjës** |
| Masa 3.8.1. Bashkëpunimit me organet ligjzbatuese për rritjen e kapjeve të mallrave të falsifikuar | 2024 | 2027 | DPD/Drejtoria e Markave dhe Patentave |
| Masa 3.8.2. Shkëmbimi i informacionit me doganat homologe | 2024 | 2027 | DPD/Drejtoria e Markave dhe Patentave |
| Masa 3.8.3. Bashkëpunimi me kompanitë importuese për sensibilizimin/regjistrimin/verifikimin e markave origjinuese | 2024 | 2027 | DPD/Drejtoria e Markave dhe Patentave |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti** | **Vlera e synuar** | | | |
| **2024** | **2025** | **2026** | **2027** |
| Rritja e kapjeve të mallrave të falsifikuar për të siguruar tregti të ndershme dhe me vlerë reale të materialit/punës/tregut |  | 0.01% e PBB | 0.01% e PBB | 0.003% e PBB | 0.003% e PBB |

## **VI.10. Komponenti 3.9. Zgjerimi i shkëmbimit të informacionit me partnerët vendas dhe ndërkombëtarë për të përmirësuar profilin e riskut**

**Objektivi**

Zgjerimi i shkëmbimit të informacionit me partnerët vendas dhe ndërkombëtarë për të përmirësuar profilin e riskut.

**Konteksti**

Aktualisht DPD ka marrëveshje bashkëpunimi me disa institucione ligjzbatuese. Në shtator 2022 u nënshkua marrëveshja për shkëmbimin e të dhënave me administratën doganore italiane. Platforma SEED është në përdorim për shkëmbimin e informacionit me administratat doganore të palëve CEFTA. Funksionimi i shkëmbimit të informacionit ndërmjet palëve të CEFTA në zbatim të parashikimeve të Protokollit Shtesë 5 të kësaj marrëveshje do të ndikojë pozitivisht në arritjen e këtij objektivi.

Me synimin për të rritur më tej efikasitetin e profilizimit tonë të rrezikut, duke trajtuar sigurinë ndërkufitare, luftën kundër trafikut të paligjshëm, respektimin e standardeve të Bashkimit Evropian të proçedurave doganore dhe lehtësimin e shkëmbimeve tregtare, DPD nga njëra anë dhe Doganat Italiane. dhe Guardia di Finanaza nga ana tjetër, nënshkruan një memorandum të përbashkët më 4 prill 2024, duke përfshirë një program të plotë aktivitetesh për doganierët tanë. Një nga aktivitetet lidhur me këtë protokoll u zhvillua në Shqipëri në maj 2024, misioni i parë “për vlerësimin e mangësive dhe nevojave për analizën e rrezikut”, me pjesëmarrjen e strukturave ligjzbatuese doganore dhe ekspertëve italianë të kësaj fushe.

Të gjitha këto përpjekje janë plotësisht në përputhje me praktikën e mirë ndërkombëtare dhe duhet të ndiqen më tej në veçanti me BE-në, vendet fqinje dhe partnerët kryesorë tregtarë.

DPD ka një oficer ndërlidhës të vendosur në mënyrë të përhershme në Bukuresht dhe të bashkangjitur në Qendrën SELEC. Versioni i Organizatës Botërore të Doganave (OBD) nCEN 3.3.1 ka 39 përdorues në DPD, të cilët po analizojnë gjithashtu informacionin përmes Zyrave të Ndërlidhjes së Inteligjencës Rajonale të Organizatës Botërore të Doganave. Aktualisht shkeljet (përveç atyre të raportuara përmes Modulit të Raporteve të Parregullsive) pasqyrohen në një sistem të dedikuar RESHDA, i cili përditësohet kur zbulohet shkelja dhe vendimi i duhur merret nga Dega e Doganës.

Funksionimi i sistemit të Rrjetit Kombëtar të Zbatimit të Doganave (nCEN) të Organizatës Botërore të Doganave, i instaluar në DPD, do të ketë një ndikim pozitiv në arritjen e këtij objektivi. Shkëmbimi i informacionit do të sjell verifikim më të saktë të vlerave të transaksionit si edhe rritje të ndërgjegjësimit të subjekteve lidhur me deklarimin në doganë.

Bashkëpunimi me Policinë e Shtetit është rritur përmes kontrolleve të përbashkëta në pikat kufitare, si dhe përmes shkëmbimit të informacionit në kohë reale nëpërmjet platformave dhe mjeteve të teknologjisë së informacionit me këto institucione, si dhe me partnerët ndërkombëtarë përmes platformave CENcomm, iArms dhe Siena.

**Prioritetet:**

Prioritetet për periudhën 2024-2027 janë:

* Rritja e efektivitetetit të bashkëpunimit me palët e treta.

**Masat dhe aktivitetet**

|  |  |  |  |
| --- | --- | --- | --- |
| **Masa** | **Fillimi** | **Mbarimi** | **Institucioni përgjegjës** |
| Masa 3.9.1.Trajnimi i vijueshëm i pikave të kontaktit ekzistuese dhe të reja | Janar 2024 | 2027 | DPD & Qendra e Trajnimit të Administratës Tatimore dhe Doganore |
| Masa 3.9.2. Trajnim i vazhdueshëm për doganierët në bazë të zgjatjes së protokollit me Doganën Italiane dhe Guardia di Finanza edhe për vitin 2025. | Janar 2025 | Dhjetor 2025 | DPD |

**Treguesit e performancës dhe vlerat e synuara**

|  |  |  |  |  |  |
| --- | --- | --- | --- | --- | --- |
| **Treguesi** | **Vlera Bazë(viti** | **Vlera e synuar** | | | |
| **2024** | **2025** | **2026** | **2027** |
| Rritje e të ardhurave doganore nga zgjerimi i shkëmbimit të informacionit |  | 0.01% e PPB | 0.01% e PPB | 0.01% e PPB | 0.01% e PPB |

# **VII****: Risqet dhe masat zbutëse**

Për të siguruar menaxhimin efektiv të reformave është e domosdoshme një qasje më proaktive për menaxhimin e riskut. Kjo përfshin jo vetëm adresimin e risqeve që lidhen me zbatimin e aktiviteteve, por edhe marrjen parasysh të risqeve të mundshme për objektivat kryesore të Shtyllave dhe komponentëve të tyre përkatës.

Institucionet përgjegjëse sipas Shtyllave/Komponentëve kanë për detyrë monitorimin e vazhdueshëm të zbatimit të Planit të Veprimit të Strategjisë, me fokus të veçantë në propozimin e masave zbutëse sa herë që materializohen risqet e identifikuara. Më poshtë janë përcaktuar risqet kryesore që lidhen me zbatimin e Strategjisë, të shoqëruara me informacion se si këto sfida mund të zbuten në mënyrë efektive.

**Risku politik** - Tranzicionet politike, ndryshimet në udhëheqje ose ndryshimi i prioriteteve mund të rezultojnë në një angazhim të lëkundur ndaj axhendës së reformës. Për të zbutur këtë risk:

* Rritja e ndërgjegjësimit midis liderëve politikë dhe vendimmarrësve kryesorë në lidhje me rëndësinë dhe përfitimet e reformave të Strategjisë;
* Sigurimi i integrimit të reformave të strategjisë në planet dhe strategjitë më të gjera të qeverisë;
* Kryerja e fushatave të ndërgjegjësimit të publikut për të informuar qytetarët mbi rëndësinë e reformave të strategjisë, duke shfrytëzuar mbështetjen publike për të ndikuar në prioritizimin dhe qëndrueshmërinë politike.

**Risqet institucionale** - Kapaciteti dhe aftësitë e pamjaftueshme brenda institucioneve qeveritare paraqesin risqe të konsiderueshme për reformat e parashikuara. Për të zbutur këto risqe:

* MF-ja dhe institucionet e tjera të përfshira janë të përkushtuara për të investuar në një vlerësim gjithëpërfshirës të nevojave për trajnim dhe zhvillimin e programeve të përshtatura të trajnimit;
* Forcimi i bashkëpunimit me partnerët dhe organizatat ndërkombëtare për mbështetje shtesë;
* Mbajtja e angazhimit të vazhdueshëm në investimet e kapitalit njerëzor, duke e njohur atë si thelbësore për ruajtjen e rezultateve pozitive.

**Risku ligjor** – ndryshimet rregullatore të planifikuara vonohen. Për të zbutur këtë risk:

* Krijimi i kanaleve të rregullta të komunikimit me organet përkatëse rregullatore të përfshira në Shtyllat e strategjisë;
* Kërkimi i mbështetjes nga liderët politikë dhe institucionet kyçe për të dhënë prioritet dhe për të lehtësuar zbatimin e ndryshimeve rregullatore;
* Avokimi për rëndësinë e reformave rregullatore në kohë për të arritur objektivat.

**Risqet financiare** - Burimet e kufizuara financiare mund të pengojnë zbatimin e reformave gjithëpërfshirëse. Për të zbutur këto risqe:

* Kryerja e një rishikimi të plotë të burimeve të nevojshme për zbatimin e tij;
* Marrja në konsideratë e një qasjeje të zbatimit me faza nëse është e nevojshme;
* Eksplorimi i burimeve alternative të financimit, duke përfshirë financimin e donatorëve ndërkombëtarë.

**Risku teknologjik** - Ndërsa një pjesë e rëndëishme e masave mbështeten gjithnjë e më shumë në teknologji, risku i kërcënimeve të sigurisë kibernetike rritet. Për të zbutur këtë risk:

* Formulimi i një politike gjithëpërfshirëse të sigurisë kibernetike që përshkruan standardet, protokollet dhe udhëzimet për mbrojtjen e sistemeve të informacionit;
* Theksimi i monitorimit të vazhdueshëm dhe përshtatshmërinë ndaj kërcënimeve në zhvillim si komponentë thelbësorë të një plani të suksesshëm të sigurisë kibernetike.

**Risqet sociale** - Konsultimi dhe komunikimi i pamjaftueshëm me palët kryesore të interesit mund të çojë në rezistencë sociale ose keqkuptime. Për të zbutur këtë risk:

* Angazhimi gjerësisht i palëve të interesuara gjatë procesit të përgatitjes së Strategjisë dhe monitorimit të saj.
* Vënia në dispozicion për publikut të gjitha raportet e monitorimit për të garantuar transparencë dhe për të nxitur besimin.

Tabela e mëposhtme thekson risqet e mundshme të parashikuara në fazën e përgatitjes së Strategjisë dhe do të përbëjë bazën për monitorimin e risqeve.

Tabela : Risqet kryesore të mundshme

| Vlerësimi i riskut (probabiliteti dhe ndikimi):  L = Lartë  M = Moderuar  U = Ulët | Faktorët kryesorë të riskut | | | | | | |
| --- | --- | --- | --- | --- | --- | --- | --- |
| Ndryshime të vonuara ligjore/rregullative | Sigurimi i pamjaftueshëm financiar | Zhvillimi jo i qëndrueshëm i kapaciteteve të burimeve njerëzore | Disponueshmëria e pamjaftueshme e Burimeve Njerëzore | Sfidat e zhvillimit të TI-së ose prokurimit | Disponueshmëria në kohë e AT / mbështetjes | Koordinim i papërshtatshëm |
| **Shtylla 1 : Rishikimi i politikës tatimore** | | | | | | | |
| Rishikimi i politikës tatimore të taksave mbi konsumin | M | U | M | M | U | M | U |
| Rishikimi i politikës tatimore të taksave direkte | M | M | M | M | U | U | U |
| Rishikimi i politikës tatimore të taksës mbi pasuritë e paluajtshme | M | L | M | L | L | M | L |
| **Shtylla 2: Mirëadministrimi tatimor** | | | | | | | |
| Zvogëlimi i hendekut të pajtueshmërisë në lidhje me TVSH-në. | M | L | M | L | L | M | M |
| Ulja e pagesave me para në dorë në ekonomi | M | L | M | L | L | M | M |
| Verifikimi i të ardhurave dhe kontrolli i pasurive të pajustifikuara. | M | L | M | L | L | M | M |
| Zvogëlimi i shmangies tatimore | M | L | M | L | L | M | M |
| Reduktimi i punës së padeklaruar dhe të nëndeklarimit të pagës reale | M | L | M | L | L | M | M |
| Reduktimi i kostove të pajtueshmërisë dhe rritja e sigurisë tatimore dhe besimit tek administrata tatimore. | M | L | M | L | L | M | M |
| Përmirësimi i cilësisë së shërbimit të ofruar nga Administrata Tatimore (AT) nëpërmjet zhvillimit të kapaciteteve institucionale të administratës tatimore. | M | L | M | L | L | M | M |
| Shtylla 3: Mirëadministrimi doganor | | | | | | | |
| Modernizimi i proceseve të biznesit, duke përfshirë centralizimin e funksionit të profilizimit të riskut | M | L | M | L | L | M | M |
| Zhvillimi i aftësive të zgjeruara analitike të të dhënave | M | L | M | L | L | M | M |
| Rritja e investimeve në zhvillimin e sistemeve të Teknologjisë së Informacionit | M | L | M | L | L | M | M |
| Zhvillimi dhe zbatimi plotësisht i një kornizë integriteti për të ndihmuar në ndërtimin e besimit të komunitetit | M | L | M | L | L | M | M |
| Rritja e numrit të operatorëve ekonomikë të autorizuar | M | L | M | L | L | M | M |
| Zbatimi i Dritares së Vetme Kombëtare (National National Single Window) | M | L | M | L | L | M | M |
| Përmirësimi i përdorimit të Sistemit të Ri të Kompjuterizuar të Transitit (NCTS) | M | L | M | L | L | M | M |
| Rritja e bashkëpunimit në luftën kundër informalitetit, kontrabandës, korrupsionit dhe importit të mallrave të falsifikuara | M | L | M | L | L | M | M |
| Zgjerimi i shkëmbimit të informacionit me partnerët vendas dhe ndërkombëtarë për të përmirësuar profilin e riskut. |  |  |  |  |  |  |  |

# **VIII. Monitorimi i Strategjisë**

Raportimi, monitorimi dhe analiza e vlerësimit të Strategjisë janë thelbësore për një zbatim efikas dhe në kohë të saj. Monitorimi i tre Shtyllave kryesore me disa komponentë në secilën shtyllë, kundrejt treguesve të përcaktuar qartësisht ofron një bazë solide për monitorimin e zbatimit të SAA, 2024-2027, duke verifikuar progresin e objektivit dhe rezultateve.

Mjeti kryesor monitorues do të jetë krijimi i një Matrice për Vlerësimin e Performancës, që informon për progresin e arritur, të matur përmes masave dhe aktiviteteve të përcaktuara.

Matrica përfshin një vlerë bazë, etapa afatmesme (2024), etapa të synuara (2027), dhe mënyrat e verifikimit.

Matrica e Vlerësimit të Performancës

Komiteti Drejtues prezanton Raportin 6 Mujor të Monitorimit të Strategjisë tek Ministri i Financave

Ministria e Financave, Drejtoria e Përgjithshme e Tatimeve dhe Drejtoria e Përgjithshme e Doganave përgatisin Raportet gjashtë mujore mbi treguesit e masave

Sekretariati Teknik i SAA kryen përpunon dhe shqyrton raportin para se të paraqitet tek Komiteti Drejtues i SAA.

Ministria e Financave koordinon proçesin e monitorimit dhe konsolidon raportin e 6 mujorit të monitorimit

Në nivel institucional, strategjia do të monitorohet nga Ministria e Financave. I gjithë proçesi do të menaxhohet dhe monitorohet në nivel teknik nga Sekretariati Teknik dhe në nivel menaxherial nga Komiteti Drejtues, me përfaqësues të Ministrisë së Financave, administratës tatimore dhe administratës doganore.

Të dyja këto struktura do të ngrihen me Urdhër të ministrit përgjegjës për financat.

Monitorimi i zbatimit të strategjisë do të bëhet në periudha 6 mujore, nëpërmjet hartimit dhe miratimit të një Raporti 6 Mujor, formati i të cilit, gjithashtu, do të miratohet me urdhër të ministrit përgjegjës për financat. Raporti 6 mujor i monitorimit duhet të fokusohet ndër të tjera në rezultate, tregues, tendencat aktuale dhe të perspektivës, pengesave të shfaqura gjatë kohës së raportimit, mësimeve të nxjerra dhe arritjeve, rezultateve të arritura gjatë periudhës së raportimit.

Koordinimi i përgjithshëm i proçesit të monitorimit, si dhe vlerësimi dhe dhënia e rekomandimeve do të kryhet nga Sekretariati Teknik SAA-së. Do të mblidhen informacione për masat dhe aktivitetet përkatëse në varësi të llojit të ndërhyrjes.

Të dhënat që i shërbejnë monitorimit 6 mujor do të futen në një bazë të dhënash që do të përditësohet nga Sekretariati Teknik. Gjithashtu do të monitorohet “Pasaporta e Treguesve”, e cila do të shoqërojë raportin e monitorimit.

Më pas, Raporti do të paraqitet për shqyrtim dhe miratim tek Komiteti Drejtues i Strategjisë. Pas miratimit nga Komiteti Drejtues, Raportet e Monitorimit i përcillen ministrit përgjegjës për financat.

Plani i veprimit dhe Pasaporta e treguesve të performancës sipas tre shtyllave të strategjisë, së bashku me përshkrimin e metodologjisë së tyre dhe vlerat e synuara janë paraqitur në Shtojcën 1 dhe 2, bashkëlidhur.

# **IX. Vlerësimi i kostove dhe financimi**

Një pjesë e konsiderueshme e masave të përcaktuar në këtë strategji lidhen me reformat e mirëadministrimit tatimor dhe doganor, realizimi i të cilave nuk do të kërkojë burime financimi shtesë.

Stafi ekzistues i Ministrisë së Financave, administratës tatimore dhe doganore të përfshira në zbatimin e reformave do të jetë përgjegjës për marrjen e masave të nevojshme për realizimin e aktiviteteve të nevojshme të parashikuara në këtë dokument.

Qasja e përdorur për të matur fushëveprimin e burimeve të përdorura për zbatimin e strategjisë është vetëm kostot shtesë, duke mos përfshirë kostot administrative në tabelën e kostimit.

Masat kryesore që përfshijnë burime financiare janë masat e mirëadministrimit doganor të cilat lidhen me zhvillimin dhe krijimin e sistemeve, për të cilat burimet financiare janë siguruar nga Partnerët e Jashtëm për Zhvillim dhe Integrim.

Në tabelën e mëposhtme është paraqitur informacioni mbi koston indikative të strategjisë në nivel shtyllash. Detaje të mëtejshme mbi kostimin sipas objektivave specifik (komponentëve) gjenden në shtojcën 3.

Tabela 20: Kostimi i Strategjisë

*Shuma në EURO*

|  |  |  |  |  |
| --- | --- | --- | --- | --- |
| **Kostimi i Strategjisë Afatmesme të të Ardhurave 2024-2027** | | | | |
| **Nr.** | **Titulli** | **Kosto Totale Indikative** | | |
| **PBA** | **Financim nga Donatorët** | **Kosto totale** |
|
| 1 | Qëllimi i Politikës (Shtylla) 1: Rishikimi i politikës tatimore | - | 14,500 | 14,500 |
| 2 | Qëllimi i Politikës (Shtylla) 2: Mirëadministrimi tatimor | - | 100,000 | 100,000 |
| 3 | Qëllimi i Politikës (Shtylla) 3: Mirëadministrimi doganor | 409,747 | 7,173,807 | 7,583,554 |
|  | **Kostoja Indikative e Strategjisë** | **409,747** | **7,288,307** | **7,698,054** |

# **Shtojca 1: Plani i Veprimit i Strategjisë së Afatmesme të të Ardhurave 2024 – 2027**

|  |  |  |  |  |  |  |
| --- | --- | --- | --- | --- | --- | --- |
| **Qëllimi i Politikës (Shtylla) 1: Rishikimi i politikës tatimore** | | | | | | |
| **Objektivi Specifik (Komponenti) 1.1: Rishikimi i politikës tatimore të taksave mbi konsumin** | | | | | | |
| **Nr** | **Masa** | **Aktiviteti** | **Fillimi** | **Mbarimi** | **Grupet e Interesit** | |
| **Njësitë përgjegjëse** | **Partnerët** |
| 1.1.1 | Analizë e përjashtimeve/normave të reduktuara në TVSH | Kryerja e një analize lidhur me efektivitetin e përjashtimeve/normave të reduktuara në TVSH, me synimin për të përcaktuar nëse ndonjë mund të hiqet gradualisht. | 2024 | Qershor 2025 | MF, DPT, DPD | me asistencën e FMN |
| 1.1.2 | Analiza e (pragut të regjistrimit për TVSH-në | Kryerja e një analize në lidhje me pragun e regjistrimit të TVSH-së | 2024 | Qershor 2025 | MF, DPT, DPD | me asistencën e FMN |
| 1.1.3 | Hartimi i akteve konkrete ligjore për TVSH-në bazuar në rezultatet dhe vendimet e marra pas analizave. | Përgatitja e projekt ndryshimeve ligjore bazuar në vendimin e marrë pas analizës dhe në përputhje me acquis të BE-së. | 2024 | Në varësi të raportit | MF, | me asistencë nga TAIEX |
| 1.1.4 | Analiza e niveleve të akcizës me synim harmonizimin me BE-në | Kryerja e një analize në lidhje me nivelet e akcizës dhe nivelet minimale të BE-së | 2024 | Qershor 2025 | MF, DPD |  |
| 1.1.5 | Hartimi i akteve konkrete ligjore për akcizën, bazuar në rezultatet dhe vendimet e marra pas analizave. | Përgatitja e projekt ndryshimeve ligjore bazuar në vendimin e marrë pas analizës dhe në përputhje me acquis të BE-së. | 2024 | Në varësi të raportit | MF |  |
| 1.1.6 | Hartimi i kalendarit të ri të nivelit të akcizës së duhanit | Hartimi dhe miratimi i amendamentit në ligjin e akcizës lidhur me kalendarin e ri të tarifave të duhanit. | 2026 | 2026 | MF, DPD | me asistencën e FMN dhe DG TAXUD |
| 1.1.7 | Analiza e skemave fiskale incentivuese (direkte dhe indirekte) si pjesë e politikave për nxitjen e përdorimit të energjisë së rinovueshme, efiçencës së energjisë dhe performancës energjitike në ndërtesa | Kryerja e një analize për incentiva fiskale (direkte dhe indirekte) si pjesë e politikave për nxitjen e përdorimit të energjisë së rinovueshme, efiçiencës së energjisë dhe performacës energjitike | 2025 | 2026 | MF dhe MIE |  |
| Përgatitja e projekt ndryshimeve ligjore bazuar në vendimin e marrë pas analizës dhe në përputhje me acquis të BE-së | 2027 | 2027 | MF dhe MIE |  |
| **Objektivi Specifik (Komponenti) 1.2: Rishikimi i politikës tatimore të taksave direkte** | | | | | | |
| **Nr** | **Masa** | **Aktiviteti** | **Fillimi** | **Mbarimi** | **Grupet e Interesit** | |
| **Njësitë përgjegjëse** | **Partnerët** |
| 1.2.1 | Analizimi i skemës së tatimi të personave fizikë. | Kryerja e një analize lidhur me skemës së taksimit të personave fizikë. | 2024 | Dhjetor2025 | MF |  |
| 1.2.2 | Vlerësimi i të gjitha përjashtimeve/normave tatimore të reduktuara në ligjin për të ardhurat | Kryerja e një vlerësimi në lidhje me përjashtimet, normat e reduktuara në ligjin për tatimin mbi të ardhurat | 2024 | Qershor 2025 | MF me asistencën e FMN |  |
| 1.2.3 | Hartimi i aktit ligjor bazuar në analizën e përjashtimeve dhe normave të reduktuara dhe skemës tatimore të personave fizikë. | Përgatitja e ndryshimeve, nëse e nevojshme, të ligjit për tatimin mbi të ardhurat bazuar në raportin e vlerësimit. | Korrik 2025 | 2027 | MF |  |
| 1.2.4 | Marrëveshje për shmangien e taksimit të dyfishtë | Negociatat me Lituaninë, Danimarkën, Portugalinë dhe Qipron | 2024 | 2027 | MF |  |
| Finalizimi i procedurave ligjore të brendshme për miratimin nga parlamenti të marrëveshjeve të nënshkruara për shmangien e taksimit të dyfishtë |
| 1.2.5 | Përmbushja e angazhimeve për tatimet ndërkombëtare, kryesisht ato në kuadër të projektit ndërkombëtar BEPS | Vazhdimi i zbatimeve bazuar në raportet e rishikuara për BEPS,dhe standardet minimale. | 2024- | 2025 | MF, DPT |  |
| Analizimi i efektit të zbatimit të Rregullës Globale, shtylla 2 e BEPS |
| 1.2.6 | Harmonizim i plotë i legjislacionit vendas me acquis të BE-së në fushën e tatimeve direkte | Puna përgatitore për transpozim të plotë me acquis të BE-së në tatimet direkte | 2024 | Qershor 2025 | MF | me asistencën e TAIEX |
| Hartimi dhe miratimi i aktit ligjor për transpozimin e plotë të legjislacionit të brendshëm me acquis të BE-së sipas Kapitullit 16. | Korrik 2025 | Dhjetor 2026 |  |  |
| 1.2.7 | Rishikimi i përjashtimeve nga taksat dhe tarifat kombëtare, duke përfshirë taksat mjedisore | Rishikimi i përjashtimeve nga taksat dhe tarifat kombëtare.  Analiza e taksave mjedisore | 2024 | Qershor 2025 | MF, DPT dhe DPD |  |
| 1.2.8 | Hartimi i aktit ligjor bazuar në analizën e taksave kombëtare, duke përfshirë taksat mjedisore. | Përgatitja e ndryshimeve në ligjin për taksat kombëtare bazuar në raportin e vlerësimit | Qershor 2025 | Dhjetor 2025 | MF |  |

|  |  |  |  |  |  |  |
| --- | --- | --- | --- | --- | --- | --- |
| Objektivi Specifik (Komponenti) 1.3: 3.Rishikimi i politikës tatimore të taksës mbi pasuritë e paluajtshme | | | | | | |
| Masa | Aktiviteti | Fillimi | Mbarimi | Grupet e Interesit | |
| Njësitë përgjegjëse | Partnerët |
| Përmirësimi i kadastrës fiskale dhe sistemit të mbledhjes së taksës së pasurisë | Hartimi dhe miratimi i kuadrit ligjor (aktet ligjore dhe aktet nënligjore) për kadastrën fiskale, taksën mbi tokën dhe pasurinë e paluajtshme dhe aktin nënligjor për vlerësimin e tokës dhe pasurisë. | T1 2024 | T4 2025 | MF/ DPTP (lider) | Agjencia Suedeze për Bashkëpunim dhe Zhvillim Ndërkombëtar (SIDA), ProTax Albania Project,[[9]](#footnote-9) dhe Agjencia Suedeze e Taksave |
| Hartimi i kuadrit institucional për menaxhimin dhe administrimin e taksës mbi ndërtesën | T4 2024 | T1 2026 |  |  |
| Finalizimi i Sistemit Informativ të Kadastrës Fiskale (SIKF), ndërveprimit të tij me sistemet e tjera dhe shtrirja në bashki. | T1 2025 | T4 2026 |  |  |
| Pilotimi, ndërtimi i kapaciteteve dhe institucionalizimi i procedurave për vlerësimin e pasurisë së paluajtshme, popullimin dhe mirëmbajtjen e të dhënave të pasurisë së paluajtshme në SIKF | T1 2025 | > 2026 |  |  |
| Përmirësimi i proceseve për mbledhjen e taksës së pasurisë së paluajtshme dhe rritja e ndërgjegjësimit të taksapaguesve | T1 2025 | > 2026 |  |  |

|  |  |  |  |  |  |  |
| --- | --- | --- | --- | --- | --- | --- |
| Qëllimi i Politikës (Shtylla) 2: Mirëadministrimi tatimor | | | | | | |
| Objektivi Specifik (Komponenti) 2.1: Zvogëlimi i hendekut të pajtueshmërisë në lidhje me TVSH-në | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
| **Njësitë përgjegjëse** | **Partnerët** |
| 2.1.1 | **Trajtimi i sektorit të ndërtimit dhe parandalimi i humbjeve tatimore në zinxhirin e furnizimit të nënkontraktorëve** | Kryerja e një analize të detajuar në sektorin e ndërtimit, përfshirë zinxhirin e transaksioneve me nënkontraktorët.  Hartimi dhe zbatimi Planit sektorial të sektorit të ndërtimit | 2025 | 2027 | DPT | Shoqata e Ndërtuesve/Agjencia e Planifikimit te Territorit |
| 2.1.2 | **Vlerësimi i performancës së sektorit të turizmit dhe hartimi i planit të dedikuar sektorial** | Analizë e risqeve të mospajtueshmërisë në sektorin e turizmit  Hartimi dhe zbatimi i planeve vjetore sektoriale të Turizmit. | 2024 | 2027 | DPT | Ministria përgjegjëse për turizmin. Shoqata e Turizmit |
| 2.1.3 | **Identifikimi i aktiviteve digjitale/elektronike në të gjithë sektorët e ekonomisë** | Analizë e risqeve të mospajtueshmërisë  në sektorin e shërbimeve/tregtisë digjitale.  Hartimi dhe zbatimi i planit Sektorial të Tregtisë elektronike | 2026 | 2027 | DPT | AKEP/MF |
| 2.1.4 | **Trajtimi i sektorëve të tjerë të identifikuar me risk nëpërmjet metodave moderne të menaxhimit të riskut për të rritur pajtueshmërinë vullnetare.** | Analizë e risqeve të mospajtueshmërisë  në sektorët e tjerë.  Hartimi i Planeve sektoriale të pajtueshmërisë në sektorët e evidentuar me risk. | 2024 | 2027 | DPT | Shoqatat e Biznesit |
| 2.1.5 | **Zgjerimi i bazës së tatueshme me rritjen e numrit të tatimpaguesve të përfshirë në përgjegjësinë e TVSH-së.** | Krijimi i kritereve të reja të riskut me qëllim evidentimin e tatimpaguesve me riskun e shmangies së TVSH-së. | 2024 | 2027 | DPT |  |
|  | Finalizim i parambushjes së deklaratës së TVSH | 2025 | 2026 | DPT |  |
| Objektivi Specifik (Komponenti) 2.2. Ulja e pagesave me para në dorë në ekonomi | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
| **Njësitë përgjegjëse** | **Partnerët** |
| 2.2.1 | **Zbatimi i një plani masash nga administrata tatimore për të ulur pagesat me para në dorë në ekonomi** | Vendosja një limiti për pagesat cash mes individëve  Reduktimi i metejshëm për pagesat me para në dorë mes bizneseve nga 150.000 lekë që është aktualisht.  Krijimi i rregullave të riskut të cilat evidentojnë tatimpaguesit të cilët fragmentizojnë faturat pë të mos kaluar limitin që përcakton ligj, tatimpaguesit që kanë nivel anormal të faturimit me para në dorë krahasuar me të ngjashmit e tyre. | 2025 | 2026 | MF/ DPT |  |
| 2.2.2 | **Diskutimi me sektorin Bankar për reduktimin e komisioneve bankare për tatimpaguesit që përdorin POS** | Krijimi i një grupi pune mes MF, Bankës së Shqipërisë dhe Shoqatës së Bankave për të ulur komisionet e përdorimit të terminaleve POS mes bankave të nivelit të dytë dhe tatimpaguesve | 2025 | 2025 | MF/DPT | Banka e Shqipërisë Shoqata e Bankave Shqiptare |
| Objektivi Specifik (Komponenti) 2.3. Verifikimi i të ardhurave dhe kontrolli i pasurive të pajustifikuara | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
| **Njësitë përgjegjëse** | **Partnerët** |
| 2.3.1 | **Përdorimi i metodave të tërthorta për vlerësimet tatimore** | Përditësimi i Manualit të Kontrollit Tatimor.  Analizë e Hendekut Tatimore (Tax Gap).  Monitorimi i zbatimit të Planit të Veprimit të strategjinë e pajtueshmërisë 3-vjeçare për individët më të pasur dhe përditësimi i saj deri në vitin 2027 | 2025 | 2026 | DPT/MF |  |
| 2.3.2 | **Identifikimi i mosdeklarimit në lidhje me juridiksionet offshore bazuar në të dhënat e mbledhura AEOI sipas kuadrit të Standardit të Raportimit të Përbashkët (CRS)** | Bërja efektive në DPT të strukturës përgjegjëse për CRS dhe trajnimi i stafit  Zbatimi i Projektit të Shkëmbimit Automatik të Informacionit  Analiza periodike mbi rastet e evazionit tatimor në lidhje me juridiksionet offshore  Zbatimi i rregullores së brendshme që përcakton mënyrën e rrjedhjes së informacionit në DPT si dhe monitorimin e bankave mbi zbatimin e verifikimit të duhur.  Rishikimi i marrëveshjes dhe rritja e bashkëpunimit ndërinstitucional (FIU) lidhur me monitorimin e bankave si subjekte raportuese dhe rekomandimet e MONEYVAL.  Zbatimi i Rregullave Globale Anti-Erozionit (GloBE). | 2024 | 2025 | DPT |  |
| 2.3.3 | **Ngritja e Regjistrit të Aseteve të tatimpaguesve me synimin e vlerësimit real të pasurive të tatimpaguesve** | Krijimi i një Regjistri të Aseteve me atributet përkatëse, për 10% të tatimaguesve brenda vitit 2026  Analiza e të dhënave me Raportet *Business Inteligence (BI)*. | 2024 | 2026 | DPT | Akshi do të asistojë ne sigurimin e të dhënave të vetdeklaruara sipas formularit. |
| 2.3.4 | **Integrimi dhe përdorimi i të dhënave nga palët e treta,** **në mënyrë që të mundësojë programin e administratës hetime tatimore të pasurisë së pajustifikuar për taksapaguesit.** | Integrimi dhe përdorimi i të dhënave nga palët e treta  -Shkëmbimi i të dhënave nëpërmjet ëe*b-service.* | 2024 | Qershor 2025 | DPT |  |
| Objektivi Specifik (Komponenti) 2.4. Zvogëlimi i shmangies tatimore | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
| **Njësitë përgjegjëse** | **Partnerët** |
| 2.4.2 | Rregulli i përgjithshëm anti-abuzim (GAAR) zbatohet në mënyrë efektive dhe të veprojë si frenues për organizimet artificiale tatimore. | Trajnime për stafin e administatës tatimore mbi rregullat dhe kontrollet për anti-shmangien tatimore. | 2026 | 2027 | DPT/MF |  |
| 2.4.2 | **Hartimi i masave anti-evazion për të luftuar organizimet artificiale më të përhapura si të vetpunesuarit fiktiv dhe ndarja artificiale e subjekteve.** | Evidentimi dhe trajtimi i tatimpaguesve që përfitojnë nga vetpunësimi fiktiv dhe ndarja artificial e subjekteve  Hartimi i një plani sektorial per të evidentuar tatimpaguesit me marzhe të vogla në tatim fitim  Digitalizimi i deklarimit të qirave në sistemin CATS dhe kontrollet për çmimet e aplikuara të qirave | 2024 | 2025 | DPT |  |
| 2.4.3 | Forcimi i hetimeve kundër mashtrimit tatimor | Krijimi i nje seti te ri  kriteresh risku bazuar ne te dhenat qe sigurohen nga pasqyrat financiare vjetore te dorezuara nga tatimpaguesit, si dhe shkeljeve te tjera te mundshme te legjislacionit tatimor.  Analiza dhe investigimi i shitjeve fiktive te aksioneve te kompanive aksionereHetimi i skemave te mashtrimit me TVSh-ne (Skema karusel)  Analizimi i te dhenave nga palet e treta (Dogana) per evidentimin e skemave te mashtimit tatimor.  Analiza dhe investigimi i sektorëve dhe fenomeneve me risk si informaliteti në paga në sektorët e ndërtimit, industrinë e turizmit, shërbimeve të ndryshme,  etj.  Analiza dhe investigimi i informalitetit ne sektorin e fushës së ndërtimit dhe nënkontraktorëve të cilët ofrojnë shërbime dhe aksesorë për këtë fushë.  Analiza dhe investigimi i informalitetit ne sektorin e fushes operatoreve te turizmit.  Analiza dhe investigimi i informalitetit ne sektorin e fushës së shitjeve dhe blerjeve online.  Analiza dhe investigimi i informalitetit në sektorin e fushës së subjekteve që ofrojnë shërbime konsulence, sherbime IT, shërbime inxhinierie, dhe të tjera në teknologjinë e informacionit.  Analiza dhe investigimi i informalitetit në sektorin e fushës farmaceutikës dhe kozmetikës  Analiza dhe investigimi i informacioneve të siguruara nga palë të treta si, qytetarë, media, institucione të tjera shtetërore dhe private.  Analiza dhe investigimi i informacioneve të siguruara nga institucione të tjera me trajtim të rasteve që kanë të bëjnë me pastrimin e parave,transaksionet e dyshimta,  etj. | 2024 | Qershor 2027 | DPT |  |
| Objektivi Specifik (Komponenti) 2.5. Reduktimi i punës së padeklaruar dhe nëndeklarimit të pagës reale | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
|  |  | **Njësitë përgjegjëse** | **Partnerët** |
| 2.5.1 | **Hartimi i një plani të integruar në drejtim të mosdeklarimit të punonjësve**. | Hartimi i një Plani Sektorial për identifikimin e punës së padeklaruar. | 2025 | 2027 | DPT | ISHPSHSH / ISSH/Shoqatat e biznesit |
| 2.5.2 | Përmirësimi i bashkëpunimit ndërinstitucional për koordinimin e veprimeve në kuadër të identifikimit të punës së padeklaruar ose nëndeklaruar, mbështetur në një strategji të qartë. | Përmirësimi i marrëveshjeve të bashkëpunimit me Institutin e Sigurimeve Shoqwrore dhe Inspektoriatit Shtetëror të Punës dhe Shërbimeve Shoqërore lidhur me shkëmbimin e të dhënave Aktiviteti  Hartimi i një Plani Operacional Ndërinstitucional me strukturat AT, ISSH dhe ISHPSHSH | 2025 | 2027 | DPT | në bashkëpunim me ISHPSHSH dhe ISSH |
| 2.5.3 | **Analizimi i kategorive të personave të cilët kanë detyrimin të plotësojnë deklaratën individuale vjetore të të ardhurave.** | Analizimi i deklaratave të DIVA-s, brenda 2024 | 2024 | 2024 | DPT |  |
| 2.5.4 | **Përmirësimi i analizave dhe shkëmbimit të të dhënave me palë të treta për të punën e padeklaruar ose nëndeklaruar** | Përmbushja nëpërmjet Dizenjimit (Compliance by Design). Përcaktimi dhe krijimi i kontrolleve në sistemin e deklarimit të listëpagesave që parandalojnë shmangien e kontributeve të sigurimeve shoqërore dhe shëndetesore.  Krijimi dhe përditësimi i kritereve të riskut në Modulin e Riskut që kanë të bëjnë me shmangien e pagesës së kontributeve te sigurimeve shoqërore.  Marrja e informacioneve nga planet sektoriale mbi të dhënat dhe analizat e kryera.  Organizimi i kontrolleve bazuar në perfundimet që rezultojnë nga kryqëzimi i të dhënave. | 2024 | 2026 | DPT | AKSHI si institucioni mbështetës për Administratën Tatimore për të mundësuar implementimin e rregullave tw mundshme në formatet e deklaratave / Pala që mirëmban sistemin |
| 2.5.5 | Fushata të ndërgjegjësimit publik lidhur me përfitimet e pagesës së kontributeve. | Hartimi dhe implementimi i fushatës mbi përfitimet e punës së deklaruar. | 2025 | 2027 | DPT | në bashkëpunim me ISHS dhe ISHPSHSH |
| 2.5.6 | Zhvillimi i partneriteteve me përfaqësuesit e biznesit dhe të komunitetit për identifikimin e informalitetin në punësim. | Takime periodike me grupet e sipërmarrësve për të diskutuar mbi faktorët e informalitetit në punësim. | 2025 | 2027 | DPT | Shoqatat e Biznesit |
| Objektivi Specifik (Komponenti) 2.6. Reduktimi i kostove të pajtueshmërisë dhe rritja e besimit tek administrata tatimore | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
|  |  | **Njësitë përgjegjëse** | **Partnerët** |
| 2.6.1 | **Hartimi dhe miratimi i strategjisë për shërbimin e tatimpaguesve** | Përmirësimi i udhëzuesve shpjegues për subjektet tatimpaguese dhe konsulentet e tyre.  Përmirësimi i proceseve tatimore nëpërmjet ndërveprimit dhe komunikimit të rregullt dhe në kohe me tatimpaguesit dhe konsulentët e tyre . | 2024 | 2025 | DPT | Administrata tatimore suedeze (projekti SIDA) |
| 2.6.2 | **Ulja e kohës mesatare të rimbursimit të TVSH-së** | Finalizimi i modulit të automatizimit të pagesës së shumës së miratuar për rimbursim nëpërmjet realizimit të lidhjes automatike ndërmjet sistemit C@ts të Tatimeve dhe sistemit AFMIS të Thesarit | 2025 | 2026 | DPT | MF/Drejtoria e Përgjithshme e Thesarit |
| 2.6.3 | **Digitalizimi i proceseve të punës** | Publikimi i shërbimit UserTest në web: tatime.gov.al, për informimin e individëve në lidhje me detyrimin për deklarim te DIVA  Implementimi i deklaratave të reja të Tatimit në Burim dhe DIVA dhe paraplotësimi i deklaratave  Implementimi i deklaratave të reja, në zbatim te Ligjit te ri "Për tatimin mbi te ardhurat“  Digitalizimi i deklarimit të të dhënave pronësi /qira të ambjenteve të ushtrimit të aktivitetit nga ana e tatimpaguesve.  Vendosja e rregullave të reja në plotësimin e deklaratave (Compliance by Design)  Përmirësim i procedurave të mbledhjes së Borxhit, finalizimi i projektit “Dixhitalizimi i komunikimit me Bankat për bllokimin/zhbllokimin e llogarive bankare” | 2024 | 2026 | DPT/AKSHI | **AKSHI** |
| 2.6.4 | **Ngritja e një kuadri më të strukturuar për sigurimin e pacënueshmërisë së vlerave dhe integritetit të AT.** | Hartimi dhe zbatimi i Planit të Integritetit për Administratën Tatimore  Zbatimi i një programi të dedikuar për antikorrupsionin. | 2024  2024 | Qershor 2025  2026 | DPT |  |
| 2.6.5 | **Dizenjimi i proceseve të punës dhe shërbimeve në ndërveprim me tatimpaguesit dhe konsulentët e tyre.** | Krijimi i një Forum Këshillimor pranë DPT me ekspertë fiskalë, kontabilistë dhe përfaqësues të shoqatave profesionale për dizenjimin e proceseve dhe shërbimeve tatimore. | 2025 | 2026 | DPT/MF |  |
| Objektivi Specifik (Komponenti) 2.7. Reduktimi i kostove të pajtueshmërisë dhe rritja e besimit tek administrata tatimore | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
|  |  | **Njësitë përgjegjëse** | **Partnerët** |
| 2.7.1 | **Fuqizimi i Qendrës së Thirrjeve, si pjesë përbërëse e Strategjise së Shërbimit për Tatimpaguesit** |  | 2024 | 2026 | DPT/Shërbimi i Tatimpaguesve | Administrata tatimore suedeze (projekti SIDA) |
| 2.7.2 | **Trajnimi për përdorimin, përpunimin dhe analizimin e të dhënave sasiore që sigurohen nga fiskalizimi dhe për të kryer projekte të veçanta të analizës duke përfshirë detyrimin për transferimin e aftësive te personeli i DPT-së** |  | 2024 | 2026 | DPT | **FMN** |
| 2.7.3 | **Shtrirja e analizave të riskut në çdo funksion të administratës tatimore** |  | 2024 | 2027 | DPT/Shërbimi i Tatimpaguesve |  |
| 2.7.4 | **Trajnim i stafit të Njësisë së Tatimpaguesve të Mëdhenj me qëllim rritjen e kapaciteteve për analizën dhe kontrollin e sektorëve specifikë të ekonomisë.** |  | 2026 | 2027 | DPT | Shoqatat e Biznesit |
| 2.7.5 | **Memorandume bashkëpunimi me universitetet për të zhvilluar kurse të analizës së të dhënave dhe shkencës së psikologjisë së sjelljes.** |  | 2026 | 2027 | DPT | Universitetet |
| 2.7.6 | **Bashkëpunim me universitetet, administratat e tjera tatimore dhe shoqatave profesionale për hartimin e programeve që synojnë zgjidhjen e boshllëqeve në aftësi.** |  | 2024 | 2027 | DPT | QTATD/CEF/ FMN |

|  |  |  |  |  |  |  |
| --- | --- | --- | --- | --- | --- | --- |
| Qëllimi i Politikës (Shtylla) 3: Mirëadministrimi doganor | | | | | | |
| Objektivi Specifik (Komponenti) 3.1: Modernizimi i proceseve të biznesit, duke përfshirë centralizimin e funksionit të profilizimit të riskut | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
| **Njësitë përgjegjëse** | **Partnerët** |
| 3.1.1 | **Përmirësimi i përzgjedhjes së kanaleve të riskut.** | Përfshirja e më shumë kompanive në kanalin jeshil  Dhënia prioritet e kompanive të besueshme  Rishqyrtimi i kritereve te riskut | 2024 | 2024 | DPD/Drejtoria e Riskut |  |
| 3.1.2 | **Centralizimi i profileve të riskut për të përfshirë edhe akcizën** | Krijimi Teknik i Modelit  Testimi praktik i Modulit  Mundësimi i përdorimit të modulit, rindërtimi i profileve të riskut në fushën e akcizës (të ndryshme nga importi) | 2024 | 2027 | DPD/Drejtoria e Riskut dhe Departamenti i Akcizës | AKSHI |
| 3.1.3 | **Implementimi i lidhjes në kohë reale midis ASYCUDA World dhe ASYHUB** | Kryerja e aktiviteteve të lidhura me zhvillimin dhe të shërbimeve të sistemit. Testimi i profileve të rrezikut në sistem. Mbajtja e një MoU me Mariner Company që lejon shkëmbimin e të dhënave | 2024 | 2024 | DPD | AKSHI |
| 3.1.4 | **Fuqizimi i kapaciteteve të punonjësve të AD përmes përmirësimit të praktikave të burimeve njerëzore dhe ofrimit të zhvillimit të kapaciteteve.** | Trajnime të vazhdueshme për punonjësit e administratës doganore | 2024 | 2026 | DPD | QTATD/Komisioni i KE-së |
| Objektivi Specifik (Komponenti) 3.2. Zhvillimi i aftësive të zgjeruara analitike të të dhënave | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
| **Njësitë përgjegjëse** | **Partnerët** |
| 3.2.1 | **Përditësimi dhe krijimi i modeleve të reja ekonometrike për analizimin e të dhënave** | Bashkëpunimi me sektorin IT si dhe me institucione homologe për krijimin e analizave të reja | 2024 | 2027 | DPD/Drejtoria e Statistikës | AKSHI |
| 3.2.2 | **Analizim i detajuar i të dhënave të gatshme në sistemin ASYCUDA World** | Formimi i analizave të reja për të konstatuat detaje të cilat mund të sjellin rezultate të reja analitike | 2024 | 2027 | DPD/Drejtoria e Statistikës |  |
| Objektivi Specifik (Komponenti) 3.3. Rritja e investimeve në zhvillimin e sistemeve të Teknologjisë së Informacionit | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
| **Njësitë përgjegjëse** | **Partnerët** |
| 3.3.2 | **Zhvillime IT për uljen e kohës së procesimit të cdo kërkese nga subjektet** | Përmirësimi i moduleve dhe zhvillimi i moduleve të reja në rast nevoje | 2024 | 2027 | DPD/Drejtoria IT | AKSHI |
| Objektivi Specifik (Komponenti) 3.4. Zhvillimi dhe zbatimi plotësisht i një kornizë integriteti për të ndihmuar në ndërtimin e besimit të komunitetit | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
| **Njësitë përgjegjëse** | **Partnerët** |
| 3.4.1 | **Hartimi dhe miratimi i Planit të Integritetit dhe planit të veprimit** | Hartimi dhe miratimi i Planit të Integritetit dhe planit të veprimit  me Urdhërt të DPD | 2024 | 2026 | DPD |  |
| 3.4.2 | **Trainime të vazhdueshme për punonjësit e administratës doganore- përfshirja në trajnime të specialistëve nga institucione të ndryshme si Prokurori/Gjykata/Universitete etj** | Trajnime të dhëna nga specialistë nga institucione të ndryshme si Prokurori/Gjykata/Universitete, etj | 2024 | 2027 | DPD | Prokurori/Gjykata/Universitete/ / Komisioni i KE-së |
| 3.4.3 | **Shmangia e konfliktit të interesit** | Organizimi i trajnimeve të dedikuara mbi shmangien e konfliktit të interesit me pedagogë universiteti/specialist të ILDKPI/punonjës me eksperiencë të DPD | 2024 | 2027 | DPD | Universitetet dhe ILDKP |
| Objektivi Specifik (Komponenti) 3.5. Rritja e numrit të Operatorëve Ekonomikë të Autorizuar | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
|  |  | **Njësitë përgjegjëse** | **Partnerët** |
| 3.5.1 | **Sensibilizimi i subjekteve mbi rëndësinë e pasjes së statusit AEO- për kompanitë shqiptare** | Organizimi i fushatave informuese dhe aktiviteteve të ndryshme promovuese të AEO | 2024 | 2027 | DPD |  |
| 3.5.2 | **Monitorimi i vazhdueshëm i AEO të miratuara** | Kryerja e auditimeve të operatorëve të autorizuar ekonomikë | 2024 | 2027 | DPD |  |
| 3.5.3 | **Nënshkrimi i një marrëveshjeje me BE për njohjen reciproke të AEO-ve** | Negocimi dhe nënshkrimi i marrëveshjes |  | 2026 | DPD | MF, MEPJ dhe Shëbimet e Komisionit Europian |
| Objektivi Specifik (Komponenti) 3.6. Implementimi i Dritares së Vetme Kombëtare (National Single Window) | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
|  |  | **Njësitë përgjegjëse** | **Partnerët** |
| 3.6.1 | **Zhvillimi i konceptit dhe strukturës institucionale të Dritares së Vetme Kombëtare.** | Përzgjidhja e kompanisë që do të kryejë aplikimin teknik | 2024 | Qershor 2024 | (PIU) Njësia e Menxhimit të Projektit /DPD | Banka Botërore |
|  | **Rishikimi dhe ndryshimi i legjislacionit dhe i rregulloreve për Dritaren e Vetme Kombëtare.** | Hartimi dhe miratimi i paketës ligjore | 2024 | 2026 | (PIU) Njësia e Menxhimit të Projektit /DPD | Banka Botërore |
| 3.6.2 | **Zhvillimi dhe vendosja e zgjidhjes së TI-së për Dritaren e Vetme Kombëtare** | Zhvillimi/instalimi/Testimi i plotë i programit nga kompania kryen të gjitha veprimet për një program funksional | 2025 | 2026 | DPD | Banka Botërore/ AKSHI dhe institucione të tjera të përfshira |
| 3.6.3 | **Dritarja e Vetme Kombëtare është plotësisht funksionale** | Kryerja e gjithë aplikimeve të mundshme që Dritarja e Vetme quhet e realizuar | 2026 | 2027 | DPD | Banka Botërore/ AKSHI dhe institucione të tjera të përfshira |
| Objektivi Specifik (Komponenti) 3.7. Implementimi i Sistemit të Ri të Kompjuterizuar të Transitit (NCTS) | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
|  |  | **Njësitë përgjegjëse** | **Partnerët** |
| 3.7.1 | **Arkitektura dhe vendosja e Aplikacionit Kombëtar të Tranzitit dhe Regjistrimi dhe Identifikimi i Operatorit Ekonomik (EORI) plotësisht në përputhje me EU-NCTS** |  | 2024 | Qershor 2026 | DPD | Banka Botërore/DPD/AKSHI |
| 3.7.2 | **Implementimi dhe testimi në nivel kombëtar** | Kryerja e testimeve që të japin rezultatin final te punes se kompanise zbatuese | 2026 | 2027 | DPD | Banka Botërore/DPD/AKSHI |
| 3.7.3 | **Aderimi në Konventën Ndërkombëtare të Tranzitit (CTC)** |  | 2027 | Në vazhdim | DPD | Banka Botërore/DPD/AKSHI |
| 3.7.4 | **Lidhja e sistemit shqiptar me sistemin ndërkombëtar** | Zhvillim i mëtejshëm i mjedisit të TI-së të NCTS  Kryerja e ndërlidhjeve mes sistemeve | 2027 | Në vazhdim | DPD | Banka Botërore/DPD/AKSHI |
| Objektivi Specifik (Komponenti) 3.8. Rritja e bashkëpunimit në luftën kundër informalitetit, kontrabandës, korrupsionit dhe importit të mallrave të falsifikuara | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
|  |  | **Njësitë përgjegjëse** | **Partnerët** |
| 3.8.1 | **Bashkëpunimit me organet ligjzbatuese për rritjen e kapjeve të mallrave të falsifikuar** |  | 2024 | 2027 | DPD/Drejtoria e Markave dhe Patentave |  |
| 3.8.2 | **Shkëmbimi i informacionit me doganat homologe** |  | 2024 | 2027 | DPD/Drejtoria e Markave dhe Patentave |  |
| 3.8.3 | **Bashkëpunimi me kompanitë importuese për sensibilizimin/regjistrimin/verifikimin e markave origjinuese** |  | 2024 | 2027 | DPD/Drejtoria e Markave dhe Patentave |  |
| Objektivi Specifik (Komponenti) 3.9 Zgjerimi i shkëmbimit të informacionit me partnerët vendas dhe ndërkombëtarë për të përmirësuar profilin e riskut | | | | | | |
| Nr | **Masa** | **Aktiviteti** | **Fillimi** | **Mbarimi** | **Grupet e Interesit** | |
|  |  | **Njësitë përgjegjëse** | **Partnerët** |
| 3.9.2 | Trajnimi i vijueshëm i pikave të kontaktit ekzistuese dhe të reja |  | Janar 2024 | 2027 | DPD | Qendra e Trajnimit të Administratës Tatimore dhe Doganore |
| 3.9.3 | Trajnim i vazhdueshëm për doganierët në bazë të zgjatjes së protokollit me Doganën Italiane dhe Guardia di Finanza edhe për vitin 2025. | Janar 2025 | Dhjetor 2025 | DPD | DPD |  |

# 

# **Shtojca 2: Pasaporta e Treguesve të Strategjisë së Afatmesme të të Ardhurave 2024 – 2027**















# **Shtojca 3: Vlerësimi i kostove dhe financimi sipas objektivave specifikë (komponentëve)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Plani i Veprimit i Strategjisë Aftmesme të të Ardhurave 2024-2027** | | | | | | | | | |
| **Qëllimi i Politikës (Shtylla) 1: Rishikimi i politikës tatimore Programet buxhetore që kontribuojnë në objektivin politik: MF-01110 - Planifikimi, Menaxhimi, Administrimi** | | | | | | | | | |
| **Nr.** | **Titulli** | **Institucionet** | | **Periudha e zbatimit** | | **Kosto Totale Indikative** | | | |
| **Institucionet përgjegjëse** | **Institucionet kontribuese** | **Data e fillimit** | **Data e mbarimit** | **PBA** | **Financim nga donatorët** | **Hendeku Financiar** | **Kosto totale** |
|
| 1.1 | Objektivi Specifik (Komponenti) 1.1: Rishikimi i politikës tatimore të taksave mbi konsumin | MF DPPT | Asistenca e KE nëpërmjet TAEX /  FMN | T4 2024 | T2 2027 | 0 | 0 | 0 | 0 |
| 1.2 | Objektivi Specifik (Komponenti) 1.2: Rishikimi i politikës tatimore të taksave direkte | MF DPPT | Asistenca e KE nëpërmjet TAEX /  FMN | T1 2024 | T2 2027 | 0 | 0 | 0 | 0 |
| 1.3 | Objektivi Specifik (Komponenti) 1.3: Rishikimi i politikës tatimore të taksës mbi pasuritë e paluajtshme | MF, DPTP | Agjencia Suedeze për Bashkëpunim dhe Zhvillim Ndërkombëtar (SIDA), Projekti ProTax Albania dhe Agjencia Suedeze e Taksave | T1 2023 | > 2026 | 0 | 14500 | 0 | 14500 |
|  | **Kosto Indikative Qëllimi i Politikës (Shtylla) 1** |  |  |  |  | **-** | **14,500** | **-** | **14,500** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Qëllimi i Politikës (Shtylla) 2: Mirëadministrimi tatimor Programet buxhetore që kontribuojnë në objektivin politik:M01140 - Menaxhimi i të Ardhurave Tatimore** | | | | | | | | | |
| **Nr.** | **Titulli** | **Institucionet** | | **Periudha e zbatimit** | | **Kosto Totale Indikative** | | | |
| **Institucionet përgjegjëse** | **Institucionet kontribuese** | **Data e fillimit** | **Data e mbarimit** | **PBA** | **Financim nga donatorët** | **Hendeku Financiar** | **Kosto totale** |
|
| 2.1 | Objektivi Specifik (Komponenti) 2.1: Zvogëlimi i hendekut të pajtueshmërisë në TVSH | DPT | FMN, Agjencia e Zhvillimit të Territorit, Agjencia Kombëtare e Planifikimit të Territorit, AKBN, Banka e Shqipërisë, AKEP | T1 2024 | T4 2027 | 0 | 0 | 0 | 0 |
| 2.2 | Objektivi Specifik (Komponenti) 2.2. Ulja e pagesave me para në dorë në ekonomi | DPT | FMN, ISSH, Inspektoriati i Punës | T1 2024 | T4 2027 | 0 | 0 | 0 | 0 |
| 2.3 | Objektivi Specifik (Komponenti) 2.3..Verifikimi i të ardhurave dhe kontrolli i pasurive të pajustifikuara. | DPT | FMN, BSH | T4 2024 | T4 2027 | 0 | 0 | 0 | 0 |
| 2.4 | Objektivi Specifik (Komponenti) 2.4: Zvogëlimi i shmangies tatimore | DPT |  | T1 2024 | T4 2027 | - | - | - | - |
| 2.5 | Objektivi Specifik (Komponenti) 2.5: Reduktimi i punës së padeklaruar dhe të nëndeklaruar | DPT |  | T4 2024 | T4 2027 | - | - | - | - |
| 2.6 | Objektivi Specifik (Komponenti) 2.6: Reduktimi i kostove të pajtueshmërisë dhe rritja e besimit tek administrata tatimore | DPT |  | T4 2024 | T4 2027 | - | 40,000 | - | 40,000 |
| 2.7 | Objektivi Specifik (Komponenti) 2.7: Përmirësimi i cilësisë së shërbimit të ofruar nga administratës tatimore nëpërmjet zhvillimit të kapaciteteve institucionale | DPT |  | T4 2024 | T4 2027 | - | 60,000 | - | 60,000 |
|  | **Kosto Indikative Qëllimi i Politikës (Shtylla) 2** |  |  |  |  | **-** | **100,000** | **-** | **100,000** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Qëllimi i Politikës (Shtylla) 3: Mirëadministrimi doganor Programet buxhetore që kontribuojnë në objektivin politik: 01150 - Menaxhimi i të Ardhurave Doganore** | | | | | | | | | |
| **Nr.** | **Titulli** | **Institucionet** | | **Periudha e zbatimit** | | **Kosto Totale Indikative** | | | |
| **Institucionet përgjegjëse** | **Institucionet kontribuese** | **Data e fillimit** | **Data e mbarimit** | **PBA** | **Financim nga donatorët** | **Hendeku Financiar** | **Kosto totale** |
|  |
| 3.1 | Objektivi Specifik (Komponenti) 3.1.Modernizimi i proceseve të biznesit, duke përfshirë centralizimin e funksionit të profilizimit të rrezikut | DPD | Komisioni Europian/ AKSHI | T1 2024 | T4 2026 | 49,620 | 11,664 | 0 | 61,285 |  |
| 3.2 | Objektivi Specifik (Komponenti) 3.2.Zhvillimi i aftësive të zgjeruara analitike të të dhënave | DPD |  | T1 2024 | T4 2027 | 0 | 0 | 0 | 0 |  |
| 3.3 | Objektivi Specifik (Komponenti) 3.3. Rritja e investimeve në zhvillimin e sistemeve të Teknologjisë së Informacionit | DPD | Komisioni Europian/ AKSHI | T1 2024 | T4 2027 | 0 | 975,916 | 0 | 975,916 |  |
| 3.4 | Objektivi Specifik (Komponenti) 3.4. Zhvillimi dhe zbatimi plotësisht i një kornizë integriteti për të ndihmuar në ndërtimin e besimit të komunitetit | DPD | Komisioni Europian, në bashkëpunim me Prokurori/Gjykata/Universitete dhe ILDKP | T1 2024 | T4 2027 | 356,077 | 0 | 0 | 306,456 |  |
| 3.5 | Objektivi Specifik (Komponenti) 3.5. Rritja e numrit të operatorëve ekonomikë të autorizuar | DPD | Doganat në BE / jo BE | T1 2024 | T4 2027 | 4,050 | 0 | 0 | 4,050 |  |
| 3.6 | Objektivi Specifik (Komponenti) 3.6. Implementimi i Dritares së Vetme Kombëtare (National Single Window) | DPD | Banka Botërore | T1 2024 | T4 2027 | 0 | 5,086,235 | 0 | 5,086,235 |  |
| 3.7 | Objektivi Specifik (Komponenti) 3.7. Implementimi i Sistemit të Ri të Kompjuterizuar të Transitit (NCTS) | DPD | Banka Botërore | T1 2024 | T4 2027 | 0 | 1,099,992 | 0 | 1,099,992 |  |
| 3.8 | Objektivi Specifik (Komponenti) 3.8. Rritja e bashkëpunimit në luftën kundër informalitetit, kontrabandës, korrupsionit dhe importit të mallrave të falsifikuara | DPD |  | T1 2024 | T4 2027 | - | - | - | - |  |
| 3.9 | Objektivi Specifik (Komponenti) 3.9.Zgjerimi i shkëmbimit të informacionit me partnerët vendas dhe ndërkombëtarë për të përmirësuar profilin e rrezikut | DPD | Komisioni Europian, Doganat në BE / jo BE | T1 2024 | T4 2027 | - | - | - | - |  |
|  | **Kosto Indikative Qëllimi i Politikës (Shtylla) 3** |  |  |  |  | **409,747** | **7,173,807** | **-** | **7,533,934** |  |

1. Vlerësimet e të ardhurave tatimore (si % e PBB-së) bazohen në vlerat nominale të PBB-së para rishikimit të të dhënave të shtatorit 2024. [↑](#footnote-ref-1)
2. arkiva.financa.gov.al/shpenzimet-tatimore-2 [↑](#footnote-ref-2)
3. Vlerat e PBB-së bazohen në Kuadrin Makroekonomik dhe Fiskal, 2025-2027 të datës 19.6.2024, dhe nuk marrin parasysh rishikimin e të dhënave para Shtatorit 2024. [↑](#footnote-ref-3)
4. [↑](#footnote-ref-4)
5. # MF, SIDA dhe Agjensia Suedeze e Taksave kanë nënshkruar përkatësisht një Marrëveshje Kontributi dhe një Projekt Marrëveshje për vazhdimin e mbështetjes së reformës së taksës së pasurisë. Studimi i Bankës Botërore : “Albania E-Commerce Diagnostic : Leveraging the Digital Trade Opportunity”

   [↑](#footnote-ref-5)
6. 6 Ky është një kusht sipas Planit të Rritjes

   7 https:// www .bankofalbania.org/ Botime / Botime\_Periodike / Raporti\_Vjetor / [↑](#footnote-ref-6)
7. Ky është një kusht në Planin e Rritjes për të kryer 500 hetime ndaj tatimpaguesve, brenda 2027. [↑](#footnote-ref-7)
8. Raporti i OECD: Competitiveness and Private Sector Development, Western Balkans Competitiveness Outlook 2024: Albania [↑](#footnote-ref-8)
9. MF, SIDA dhe Swedish Tax Agency kanë nënshkruar përkatësisht një Marrëveshje Kontributi dhe një Projekt Marrëveshje për vazhdimin e mbështetjes së reformës së taksës së pasurisë. [↑](#footnote-ref-9)